MMPRC ge aslu List Haama Kohfinama MDP Falhaigen dhaane: Jameel – adduLIVE\nއެމްއެމްޕީއާރުސީގެ އަސްލު ލިސްޓު ހާމަކޮށްފިނަމަ އެމްޑީޕީ ފަޅައިގެންދާނެ: ޑރ. ޖަމީލް\n1 May 11, 2021, 09:34 ހަސަން ރަޝީދު\nމިނިވަންކަމާއެކު އެމްއެމްޕީއާރްސީގެ މައްސަލައިގެ ލިސްޓު ހާމަކޮށްފިނަމަ އެމްޑީޕީ ވުޖޫދުގައި ނޯންނާނެ ކަމަށް ކުރީގެ ނައިބު ރައީސް ޑރ.މުހައްމަދު ޖަމީލު ވިދާޅުވެއްޖެއެވެ.\nރޭ ޗެނަލް13 އިން ގެނެސްދިން "ނުހައްޤުން ޖަލުގައި" ޕްރޮގްރާމްގައި ވާހަކަދައްކަވަމުން ޖަމީލު ވިދާޅުވީ ކުރީގެ ނައިބު ރައީސް އަހުމަދު އަދީބު އާއި އެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތު ގޭގައި ބައިތިއްބާފައި ތިބީ އެމްޑީޕީން ކޮށްފައި ހުރި ކަންކަން ހާމަވެ، މެމްބަރުންގެ ގޮނޑިތައް ގެއްލި، އަސްލު މުޖުރިމުން ބަރަހަނާ ވެދާނެތީ ކަމަށެވެ.\nއަދި އަދީބާއި ޒިޔަތު ގޭގައި ތިއްބެވީ އެކަންކަން ފޮރުވުމުގެ ބޭނުމުގައި ކަމަށާއި އެހެން ނޫންނަމަ އެ ދެ މީހުން ގޭގައި ތިބެންޖެހޭ އެއްވެސް ސަބަބެއް ނެތް ކަމަށް ޖަމީލު ވިދާޅުވިއެވެ. އެގޮތުން އަދީބާއި ޒިޔަތުގެ އަތުގައި ގިނަ މައުލޫމާތުތަކެއް އެބަހުރި ކަމަށާއި މިނިވަންކަމާއެކު އެ މައްސަލަ ތަހުގީގުކޮށްފިނަމަ އެމްޑީޕީ ވުޖޫދުގައި ނޯންނާނެ ކަމަށްވެސް އޭނާ ވިދާޅުވިއެވެ.\n"އެމްއެމްޕީއާރްސީގެ މައްސަލަ މިނިވަން ގޮތެއްގައި ލިސްޓު ހާމަކޮށް، މިނިވަން ޕްރޮސެކިއުޝަނަކަށް ޖާގަދީފިނަމަ އެމްޑީޕީ ވުޖޫދުގައި ނޯންނާނެ. އެމްޑީޕީ ފަޅައިގެންދާނެ، މެމްބަރުންތަކެއް ހައްޔަރުވާނެ، ގޮނޑިތަކެއް ގެއްލޭނެ" ޖަމީލު ވިދާޅުވިއެވެ.\nޖަމީލު މިހެން ވިދާޅުވިއިރު ތަހުގީގީ އިދާރާތަކުން މިދިޔަ ހަފްތާގައި ވަނީ އެމްއެމްޕީއާރްސީގެ ބޮޑު ހިޔާނާތުގައި ހިމެނޭ މީހުންގެ ލިސްޓު މަޖިލީހަށް ފޮނުވާފައެވެ. އެގޮތުން އެ ލިސްޓު މަޖިލީހުގެ ސަލާމަތީ ޚިދުމަތްތަކާބެހޭ ކޮމިޓީ އަދި ޖުޑީޝިއަރީ ކޮމިޓީގެ ޖޮއިންޓް ކޮމިޓީން އަންނަނީ ދިރާސާ ކުރަމުންނެވެ.\nއެ ލިސްޓުގައި އެ ހިޔާނާތުގެ މައްސަލައިގައި ތުހުމަތުކުރެވޭ ފަރާތްތަކުގެ ތެރެއިން ސަލާމަތީ ހިދުމަތްތަކުގަޔާއި، ޝަރުއީ ދާއިރާ އާއި، މިނިވަން މުއައްސަސާތަކުގައި ކުރީގެ މަސައްކަތް ކުރައްވާ އަދި މިހާރުވެސް މަސައްކަތް ކުރައްވަމުން ގެންދަވާ ފަރާތްތަކާއި، މަޖިލީހުގެ ކުރީގެ އަދި މިހާރުގެ މެމްބަރުކަމުގެ މަގާމުގައި ތިއްބެވި ފަރާތްތައް ހިމެނޭ ކަމަށް މަޖިލީހުން ބުނެއެވެ.\nމީގެއިތުރުން ދައުލަތުގެ ސްޓޭޓް މިނިސްޓަރުކަމާއި، މިނިސްޓަރުކަން ކުރައްވާފައިވާ ބޭފުޅުންނާއި އަދި މިހާރުވެސް އެ މަގާމުތައް ފުރުއްވަމުން ގެންދަވާ ބޭފުޅުންގެ ނަންތައް ވެސް ހިމެނޭ ކަމަށް މަޖިލީހުން ބުނެއެވެ.\nހިޔާނާތުގެ ލިސްޓު މަޖިލީހަށް ލިބުމާއެކު މަޖިލީހުގެ ބައެއް މެމްބަރުންނާއި އާންމުން އަންނަނީ އެ ލިސްޓު ހާމަކުރަން ގޮވާލަމުންނެވެ. އެ ލިސްޓު ކޮމިޓީން ދިރާސާ ކުރަމުން އަންނަނީ ސިއްރުކޮށްގެންނެވެ.


CNM huttaalee siyaasee pressure ais geneh noon: Jana\nސީއެންއެމް ހުއްޓާލީ ސިޔާސީ ޕްރެޝަރުގައެއް ނޫން: ޖަނާ\nމުހައްމަދު އަލީ ޖަނާހު (ޖަނާ) --\nއޮންލައިން ނޫސް ސީއެންއެމް ހުއްޓާލީ އެއްވެސް ފަރާތަކުން އެއްވެސް ކަހަލަ ސިޔާސީ ޕްރެޝަރެއް އައިސްގެން ނޫން ކަމަށް އެ ނޫހުގެ މެޖޯރިޓީ ހިއްސާއާއެކު ހަރަދުތައް ކުރެއްވި ވިޔަފާރިވެރިޔާ، މުހައްމަދު އަލީ ޖަނާހު (ޖަނާ) ވިދާޅުވެއްޖެ އެވެ. ދެހާސް ދިހަ ވަނަ އަހަރުގެ ތެރޭގައި ހިންގަން ފެށި ސީއެންއެމް ހުއްޓާލާފައިވަނީ ރޭގެ ވަގުތެއްގަ އެވެ.\nމޯލްޑިވްސް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (މަސީ) ގެ ރައީސްކަން ވެސް ކުރައްވާ ޖަނާ އަވަސް އަށް ދެއްވި އިންޓަވިއުއެއްގައި މިއަދު ވިދާޅުވީ، ސީއެންއެމް ހުއްޓާލީ އެ ނޫސް އިތުރަށް ކުރިއަށް ނުގެންދަން ކުންފުނީގެ ޑިރެކްޓަރުންގެ ބޯޑުގެ އިއްތިފާގުން ނިންމުމުން ކަމަށެވެ. -- ސީއެންއެމްގައި ޖަނާގެ ހިއްސާއަކީ 51 ޕަސެންޓެވެ.\nސީއެންއެމް ހުއްޓާލީ ސިޔާސީ ޕްރެޝަރާއެކު ޖަނާ ބޭނުންފުޅު ވެގެން ކަމަށް ދެކެވޭ ވާހަކަތަކަށް ރައްދު ދެއްވަމުން ޖަނާ ވިދާޅުވީ، އޭނާއަށް އެކަނި ނޫސް ހުއްޓާލަން ނުނިންމޭނެ ކަމަށާއި އެ ނިންމުން ނިންމާފައިވަނީ ކުންފުނީގެ ޑިރެކްޓަރުންގެ ބޯޑުން ކަމަށެވެ.\n"އެއް ޑިރެކްޓަރަކަށް ނުނިންމޭނެ ދެއްތޯ އެކަމެއް. ސީއެންއެމް ހުއްޓާލަން ނިންމީ ޑިރެކްޓަރުންގެ ބޯޑުގެ އިއްތިފާގުން،" ޖަނާ ވިދާޅުވި އެވެ.\nޖަނާ އަދި ވިދާޅުވީ، ދެން ސީއެންއެމް ވުޖޫދަށް ނާންނާނެ ކަމަށެވެ. ސީއެންއެމް އަލުން ހިންގުމުގެ އެއްވެސް ވިސްނުން ނެތް ކަމަށް ވެސް ވިދާޅުވި އެވެ.\nސީއެންއެމް ހުއްޓާލާފައިވަނީ ސިޔާސީ ޕްރެޝަރުތަކެއްގެ ސަބަބުން ކަމަށް ވަނީ އަޑުތައް ފެތުރިފަ އެވެ. ނަމަވެސް ޖަނާ ވިދާޅުވީ އެކަމުގައި އެއްވެސް ހަގީގަތެއް ނެތް ކަމަށެވެ. ނަމަވެސް ރޭގެ ވަގުތެއްގައު އެ ނޫހުގެ ބައެއް އިސްވެރިން ބުނެފައިވަނީ އެ ނޫސް ހުއްޓާލީ ހިއްސާދާރުންގެ ތެރެއިން ބައެއް ފަރާތްތަކަށް ކުރިމަތިވި ސިޔާސީ ޕްރެޝަރުގައި ނޫސް ހިންގަން ބައެއް ހިއްސާދާރުން މިވަގުތަށް ބޭނުން ނުވުމުން ކަމަށެވެ.\n"އެއްވެސް ސިޔާސީ ޕްރެޝަރެއް އައިސްގެނެއް ނޫން، އެއީ ވިޔަފާރިއެއް، އެ ވިޔަފާރި އިތުރަށް ކުރިއަށް ގެންދަން ބޭނުންނުވީމަ ހުއްޓާލީ،" ޖަނާ ވިދާޅުވި އެވެ.\nމީގެ ދުވަސްކޮޅެއް ކުރިން ވެސް ސީއެންއެމްގައި އޮތް ޖަނާގެ ހިއްސާ ދޫކޮށްލި ކަމަށް އަޑުތައް ފެތުރުނެވެ. އަދި ޖަނާ ފިޔަވައި ސީއެންއެމްގައި ދެން ތިއްބެވި ހިއްސާދާރުން ބޭރުގައި އަމިއްލައަށް އަރުވާލެވިގެން ހުންނެވި ރާއްޖޭގެ ސިޔާސީ ބޭފުޅަކަށް ހިއްސާ ވިއްކާލަން މަސައްކަތް ކުރާ ކަމުގެ އަޑުތައް ވެސް އޭރު ފެތުރުނެވެ. އެހެން ނަމަވެސް އެ ރިޕޯޓްތަކުގެ ހަގީގަތެއް ނޭނގެ އެވެ.


Feydhoo bandharu bodukurumun jaagaige dhathikamah hallu libigendhaane: Council - vNews.mv\nފޭދޫ ބަނދަރު ބޮޑުކުރުމުން ޖާގައިގެ ދަތިކަމަށް ހައްލު ލިބޭނެ: ކައުންސިލް\nޠާހިރާ އަޒްހާރު 05 January 2021, 13:23\nށ. ފޭދޫ ބަނދަރު ތަރައްގީކޮށް ނިމުމުން ބަނދަރުގެ ޖާގައިގެ ދަތިކަމަށް ހައްލެއް ލިބި، ނެރުމަތި ތިލަވުމުގެ މައްސަލައަށް ހައްލެއް ލިބޭނެ ކަމަށް ފޭދޫ ކައުންސިލްގެ ރައީސް މުހައްމަދު ޝާމިރު ވިދާޅުވެއްޖެއެވެ.\nފޭދޫ ބަނދަރުގެ މަސައްކަތް ފަށަން މޯލްޑިވްސް ޓްރާންސްޕޯޓް އެންޑްކޮންޓްރެކްޓިން ކޮމްޕެނީ (އެމްޓީސީސީ)އިން ތައްޔާރުވުމާއި ގުޅިގެން ވީނިއުސްއަށް ދެއްވި ހާއްސަ އިންޓަރވިއުއެއްގައި ށ. ފޭދޫ ކައންސިލްގެ ރައީސް މުހައްމަދު ޝާމިރު ވިދާޅުވީ އާބާދީން 1،307 މީހުން ދިރިއުޅޭ އެރަށުގައި މިހާރު އޮތީ 300 ފޫޓާ 200 ފޫޓުގެ ބޮޑުމިނުގެ ބަނދަރެއް ކަމަށެވެ.\nއެހެންކަމުން ފަޅުގައި ޖާގައިގެ ދަތިކަން ވަރަށް ބޮޑަށް ދިމާވާކަން ފާހަގަކުރައްވައި ޝާމިރު ވިދާޅުވީ އެރަށުން މާލެ ދަތުރުކުރާ ބޯޓު ފަޅުގައި އަޅާފައި އޮންނަ ވަގުތުތަކުގައި ފަޅަށް އިތުރު އެހެން އުޅަނދެއް ވަންނާނެ ޖާގަ ނޯންނަ ކަމަށެވެ. އަދި ނެރުމަތި ތިލަވުމާއި، ނެރުމަތިން ފެން އެރުމުގެ މައްސަލައަކީވެސް ހައްލު ބޭނުންވެފައިވާ މައްސަލަތަކެއްް ކަމަށް ކައުންސިލްގެ ރައީސް ޝާމިރު ވިދާޅުވިއެވެ.\nޝާމިރު ވިދާޅުވީ ފޭދޫ ބަނދަރު ތަރައްގީކުރުމުގެ ކުރެހުމަށް ބަލާލުމުން މި ހުރިހާ މައްސަލައަކަށްވެސް ހައްލު ލިބިގެންދާނެކަން ފާހަގަކުރެވުނު ކަމަށެވެ. އެގޮތުން ބަނދަރުގެ ޖާގައިގެ ދަތިކަމަށް ހައްލެއް ލިބި، ނެރުމަތި ތިލަވުމުގެ މައްސަލައާއި، ނެރުމަތިން ރާޅު އެރުމުގެ މައްސަލައަށް ހައްލެއް ލިބިގެންދާނެ ކަމަށް އުންމީދުކުރައްވާ ކަމަށް ޝާމިރު ވަނީ ވިދާޅުވެފައެވެ.\n(އެމްޓީސީސީ) އިން ށ. ފޭދޫ ބަނދަރު ތަރައްގީކުރުމުގެ އަމަލީ މަސައްކަތް ފެއްޓުމަށް މިހާރު ވަނީ މި މަސައްކަތަށް ބޭނުންވާ މަސައްކަތްތެރިވްނާއި، މެޝިނަރީ އެރަށަށް ގެންގޮސްފައެވެ.\nމި މަޝްރޫއުގެ ދަށުން 27،500 ކިއުބިކް މީޓަރުގެ ސަރަހަޙައްދެއްގެ ބަނދަރު ފުންކުރުމާއި، 378 މީޓަރުގެ ސަރަހައްދެއްގައި ބޭރުތޮށި ލުމާއި، 90 މީޓަރުގެ ސަރަހައްދެއްގައި ރިވެޓްމެންޓް ޖެހުމާއި، 276 މީޓަރުގެ ސަރަހައްދެއްގައި އެއްގަމުތޮށި ލުމާއި، 1،380 އަކަ މީޓަރުގެ ސަރަހައްދެއްގައި ޕޭވްމެންޓް ހެދުމާއި، މަގުބައްތި ހަރުކުރުމާއި ނެރުބައްތި ހަރުކުރުން ހިމެނޭ.\nމިއީ 33.1 މިލިއަން ރުފިޔާއަށް އެމްޓީސީސީއާ ހަވާލުކޮށްފައިވާ މަޝްރޫއެކެވެ.


Deepika Konme3Minute Akun Kaane: Amitabh - Vaguthu\nބޮލީވުޑްގެ ބަތަލާ ދީޕިކާ ޕަދްކޯން އަކީ އާދަޔާ ހިލާފަށް ގިނައިން ކާ މީހެއް ކަމަށާއި، ކޮންމެ3މިނެޓަކުން ދީޕިކާ ކާނެ ކަމަށް ބުނެ ސޮނީ ޓީވީގެ ކޯން ބަނަގޭ ކަރޯޑްޕަތީ (ކޭބީސީ) 13 ގައި އަމީތާބް ބައްޗަން ބުނެފިއެވެ.\nހުކުރު ދުވަހުގެ ރޭގެ އެޕިސޯޑްގައި ދީޕިކާއާ އެކު، އޭނާ ބޮލީވުޑަށް ނެރެދިން ޑައިރެކްޓަރު ފަރާ ޚާން ވެސް ބައިވެރިވިއެވެ. ޝޯގެ މެހުމާނުންގެ ގޮތުގައި އެ ދެ މީހުން ބައިވެރިވި އެޕިސޯޑްގައި އަމީތާބް ބުނީ ދީޕިކާ އަކީ ވަރަށް ގިނައިން ކާ މީހެއް ކަމަށެވެ. އަދި އޭނާއާ އެކީ ދެ ފިލްމެއްގައި މަސައްކަތްކުރެވިފައި އޮތުމުން އެކަން ވަރަށް ބޮޑަށް ފާހަގަކުރެވުނުކަމަށް ބުނެ އަމީތާބް ބުނީ އާންމު މީހުން ދުވާލަކު ތިންއިރު ކާ އުސޫލުން ދީޕިކާ ކަނީ ކޮންމެ ތިން މިނެޓަކުން އެއްފަހަރު ކަމަށެވެ.\nއަމީތާބުގެ މި ވާހަކައިން ފަރާ ހައިރާންވެ މި ވާހަކަ އަކީ ކިހާވަރެއްގެ ތެދެއްތޯ ބެލުމަށް ދީޕިކާ އާއި ސުވާލު ކޮށްފައިވެއެވެ. މި ވާހަކަތައް ދެކެެވެމުންދިޔަ އިރު ދީޕިކާ ހިނިތުންވެލައިގެން އިނީ އެ ވާހަކަ ދޮގުކުރަން ބޭނުން ނުވެފައިއިން ފަދަ ގޮތަކަށެވެ.\nއަމީތާބް ބުނީ އަވަސް އަވަހަށް ކާތަކެތި ހިފައިގެން ދީޕިކާ އަންނަ މަންޒަރާއި، ކޮންމެ ތިން މިނިޓަކުން ދީޕިކާ ކާން އިންނަ މަންޒަރު އޭނާއަށް އެކުގައި މަސައްކަތް ކުރަމުން ދިޔަ ދުވަސްވަރު ފެނުނު ކަމަށެވެ. ނަމަވެސް، އެވަރަށް ކާއިރު ވެސް ދުވަހަކު ކާނަންތޯ ނުވަތަ ކާން ބޭނުންތޯ ސުވާލުވެސް ނުކުރާކަމަށް އަމީތާބް ބުނެފައިވެއެވެ.\nމި އެޕިސޯޑުގެ ތެރެއިން ދެކެވުނު މަޖާ ވާހަކަތަކުގެ އިތުރުން ދިރިއުޅުމުގެ ބައެއް ކަންކަމުގެ ވާހަކަވެސް މި ފަންނާނުން ހިއްސާކުރިއެވެ. އެގޮތުން، ދީޕިކާ އޭނާ ޑިޕްރެޝަން ހުންނަ ވާހަކައާއި، އިތުރަށް ދުނިޔޭގައި ހުންނަން ބޭނުންނުވުމާއި، ދުނިޔޭގައި އުޅުމުގެ އެއްވެސް މާނައެއް ނެތްކަން އިހުސާސްވާ ދުވަސްތައްވެސް އަންނަކަން ހާމަކޮށްފައިވެއެވެ.\nރަންވީރު ދަރިއެއް ހޯދަަން ކުރާ ޕްލޭންތައް ހާމަކޮށްފި، ދަރިއަށް ކިޔާނެ ނަމެއްވެސް ހޯދަނީ


Dho?! Dinba ge Magey Odi: Enmmenah Heyovaru Salhi Odieh\nޑިންބާގެ މަގޭ އޮޑި: އެންމެނަށް ހެޔޮވަރު ސަޅި އޮޑިއެއް\nބިނާކުރަނިވި ތަފާތު އަމިއްލަ ރާގުތަކާ އެކު ދިވެހި މިއުޒިކު ދަމާގާޑިޔާއިން އެންމެ އުސް އިސްޓޭޖަށް ގެންގޮސް ދިން ފަހުރުވެރި ޑިންބާ މިއުޒިކްގެ އާ އަލްބަމް "މަގޭ އޮޑި" އޭގެ ދަތުރު ބައިސްކޯފުން ފަށައިގެން ހިތަކަށް ފަހު ހިތެއް ފަތަހަކުރަމުން އެބަގެންދެއެވެ. ރާއްޖޭގައި މިވަގުތު ތިބި މަޝްހޫރު އަދި އެވަރަށް މަގްބޫލު ގިނަ ލަވަކިޔުންތެރިންތަކެއް ހިމަނައިގެން ނެރުނު މި އަލްބަމަކީ ޑިންބާގެ އަމިއްލަ ރާގުގެ ސިލްސިލާ އަށް އެމީހުން އިތުރުކުރި 15 ވަނަ އަލްބަމެވެ.\nމިފަހަރުގެ އަލްބަމުގައި ޓައިޓްލް ލަވަ، "މަގޭ އޮޑި" ކިޔާދީފައިވަނީ ތައާރަފަކަށް ބޭނުންނުވާ ޔާމީން ރަޝީދެވެ. އޭނާގެ އިތުރުން މަޝްހޫރު އެހެން ލަވަކިޔުންތެރިން ކަމަށްވާ ޒާރާ އާއި އައްމަޑޭ އަދި ޑިންބާ އާއިލާ އިން މަޝްހޫރުކުރި އެންމެ ސަޅި ރެގޭ އަޑުގެ ވެރިޔާ ހައިޝަމްގެ ލަވައެއް ވެސް އަލްބަމުގައި ހިމެނެއެވެ. މީގެ އިތުރުން މޯލްޑިވިއަން އައިޑޮލްގެ އަލަތު ސީޒަން ކާމިޔާބުކޮށް އަދިވެސް ހަމަ އެ ފޯރީގައި ލަވަކިޔަމުން އަންނަ ލައިޝާ ޖުނައިދު އާއި އައިޑޮލްގެ އެހެން މޫނެއް ކަމަށްވާ އައިޝަތު ޖައިޝާ ވެސް މި އަލްބަމަށް ލަވަކިޔާފައިވެއެވެ.\nލައިޝާ އާއި އާދިލް އެކުގައި ރިކޯޑްކޮށްފައިވާ ޑުއެޓް ލަވަ، "ރީތި ދުވަހެއް" މިއީ މިފަހަރުގެ އަލްބަމުގައި ހިމެނޭ ހިޓު ލަވަތަކުގެ ތެރެއިން އެއް ލަވައެކެވެ. މީގެ އިތުރުން ލައިޝާ ދެން ރިކޯޑްކޮށްފައިވާ "ބޫސްބޫސް" އާއި ޓައިޓްލް ލަވަ "މަގޭ އޮޑި" އަށް ވެސް ލިބޭ ތަރުތީބު ވަރަށް ބޮޑެވެ.\nޑިންބާ މިއުޒިކްގެ މި އުފެއްދުން މިވަގުތު އަޑުއަހާލަން ލިބެން ހުރީ ވީޑިއޯ އާއި އޯޑިއޯ އަށް ހާއްސަ މުނިފޫހިފިލުވާ އެޕް، "ބައިސްކޯފް" އިން އެކަންޏެވެ. އަލްބަމްގެ ރަހަތައް އާދައިގެ މަތިން މިފަހަރު ވެސް ވަރަށް "ޑިންބާ" އެވެ. މާނައަކީ ވަކި ވައްތަރެއްގެ ލަވަތަކަކަށް މުޅި އަލްބަމް ހާއްސަކުރުމުގެ ބަދަލުގައި އޭގައި ހިމެނޭ ނުވަ ލަވައަކީ އެކި އިސްޓައިލުގެ ލަވައޭއެވެ.\nމި އަލްބަމްގެ ހިތްގައިމު "ކަވާ އާޓް" އަކީ މަޝްހޫރު ކުރެހުންތެރިޔާ ހުސެއިން އިފްހާލު (އިއްފަ) އެވެ.\nޑިންބާގެ ޝޯއެއްގައި (ކ) އިޝާންޓޭ އާއި ޒާރާ --ފޮޓޯ: ޑިންބާ މިއުޒިކް\nޑިންބާ މިއުޒިކަކީ ކިހިނެތް އުފެދުނު މިއުޒިކެކޯ؟\nޑިންބާ މިއުޒިކްގެ ފަހަތުގައި ހުރީ އަހުމަދު އިޝާން (އިޝާންޓޭ) އެވެ. އެންމެ ފުރަތަމަ މިއީ އޭނާގެ ކުޑައިރުގެ އެކުވެރިޔާ އަދި (ސީޗައިލްޑް) ގެ ކުރީގެ ބޭންޑްމޭޓް، މަޝްހޫރު ލަވަކިޔުންތެރިޔާ އީސައާ އެކު އިޝާންޓޭ ދެކުނު ހުވަފެނެކެވެ. ނަމަވެސް އީސައާ އެކު މި ހުވަފެން ހަގީގަތަށް ނެހެދި އުޅެނިކޮށް 2005ގެ ޑިމޮކްރަސީގެ އިންގިލާބުގެ ތެރެއިން އެހެން އެތައް އާޓިސްޓުންނަކާ އެކުގައި "ޑިންބާ މިއުޒިކް" އުފަންވީ އެވެ.\n"އެންމެ ފުރަތަމަ އަހަރެމެން މިގޮތަށް ތަފާތު މިއުޒިކް ކުޅެން ފެށީ އެކްޓިވިސްޓް އެއްވުންތަކުގައި. އެއްގޮތަކަށް ވެސް ސިޔާސީ ކަމަކަށް ކޮންމެހެން ތާއީދުކުރާކަށް ނޫން. އެކަމަކު އޭގެ ތެރޭގައި އުޅެގެން ވެސް އަސްލު ބޭނުންވީ މިއުޒިކް ކުޅެ މިއުޒިކް ކުރިއަރުވަން. އަހަރެން މިއީ ކަވާ ލަވަކުޅެން ބޭނުންވާ މީހެއް ވެސް ނޫން. އަހަރެން ބޭނުންވީ އަމިއްލަ ތަފާތު މިއުޒިކެއް އުފައްދަން،" ޑިންބާ އުފެދުނު ގޮތާ ބެހޭ ގޮތުން ކުރިން ދިން އިންޓަވިއުއެއްގައި އިންޝާންޓޭ ބުނެފައިވެއެވެ.\nޑިންބާ، ދިވެހި ހުރިހައި ލަވަކިޔުންތެރިންނާއި ހުނަރުވެރި މިއުޒީޝަނުންނާ އެކު "ޑިންބާ ފެމިލީ" އަށް ބަދަލުވުމުގެ ކުރިން އެންމެ ފުރަތަމަ އުފެއްދި އޮރިޖިނަލް އެއް ލަވަ އަކީ ޒުވާނުންގެ މެދުގައި ފަހުން ބޮޑު މަގްބޫލުކަމެއް ހޯދި "އޯކިޑް އޭނާގެ މާ" އެވެ. މި ލަވަ ފަހުން ބޮޑަށް މަޝްހޫރުވެގެން ދިޔައީ ހައިޝަމްގެ އަޑާ އެކުގަ އެވެ.\nޑިންބާ މިއުޒިކްގެ ފެށުމަކަށްވީ ހިސާބަކީ އެއީ އެވެ.\n"ރައްޓެހިންގެ ތެރޭގައި އުޅޭއިރު އަހަރެމެން ކިޔާ އެއްޗެއް އެއީ ޑިންވުން. މާ ބޮޑަށް މީހަކު ކަމެއްގައި އޯވާވާ ނަމަ އެމީހަކާ ދިމާކޮށްލަން ކިޔައި އުޅެނީ ކަލޭ ދެން މާ ބޮޑަށް ޑިންނުވާށޭ. އެގޮތަށް އުޅެނިކޮށް އެންމެ ފަހުން އެބަހުން ޑިންބާ އުފެދުނީ. އެ ބަސް ކުއްލިއަކަށް ސަޅިވެގެން، ވަރަށް މަޖާ ނަމެއް އަދި އެންޖޯއިކުރެވޭ އެއްޗެއްގެ ގޮތުގައި ޑިންބާ ބޭނުންކުރަން ފެށީ،" ތަފާތު ލަވަ އާއި ލިރިކްސް އާއި މިއުޒިކަށް ޑިންބާގެ ތަފާތު ނަން ދެވުނު ގޮތް ސާފުކޮށްލަދެމުން އިޝާންޓޭ ބުނެފައިވެއެވެ.


John Lennon ge release nukuraa lava eh neelamah | ThePress\nޖޯން ލެނަންގެ ރިލީޒް ނުކުރާ ލަވައެއް ނީލަމަށް\nޑެންމާކްގެ ސްކޫލް ކުދިންތަކަކަށް ޖޯން ލެނަން ދިން އިންޓަވިއުގެ ތެރެއިން / ފޮޓޯ: ބްރޫން ރަސްމުސަން\nމަޝްހޫރު އިނގިރޭސި ލަވަކިއުންތެރިޔާ، މިއުޒީޝަން އަދި ޅެންވެރިޔާ ޖޯން ލެނަންއާއި އަންހެނުން ޔޯކޯ އޯނޯގެ، މިހާތަނަށް ރިލީޒް ކޮށްފައި ނުވާ ލަވައެއްގެ އޯޑިއޯ ރެކޯޑިންގް، ޑެންމާކުގެ ކޯޕަންހޭގަންގައި މިއަދު ނީލަން ކިއަން ނިންމައިފިއެވެ.\n33 މިނެޓަށް ދެމިގެންދާ މި އޯޑިއޯ ޓްރެކަކީ މީގެ މައި ގަރުނު ކުރިން، "ދަ ބީޓްލްސް" ބޭންޑް ރޫޅާލާ ހަބަރު އިއުލާން ކުރުމުގެ ކުރިން، ޑެންމާކުގެ، ފުރާވަރު އުމުރުގެ4ކުއްޖަކު ތައްޔާރު ކުރި އޯޑިއޯއެއް ކަމަށް މައުލޫމާތު ލިބެއެވެ.\nމި އޯޑިއޯ ޓްރެކްގައި، ޖޯން ލެނަންއާއި ޔޯކޯ އޯނޯގެ އިންޓަވިއުއެއްވެސް ހަމަނާފައި ވާ ކަމަށް މައުލޫމާތު ލިބެއެވެ.\nބެލެވޭ ގޮތުގައި މި އޯޑިއޯ ކެސެޓަށް، 32000 ޑޮލަރާއި 50000 ޑޮލަރާ ދެމެދުގެ އަގެއް ލިބޭނެއެވެ. އަދި މި އޯޑިއޯ ކެސެޓް ގަންނާނީ ދާރުލް އާސާރެއް ނުވަތަ، އިހު ޒަމާނުގެ ތަކެތި އެއްކުރާ މީހެއް ކަމަށްވެސް ގަބޫލު ކުރެވެއެވެ.\nނީލަން ކިއާ އޯޑިއޯ ޓްރެކް ތައްޔާރު ކުރުމުގައި ހަރަކާތްތެރިވި ކާސްޓެން ހޮއެއެން ބުނި ގޮތުގައި އެއީ ޖެނުއަރީ 1970 ގެ ދުވަހުން ދުވަހެކެވެ. ސްކޫލްގައި ތައުލީމު ހާސިލު ކުރަމުން ދިޔަ ދުވަސްވަރު، އެ ޝަހްސިއްޔަތާ ބައްދަލު ކުރީ، ސްކޫލް ނޫހަށް އިންޓަވިއުއެއް ހޯދުމަށެވެ.\nދުވަސްވަރަކީ ވިއެޓްނާމް ހަނގުރާމައިގެ ދުވަސްވަރު ކަމުން، ޖޯން ލެނަންއާއި އޭނާގެ އަންހެނުން އޭރު އެންމެ ގަދައަށް ވަކާލާތު ކުރަމުން ދިޔައީ ސުލްހައަށެވެ. އަދި ސްކޫލް ކުދިންތަކަށް ދިން އިންޓަވިއުގައި، "ރޭޑިއޯ ޕީސް"ގެ ނަމުގައި ކުރު ލަވައެއް ކުޅެދިނެވެ. އެއީ ރޭޑިއޯ ސްޓޭޝަންގެ ތީމް ލަވައެއްގެ ގޮތުގައި ތައްޔާރު ކުރި ލަވައެކެވެ. ނަމަވެސް އެ ރޭޑިއޯ ސްޓޭޝަން ނުހުޅުވުނުތާ، އެ ލައިވައިގެ ރެކޯޑިންގްވެސް ރިލީޒްއެއް ނުކުރެއެވެ. އެހެން ކަމުން، މި އޯޑިއޯ އޮތް ހަމައެކަނި ތަނަކީ، އެ ކެސެޓް ކަމަށް ހޮއެއެން ގަބޫލު ކުރެއެވެ.


ޕަބްލިޝްކުރި ތާރީޚް: 06 ޖަނަވަރީ 2019\nހަވާލުކުރެވޭ ތާވަލާ އެއްގޮތަށް ކުލާސްތަކަށް ހާޒިރުވެ ''ސްކީމް އޮފް ވޯކް'' ގައިވާގޮތަށް، މަންހަޖުގައި ބަޔާންކުރެވިފައިވާ ކަންތައްތައް ދަރިވަރުންނަށް ހާސިލުކޮށްދިނުން\nވަޒީފާއަށް އެދޭ ފޯމު ރ.ރަސްމާދޫ ސްކޫލު އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން މިފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 ޖަނަވަރީ 2019 ވާ ހޯމަ ދުވަހުގެ 14:00 ގެ ކުރިން، ރ.ރަސްމާދޫ ސްކޫލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ، admin@rasmaadhooschool.edu.mv އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 15 ޖަނަވަރީ 2019 އިން 21 ޖަނަވަރީ 2019 އާއި ދެމެދު ރ.ރަސްމާދޫ ސްކޫލުގައެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n30 ރަބީއިލް އާޚިރު 1440


Ras Online - ޑަޗް ޑޮކްލޭންޑަށް ވީގޮތް ރައީސް ނަޝީދު ވިދާޅުވެދެއްވީ އަނބޮށްފުޅާ ދަނބޮށްފުޅުގެ ވާހަކައިން\nޑަޗް ޑޮކްލޭންޑަށް ވީގޮތް ރައީސް ނަޝީދު ވިދާޅުވެދެއްވީ އަނބޮށްފުޅާ ދަނބޮށްފުޅުގެ ވާހަކައިން\nޒަހީނުއްދީން ސަޢީދު 22 ޖޫން 2022 - 22:59\nދުނިޔޭގެ ފުރަތަމަ ފްލޯޓިން ސިޓީ ރާއްޖޭގައި ހެދުމަށް ނިންމި ނެދަލޭންޑްސްގެ ޑަޗް ޑޮކްލޭންޑްސަށް ޖެހުނީ އަނބޮށްފުޅާ ދަނބޮށްފުޅަށް ޖެހުނު ދަތުރު ކަމަށް ރައްޔިތުންގެ މަޖިލީހުގެ ރައީސް، މުހައްމަދު ނަޝީދު މިރޭ ވިދާޅުވެއްޖެ އެވެ.\nފްލޯޓިން ސިޓީ ޕްރޮޖެކްޓު ސަރުކާރުން ހުއްޓުވާފައިވާ ކަމަށް ރައީސް ނަޝީދު މިއަދު ވަނީ ވިދާޅުވެފައެވެ. އެގޮތުން އެ ޕްރޮޖެކްޓް ކުރިއަށް ނުގެންދަން ނިންމީ އެމަނިކުފާނުގެ ނަން ހިމެނޭ ޕްރޮޖެކްޓެއް ކުރިއަށްގެންދަން ބޭނުންނުވާތީ ކަމަށް ގަބޫލުކުރެއްވޭ ކަމަށް ނަޝީދު ވިދާޅުވި އެވެ.\n"އަޅުގަނޑު މިހާރު ގަސްތުކުރަނީ ޑަޗް ޑޮކްލޭންޑްސް ކުންފުންޏަށް މިކަން ހިނގާ މަގު ސާފުކޮށްދީ މި ރާއްޖޭގައި ތިކަން ނުވާނެ ކަމަށް ލަފާ އަރުވަން." އެމްޑީޕީގެ ވަޓްސް އަޕް ގުރޫޕަށް ފޮނުއްވި މެސެޖެއްގައި ނަޝީދު ވިދާޅުވިއެވެ.\nAn’bafulhai Dhan’bafulhu gahuga thaashi vumun, gas kan’daalanudhin maavadi, maavadi furo fanvaru baalaa nudhin kan’buru, kan’buru un’dhun gini nivaala nudhin vaarey,……..meedhaa hifaa madhukohdheyn kereynehey, bulhaa bunee heyvalla thayyarey. Dutch Docklands ah dhimaavi dhathuru\n— Mohamed Nasheed (@MohamedNasheed) June 22, 2022\nރައީސް ނަޝީދުގެ އެ ވާހަކަތަކާ ގުޅިގެން އިކޮނޮމިކް މިނިސްޓަރު އަދި އެމްޑީޕީގެ ޗެއާޕާސަން ފައްޔާޒު އިސްމާއިލް ވަނީ އެކަމަށް ރައްދު ދެއްވާފައެެވެ. ފައްޔާޒު މިއަދު ވިދާޅުވީ ފްލޯޓިން ސިޓީ ޕްރޮޖެކްޓަކީ ބޮޑު އޮޅުވާލުމެއް ކަމަށެވެ.\nއެކަމާ ގުޅިގެން ރައީސް ނަޝީދު ވިދާޅުވީ ފްލޯޓިން ސިޓީ ޕްރޮޖެކްޓަށް ދިމާވި ދަތުރަކީ އަނބޮށްފުޅާއި ދަނބޮށްފުޅަށް ޖެހުނު ދަތުރު ކަމަށެވެ.\n"އަނބަށްފުޅާއި ދަނބަށްފުޅު ގަހުގައި ތާށިވުމުން، ގަސް ކަނޑާލަނުދިން މާވަޑި. މާވަޑި ފުރޯ ފަންވަރު ބަލާ ނުދިން ކަނބުރު. ކަނބުރު އުނދުން ގިިނި ނިއްވާލަ ނުދިން ވާރޭ. މީދާ ހިފާ މަދުކޮށްދޭން ކެރޭނެހޭ، ބުޅާ ބުނީ ހޭވައްލާ ތައްޔާރޭ. ޑަޗް ޑޮކްލޭންޑްސް އަށް ދިމާވި ދަތުރު." ރައީސް ނަޝީދު ވިދާޅުވި އެވެ.\nފްލޯޓިން ސިޓީއެއް ހެދުމުގެ ވާހަކައަކީ ނަަޝީދުގެ ވެރިކަމުގައި ވަރަށް ބޮޑަށް ދެކެވުނު ވާހަކައެކެވެ. އެކަމަކު އެކަން މަޑުޖެހިފައި އޮންނަތާ އެތައް އަހަރެއް ފަހުން މި އަހަރުގެ ފެބްރުއަރީ މަހުގެ9ގައި ފްލޯޓިން ސިޓީ ތަރައްގީކުރުމާ ގުޅޭ އެއްބަސްވުމުގައި ޑަޗް ޑޮކްލޭންޑް ކުންފުންޏާ ބައިސަން މޯލްޑިވްސްއާ ދެމެދު އެއްބަސްވުމުގައި ވަނީ ސޮއިކޮށްފައެވެ.\nމޯލްޑިވްސް ފްލޯޓިން ސިޓީގެ ނަމުގައި މާލެ އަތޮޅު އާރަށް ކައިރިން 200 ހެކްޓަރުގެ ފަޅެއްގައި ހިންގާ މިމަޝްރޫއުގެ ދަށުން، 5000 ހައުސިން ޔުނިޓު އަޅާގޮތަށް ވަނީ ނިންމާފައެވެ. މިޔުނިޓްތަކަކީ މެދު ފަންތީގެ އަގުތަކުގައި ހިމެނޭ ހައުސިންގ ޔުނިޓްތަކެއް ކަމަށް މަސައްކަތުގެ ކޮންޓެކްޓަރ މަޢުލޫމާތުދެއެެވެ.\nނަމަވެސް އިކޮނަމިކް މިނިސްޓަރ ފައްޔާޒް އިސްމާއީލް ވިދާޅުވީ ފްލޯޓިންގ ސިޓީ މަޝްރޫއަކީ ބޮޑު ސްކޭމެއް ކަމަށެވެ. އެކަމަށް ދޫކުރި ފަޅުތަކުގެ ތެރެއިން ފަޅުތައް ވިއްކައިގެން މިލިއަން ޑޮލަރުން ލާރި ނަގާފައިވާ ކަމަށްވެސް ވަޒީރު ވިދާޅުވިއެވެ. އަދި އެމީހުންގެ ހުށައެޅުމަކީ ގާނޫނީ ގޮތުން ވެސް ކުރިއަށްދެވޭނެ ގޮތެއް ނޫންކަމަށާއި އެމީހުން އުޅެނީ ފްލޯޓިންގ ސިޓީ އަޅަން ނޫންކަމަށް ވެސް ފައްޔާޒު ވިދާޅުވިއެވެ.


Siyaasee dhaairaa mi negee challenge aa eku: Nawaz\nސިޔާސީ މައިދާނަށް މިނުކުތީ ޗެލެންޖާއެކު!\nސިޔާސީ ބޭފުޅުން ހައްޔަރު ކުރީ ސަބަބު ހުރެގެން\nހުރިހާ ސަރުކާރެއްގައި ވެސް ޕޮލިސް އޮތީ އެއްގޮތަކަށް\nފުލުސް އިސް މަގާމުގައި ހުންނެވި އިރު ނުފޫޒެއް ނެތް\nނަވާޒު، "އަވަސް ހުކުރު"އަށް އިންޓަވިއު ދެއްވަނީ - އަހުމަދު ޝުރާއު | އަވަސް\nމިދިޔަ އަހަރުގެ މި ދުވަހަކީ މުޅި ރާއްޖެ ސިއްސުވާލި ބޮޑު އަމުރެއް ސުޕްރީމް ކޯޓުން ނެރުނު ދުވަހެވެ. ސިޔާސީ ނުވަ ބޭފުޅަކު ދޫކޮށްލަން ކުރި އަމުރާއެކު ފުލުހުންގެ ލީޑަޝިޕަށް އައި ފުރޮޅުމާއެކު، އެ ޒިންމާ އުފުލަން ޖެހުނީ އެކްޓިން ކޮމިޝަނާ އޮފް ޕޮލިސްގެ މަގާމަށް އައްޔަން ކުރެއްވި އަބްދުﷲ ނަވާޒަށެވެ. އެ ހައްސާސީ ވަގުތުގައި އެ މަގާމާ ހަވާލުވެވަޑައިގެން ނަވާޒު ފެއްޓެވި މަސައްކަތަށް ގިނަ ބަޔެއްގެ ފާޑުކިޔުން އަމާޒުވި އެވެ. އެކެއް ފެބުރުއަރީގެ އަމުރު ތަންފީޒު ނުކޮށް، ކުއްލި ހާލަތުގެ ދަށުން ސުޕްރީމް ކޯޓުގެ ފަނޑިޔާރުން ހައްޔަރު ކުރުންވީ ގިނަ ބަޔަކު ރުޅި އައި ކަމަކަށެވެ.\nއެ ފާޑުކިޔުންތަކަާ ގުޅޭ ގޮތުން ނަވާޒު މިވަނީ ފުރަތަމަ ފަހަރަށް ވާހަކަފުޅު ދައްކަވާފަ އެވެ. ފުލުހުންގެ ވަޒީފާއިން ވަކިވެވަޑައިގެން، ސިޔާސީ މައިދާނަށް ނުކުމެވަޑައިގެންނެވުމަށް ފަހު "އަވަސް ހުކުރު"ގައި ބައިވެރިވެ ވަޑައިގެން ނަވާޒު ވިދާޅުވަނީ އެކެއް ފެބުރުއަރީގެ އަމުރު އޭރު ތަންފީޒުވެގެން ނުދިޔައީ އޭގައި ސަބަބުތައް އޮވެގެން ކަމަށެވެ. އެ ސަބަބުތައް އޭރުގެ ސަރުކާރު ކިޔައި ވެސް ދިން ކަމަށެވެ. އަމުރު ތަންފީޒު ކުރަން ހުރި ހުރަސްތައް ބަންޑާރަ ނައިބާއި ޕްރޮސިކިއުޓާ ޖެނަރަލް ވެސް ސުޕްރީމް ކޯޓަށް ހިއްސާ ކުރެއްވި ކަމަށެވެ.\nއޭރު އަމުރު ތަންފީޒު ނުވެ އޮތް ގޮތަށް ސަރުކާރުން ބަދަލުވެ، އެހެން ބަޔަކު ބާރުގައި ތިއްބެވި އިރު ވެސް އެ އަމުރު ތަންފީޒު ނުވެ އޮތުމަކީ އޭގައި ގިނަ ސަބަބުތަކެއް އެކުލެވޭ ކަމެއްކަން ހާމަވެގެން ދިއުން ކަމަށް ނަވާޒު ވިދާޅުވެ އެވެ.\n"ގަބޫލު ކުރަންތޯ ސުޕްރީމް ކޯޓުގެ އަމުރު ތަންފީޒުވެއްޖެ ކަމަށް؟ މިހާރު އެހެން ސަރުކާރެއް މިއޮތީ، އަމުރެއް އައީމަ އެ އަމުރެއްގެ ހުރިހާ ކަމެއް ތަންފީޒު ވާން ޖެހޭނެ، އަމުރެއް ވާނީ އަމުރަކަށް، ބައެއް ނިންމާފަ އަނެއް ބައެއް ނުނިންމާ އެއީ ވެސް މުޅިން ރަނގަޅު ގޮތެއް ނޫން، މިއަދު މިހާ ހިސާބަށް އައީމަ ވެސް އެ އަމުރެއް ތަންފީޒެއް ނުވޭ، އެހެންވީމަ އެއީ ކޮންމެ ސަބަބެއް އޮތީމަ، އޭރު ވެސް ސަބަބެއް އޮތީމަ، ސަރުކާރުން އެ ކަންބޮޑުވުންތައް ހިއްސާ ވެސް ކުރި،" ނަވާޒު ވިދާޅުވި އެވެ.\n"އަޅުގަނޑު މަގާމާ ހަވާލުވިއިރު ވެސް އެ އަމުރު ތަންފީޒު ކުރުމާމެދު މަޝްވަރާ ޕްރޮސެސް ތެރޭގައި އޮތީ،\nއަޅުގަނޑުގެ ސުވާލަކީ މިހާރު ކީއްވެގެންތޯއޭ އެ އަމުރު ތަންފީޒު ނުވެގެން އުޅެނީ، އޭރުގައި ތަންފީޒު ނުކޮށް އޮތް އޮތުން އަޅުގަނޑަށް މިހާރު ގަބޫލު ކުރެވޭނީ ހަމަ ހަގީގަތުގައި ވެސް އެ އަމުރު ތަންފީޒު ނުކޮށް ބާއްވަން ޖެހެއޭ، އެހެން ނޫންނަމަ މިހާރު ކޮންމެ ވެސް ގޮތެއް ނިމިފަތާ އޮންނާނީ އެ އަމުރަށް އޮންނަންވާނީ، ތަންފީޒުކޮށް ނިމިފަތާ އޮންނަން ވާނީ،"\nނަވާޒު، އެކްޓިން ކޮމިޝަނާއަކަށް ހުންނެވި ދުވަސްވަރު: ސިޔާސީ ނުފޫޒެއް ނެތް ކަމަށް ވިދާޅުވި - އަހުމަދު ޝުރާއު | އަވަސް\nނަވާޒު ވިދާޅުވި ގޮތުގައި އޭރު ވެސް އެ އަމުރު ތަންފީޒު ނުކުރާނަމޭ ސަރުކާރުން ނުބުނެ އެވެ. އެ އަމުރު ތަންފީޒު ކުރުމުގެ މަސައްކަތް ކުރަމުން ދިޔަ ކަމަށާއި އަމުރު ތަންފީޒު ކުރުން ހުއްޓާލުމުގެ އެއްވެސް ވިސްނުމެއް ނެތް ކަމަށެވެ.\nނަވާޒު ވަނީ ކުއްލި ހާލަތުގެ ދަށުން ސުޕްރީމް ކޯޓަށް ވަދެ ފަނޑިޔާރުން ހައްޔަރުކުރުމަށް ފުލުހުންގެ ހިންގި އޮޕަރޭޝަން ދިފާއު ކުރައްވާފަ އެވެ. އޭނާ ވިދާޅުވީ ފުލުހުންނަކީ އެ ހާލަތާ ގުޅޭ ގޮތުން އެއިރަކު ކުރަން ޖެހުނު ގޮތަށް މަސައްކަތް ކުރާނެ ބައެއް ކަމަށެވެ. ނަމަވެސް ފުލުހުންގެ އަމަލުތައް ބަހައްޓާނީ ގާނޫނީ އިމުގެ ތެރޭގަ ކަމަށެވެ. އިމުގެ ތެރެއިން ފުލުހުން އަމަލު ކުރުމުން ވެސް އޭގައި ހިތްހަމަ ނުޖެހޭނެ ބަޔަކު ތިބެދާނެ ކަމަށް ނަވާޒު ވިދާޅުވި އެވެ. އެކި މީހުންގެ ފުލުހުން މިނެ ކިރާނީ އެކި ވަރަށް ކަމަށެވެ.\nފުލުހުންގެ އެންމެ އިސް މަގާމުގައި ހުންނެވިއިރު އޭނާއަށް ސިޔާސީ ނުފޫޒު ވަރަށް ބޮޑަށް ފޯރަމުންދިޔަ ކަމަށް ތުހުމަތު ކުރެވެ އެވެ. ނަމަވެސް އޭނާ ވިދާޅުވީ އެ މަގާމުގައި އޭނާ ހުންނެވިއިރު ސިޔާސީ ނުފޫޒު ވަނެކޭ ދަންނަވަން ބޭނުންފުޅު ނުވާ ކަމަށެވެ. އޭރު ސިޔާސީ ފަރާތްތަކެއް ހައްޔަރު ކުރެވުނު ކަމަށާއި ނަމަވެސް އެމީހުން ހައްޔަރު ކުރީ އެކަށީގެންވާ ސަބަބުތަކެއް އޮތުމުން ކަމަށް ވެސް ވިދާޅުވި އެވެ.\n"ސިޔާސީ ފަރާތަށް ހައްޔަރު ކުރެވުނީ ސިޔާސީ ނުފޫޒެއްގައި ކަމަށް ދަންނަވާލަން ދަތި، އޭގެ ސަބަބުތަކެއް ހުރި، ހައްޔަރު ކުރެވުނު އެއްވެސް ބޭފުޅެއްގެ މައްސަލަ ޕީޖީއާ ހަމައަށް ނުގޮހެއް ނުވާނެ، އެހެންވީމަ އަޅުގަނޑު ގަބޫލު ކުރަނީ އޭގައި ސަބަބުތަކެއް ހުރެގެނޭ ހައްޔަރު ކުރެވުނީ،" ނަވާޒު ވިދާޅުވި އެވެ.\nހުރިހާ ސަރުކާރެއްގައި ވެސް ޕޮލިސްތެރެ އޮތީ އެއްގޮތަކަށް\nނަވާޒު ވިދާޅުވީ ފުލުހުންގެ އިސް މަގާމަކީ ރައީސް އައްޔަން ކުރާ މަގާމަކަށްވެފައި ރައީސާ ވާހަކަ ދައްކައި މަޝްވަރާ ކުރަން ޖެހޭ ހާލަތު އަންނާނެ ކަމަށެވެ. އެކި ޒާތުގެ އެކި ފަންތީގެ މައްސަލަތައް އަންނައިރު ގައުމުގެ މަސްލަހަތުގައި ރައީސާ މަޝްވަރާ ކުރަންޖެހޭ ކަމަށެވެ. އެއީ ސިޔާސީ ނުފޫޒުތޯ ނުވަތަ ނޫންތޯ މިނެކިރާލަން ދަތި ކަމަށްވެސް އޭނާ ވިދާޅުވި އެވެ.\n"ހަތަރު ވެރިކަމެއްގައި ފުލުހުންގެ ތެރޭގައި އަޅުގަނޑު މަސައްކަތް ކޮށްފިން، ސަރުކާރުތަކުން އައި އޯޑާސްތަކަށް ތަބާވެ އެންމެ ރަނގަޅަށް މަސައްކަތް ކޮށްފަ ހުންނާނީ، އުނދަގޫވޭ ހަމައެކަނި ރައީސް ޔާމީންގެ ސަރުކާރުގައޭ ސިޔާސީ ނުފޫޒު އޮތީ ބުނަން، އަޅުގަނޑަކަށް ތަފާތެއް ނުފެނޭ، އޮގަސްޓް 12 13 ގެ ތަހުގީގުގައި އަޅުގަނޑު އުޅުނިން، ސިޔާސީ ބަޔަކު ހައްޔަރުކުރި، އޭރު ވެސް އެ ޝަކުވާތައް އައި، އެހެންވެ އެންމެ ވެރިކަމާ ދޭތެރޭ މިކަން އޮތީ މިހެނޭ ދަންނަވާލަން ދަތި، ހުރިހާ ސަރުކާރެއްގައި ވެސް ގާތްގަނޑަކަށް އެއްގޮތަކަށް ފުލުހުންގެ ތެރޭގައި ކަންކަން ހިނގާ ދިޔައީ، ތަފާތެއް ނުފެނޭ،" ނަވާޒު ވިދާޅުވި އެވެ.\nރައީސް ޔާމީން ރިޔާސީ އިންތިހާބުން ނާކާމިޔާބުވެވަޑައިގެންނެވި ފަހުން ކުއްލިއަކަށް ނަވާޒު ފުލުހުންގެ ވަޒީފާއިން ވަކިކޮށް ތިމާވެށި މިނިސްޓްރީއަށް ބަދަލުކުރި އެވެ. ނަވާޒު ވިދާޅުވި ގޮތުން އެ ބަދަލުގެ ސަބަބެއް އޭނާއަށް އަދިއަދަށް ވެސް ނޭނގެ އެވެ.\n"އިތުބާރު ގެއްލޭ ފަދަ ކަމެއް ނުކުރަން، ސަބަބެއް ނޭނގޭ، ރައީސްގެ ފަރާތުން ވީގޮތެއް ދިމާވި އެއްވެސް ކަމެއް ނޭނގޭ، ރައީސް އޮފީހުން ގުޅާލަފ ބުނީ ވަޒީފާއިން ވަކިކޮށްފައޭ ތިހުރީ، އެ ނިމުނީ، އަޅުގަނޑާ ދޭތެރޭ އެ ޒާތުގެ ފިޔަވަޅެއް އަޅަން ޖެހޭ ފަދަ ކޮށްފައެއް ނޯންނާނެ،" ނަވާޒު ވިދާޅުވި އެވެ.\nސިޔާސީ ދާއިރާ މި ނަގަނީ ޗެލެންޖާއެކު\nނަވާޒުގެ މިސްރާބު މިހާރު ހުރީ ރައްޔިތުންގެ މަޖިލީހަށެވެ. އޭނާއަށް ވަނީ ގަލޮޅު ދެކުނު ދާއިރާއަށް ވާދަ ކުރުމަށް ޖުމްހޫރީ ޕާޓީގެ ޓިކެޓް ވެސް ލިބިފަ އެވެ. އެ ދާއިރާއަކީ އޭނާ އުފަން، އަދި އުޅެ ބޮޑުވި ދާއިރާ އެވެ. ފުލުހުންގެ ހިދުމަތުން ވަކިވެ ރައްޔިތުންނަށް އެހެން ހިދުމަތެއްކޮށް ދޭން ބަލާއިރު އެ ދާއިރާއަށް ހިދުމަތެއްކޮށް ދޭން ބޭނުންވާ ކަމަށް ނަވާޒު ވިދާޅުވި އެވެ.\nއެ ދާއިރާއަށް އެމްޑީޕީގެ ޔޫތް ވިންގްގެ ރައީސް މީކާއިލް ނަސީމާއި އެމްއާރްއެމްގެ ފަރާތުން އައިމިނަތު ނާދިރާ އާއި ޕީޕީއެމްގެ ފަރާތުން މެންބަރު އައްސަދު ވާދަ ކުރައްވަ އެވެ. ނަވާޒު ވިދާޅުވި ގޮތުން އޭނާ އެ ދާއިރާ އިހްތިޔާރު ކުރެއްވި އެއް ސަބަބަކީވެސް އެއީ އެވެ. ދާއިރާގެ ވާދަވެރިކަން ބޮޑުވެފައި، އެއީ ބޮޑު ޗެލެންޖަކަށް ވާނެތީ އެވެ.\n"ކޮންމެ ކަމެއްގައި ވެސް ޗެލެންޖެއް އޮންނަން ޖެހޭނެ ކަމަށް އަޅުގަނޑު ގަބޫލު ކުރީ، ޗެލެންޖަކާ ކުރިމަތިލައިގެން ކާމިޔާބުވުން އެއީ އެމީހަކަށް ވެސް ވަރަށް ބޮޑު ހިތްހަމަ ޖެހުމެއް ލިބޭނެ ކަމެއް، އޭގެން ސަބަބުން އިތުރު ތަޖުރިބާ ވެސް ލިބޭނެ ކަމެއް، ޗެލެންޖަކާ ކުރިމަތިގެން ދެން ހޮވިގެން އައީމަ ފައިދާތަކެއް ވާނެ، މިފަހަރުގެ ސްޕޮޓްލައިޓަށް އަންނާނެ ދާއިރާއެއް އެއީ، އަޅުގަނޑު ބޭނުންވާ ގޮތަކީ އެއީ، އަޅުގަނޑު ގަބޫލު ކުރަނީ މި ކުރާ މަސައްކަތުގައި ކާމިޔާބު ލިބޭނެ ކަމަށް، އެހެން މީހުންނަށް ވެސް އެ ހިތްވަރު ދެން،" ނަވާޒު ވިދާޅުވި އެވެ.\nސިޔާސީ މައިދާނުގައި ކުރިއަށް ވަޑައިގެންނެވުމަށް ޖުމްހޫރީ ޕާޓީ އިހްތިޔާރު ކުރެއްވި ސަބަބު ވެސް ނަވާޒު ވިދާޅުވި އެވެ. އެއީ އެ ޕާޓީގައި މުސްތަގުބަލެއް އޮތް ކަމަށް އޭނާ ގަބޫލު ކުރެއްވިގެނެވެ.\n"ހުރިހާ ކަމަކަށް ބަލާއިރު ޖޭޕީއާ ގުޅިގެން ކުރިއަށް ދެވޭނެ ކަމަަށް އަޅުގަނޑަށް ގަބޫލު ކުރެވުނީ، ވިސްނާލިއިރު އެންމެ ރަނގަޅު ގޮތެއް ކަމަށް ފެނުނީ ޖޭޕީގައި މަސައްކަތް ކުރުން. އަޅުގަނޑުގެ ސިޔާސީ ކެރިއާ ވެސް އަދި ރައްޔިތުންނަށް ހިދުމަތް ކުރުމުގައި ވެސް މަސައްކަތްތަކެއް ކުރެވިގެން ދާނެ،" ނަވާޒު ވިދާޅުވި އެވެ.\nރައީސް ޔާމީންގެ ފަހަތުގައި މިހާރު ވެސް ދެ ޕާޓީއެއް އޮތްއިރު އެއިން ޕާޓީއަކާ ގުޅިވަޑައިގެންނެވުމުގެ ވިސްނުން ނަވާޒު ނުގެންގުޅުނީ ވެސް އޭރު ޕީޕީއެމްގެ މުސްތަގުބަލާމެދު ސުވާލު އުފެދިފައި އޮތީމަ އެވެ.\n"ރައީސް ޔާމީންގެ ޕާޓީއޭ ވިދާޅުވާއިރު ވަރަށް ބޮޑަށް ސުވާލު އުފެދިފަ އޮތް ކަމެއް ދެއްތޯ އޭރު އެއީ، ޕީޕީއެމް ލިބޭނީތޯ ނުލިބޭނީތޯ ވެސް އޮތީ ސުވާލު އުފެދިފަ، ވަރަށް ފަހުން އާ ޕާޓީ އުފެދުމުގެ ހިޔާލު ވެސް އައީ، އެހެންވެ ޕީޕީއެމްގެ ފިއުޗާއާމެދު ވަރަށް ބޮޑަށް ސުވާލު އުފެދިފަ އޮތީ، އެގޮތަށް ބަލާފަ އެންމެ ރަނގަޅު ގޮތް ކަމަށް ފެނުނީ ޖޭޕީއާ ގުޅެން، ޕާޓީ ރަނގަޅަށް ދާނަމަ، ރައީސް ޔާމީންގެ ޕާޓީއާ ވެސް ނުގެޅެންވީ ސަބަބެއް ނެތް،" ނަވާޒު ވިދާޅުވި އެވެ.\nނަވާޒު ވިދާޅުވި ގޮތުން މަޖިލިސް އިންތިހާބުން ނާކާމިޔާބުވީ ނަމަވެސް އޭނާ ސިޔާސީ މައިދާނުން ދުރަށް ވަޑައެއް ނުގަންނަވާނެ އެވެ.\n"ހިތްވަރު ހުންނަން ވާނެ، ހުންނާނެ ޖޯޝާއި ފޯރާ އެންމެ މައްޗަށް ހަމައަށް ދިޔުމުގެ، އޭގެން އެންމެ ރަނގަޅު ނަތީޖާއެއް ނެރޭވޭނީ، ދެވެން އޮތް އެންމެ ކުރިއަކަށް އެރުމަށް މަސައްކަތް ކުރާނަން،" ނަވާޒު ވިދާޅުވި އެވެ.\nޖުމްހޫރީ ޕާޓީ އަވަސް ހުކުރު މަޖިލިސް އިންތިހާބު 2019\nމަލީހު ވިދާޅުވާ ގޮތުން ޖޭޕީ ނުކުންނާނީ 22 ދާއިރާއަކަށް\nއެޖެންޑާ 19 އަކީ ބޮޑު ގޯހެއް!\nމަޖިލިސް މެޖޯރިޓީ އެމްޑީޕީއަށް ލިބޭކަށް ނުޖެހޭ: ނާޒިމް\nއެއްބަސްވުމަކަށް ނުވަނީ ހަތަރު ޕާޓީގެ ރުހުން ނެތީމަ: ހަސަން


Kulhudhuffushi Online - Visnunthoonukuran beynunkurevidhaane baeh kaanaa\nވިސްނުންތޫނުކުރަން ބޭނުންކުރެވިދާނެ ބައެއް ކާނާ\nއެންމެނަށްވެސް އެނގޭ ފަދައިން، އެމީހަކު ކާ އެއްޗެއްގެ ސަބަބުން ހަށިގަނޑަށް ފައިދާއާއި ގެއްލުން ލިބެއެވެ. އެގޮތުން ސިކުޑިއަކީ ނިދާފައި އޮންނަ ވަގުތުވެސް އޭގެ މަސައްކަތް މެދު ކެޑުމެއްނެތި ކުރިއަށް ގެންދާ ގުނަވަނެކެވެ.\nސިކުޑިއަށް ފައިދާހުރި ކާނާ ގިނައިން ހުންނާނީ ރަނގަޅު ފެޓް އަދި އެންޓިއޮކްސިޑެންޓްސްގެ އިތުރުން ވިޓަމިންސް އަދި މިނަރަލްސް ހިމެނޭ ކާނާގައި އެވެ. ސިކުޑީގެ ދުޅަހެޔޮކަން ހިތުރުކޮށްދީ ވިސްނުންތޫނު ކުރަން ބޭނުންނަމަ މި ކާނާތައް ބޭނުންކުރާށެވެ.\nވޯލްނަޓް އަކީ ހިތުގެ ދުޅަހެޔޮ ކަމަށާއި އެންޓި އިންފްލެމަޓޮރީގެ އިތުރުން ފައިދާހުރި އަލްފާ އިލްނޮލެނިކް އެސިޑް އިން މުއްސަދިވެފައިވާ މަދެކެވެ. އަލްފާ އިލްނޮލެނިކް އެސިޑް ނުވަތަ އޭލެލްއޭ އަކީ ސިކުޑީގެ ދުޅަހެޔޮކަން އިތުރު ކޮށްދޭ މާއްދާއެކެވެ. އޭގެ އިތުރުން ސިކުޑީގައި ލޭ އަދި އޮކްސިޖަން ދައުރު ކޮށްދިނުމަށް އެހީވެދެއެވެ.\nމިއީ ވަރަށް ފައިދާ ހުރި މޭވާއެކެވެ. ވިޓަމިން ކޭ އަދި ފޮލޭޓް އެކުލެވުމުގެ ސަބަބުން ސިކުޑީގައި ލޭ ގަނޑުވުމުން ދުރުކޮށްދެއެވެ. އަދި ވިސްނުންތޫނުކޮށްދީ ކަންކަމަށް ސަމާލުކަން ދިނުމަަށް އެހީވެދެއެވެ. ހަމަ އެހެންމެ އެވަކާޑޯ އަކީ ފައިދާހުރި ފެޓްސް ހިމެނޭ ލޭގެ ޕްރެޝާ ދަށްކޮށް ދިނުމަށް އެހީވެދޭ މޭވާއެކެވެ.\nސަލްމޮން ނުވަތަ ފެޓީ ފިޝް އަކީ ސިކުޑީގެ ދުޅަހެޔޮކަމަށް އެންމެ ފައިދާހުރި ކާނާއެެވެ. ސަލްމޮންގައި ގިނަ އަދަދަކަށް އޮމޭގާ3ގެ ފެޓީ އެސިޑް ހިމެނެއެވެ. އޭގެ ސަބަބުން ވިސްނުމުގެ ސްޕީޑް އިތުރުކޮށްދީ ވިސްނުންތޫނުކޮށްދެއެވެ. ސަލްމޮން ނުކެވޭނަމަ އޮމޭގާ3ހިމެނޭ ކާނާ ގިނަ ކުރާށެވެ. އޭގެ ތެރޭގައި ބަރަބޯ، ފުލެކްސް ސީޑް އަދި ޗިއާ ހިމެެނެއެވެ.\nއައިޑޮލްގެ ތަރިންނާއެކު ބާރަށުގައި މިއަހަރުގެ އީދު ކުލަގަދަކޮށް ފާހަގަކުރަނީ


ވާލޯބި ދެންނޭނގޭހޭ (28) | Feshun.mv\nވާލޯބި ދެންނޭނގޭހޭ (28)\n7 ޑިސެމްބަރ 2021 - 20:35\nހަތާވިސްވަނަ އަދަދާއި ގުޅޭ\nޖޯންގެ ކެބިންއިން ނުކުމެވުމާއެކު ކޮނޑުގައި އޮތް އަތްދަބަސްތެރެއިން ފޯނު ނަގަމުން ޑްރައިވަރަށް އީކް މެސެޖު ކޮށްލިއެވެ. އީވާންގެ ކޮލެޖް ގަޑިކަމުން ދޭތެރަކުން އީކް އެކަނިވެސް ސެޝަންސްތަކަށް އާދެއެވެ. ހައިތަމްގެ ހާލަތުވެސް ދުވަހެއް ދުވަހަކަށް ދަށްވަމުންދާތީ ގިނަވަގުތު ހައިތަމް އަރާމުކުރުމަށް އީކް ބާރުއަޅައެވެ.\nޑްރައިވަރުގެ އިންތިޒާރުގައި މަގުމަތީގައި އޭނާ ހުއްޓެވެ. ކާރު އައިސް ކުރިމައްޗަށް މަޑުކޮށްލުމާއެކު ފަހަތު ސީޓްގެ ދޮރުފަތް ހުޅުވައިލަމުން އޭނާ އެރިއެވެ. އަދި ފޯނުގައި ލިޔެލުމަށްފަހު ޑްރައިވަރަށް ފޯނު ދައްކައިލިއެވެ. އީކް އެދުނީ އީވާންގެ ކޮލެޖަށް އޭނާ ގެންގޮސްދިނުމަށެވެ. އިރުކޮޅެއްފަހުން އީވާންގެ ބްރޭކްގަޑި ޖެހޭނެކަން އެނގޭތީ އީކް ބޭނުންވީ އެވަގުތު އީވާންއާ ބައްދަލުކޮށް އެއުފައުވެރި ޚަބަރު ދޭށެވެ. އުފަލުންގޮސް އޭނާއަށް ކެތްވަނީކީ ނޫނެވެ. އީވާން އުފަލުން އުޅޭނެގޮތް ހިތަށް އެރުމާއެކު އީކްއަށް ކުރެވުނީ މުޅިން ތަފާތު އިހުސާސެކެވެ.\nފާއިތުވެދިޔަ ދުވަސްތަކުގައި މާކިންގެ ހަނދާންތައްވަނީ މަޑުމަޑުން އީކްގެ ސިކުނޑިއާ ދުރަށްދާން ފަށައިފައެވެ. އެހަނދާންތަކުގެ މައްޗަށް އީވާން އަށްޓަކައި ހިތުގައި އުފެދެމުންއައި ޖަޒުބާތުތައް ވަނީ ގަދަވެފައެވެ. އެއީ ލޯބިތޯ އަމިއްލަ ނަފުސާ އޭނާ ތަކުރާރުކޮށް ސުވާލުކުރެއެވެ. ހަމަގައިމުވެސް އެއިހުސާސުތައް ނުހަނު ވަރުގަދަކަން އޭނާއަށް ޔަގީނެވެ. މީގެ ކުރިން މާކިންއަށްޓަކައި ހިތުގައި އުފެދުނު އިހުސާސުތަކާ މުޅިން ތަފާތެވެ. ލޯތްބަކީ އެކި ގޮތްގޮތަށް ވެވޭ އެއްޗެއްކަން ޚުދު އޭނާ ވެސް ގަބޫލުކުރެއެވެ. މީގެކުރިން އީވާންއާ މެދުގައި އޭނާ ދެކުނީ މުޅިން ތަފާތު ނަޒަރަކުންނެވެ. އަދު އެހިތުގައި އީވާންގެ ނަންވީ ހަމައެކަނި އެކުވެރިއެއްގެ ގޮތުގައި ނޫންކަން އަމިއްލަ އަށްވެސް ގަބޫލުކުރެވެއެވެ. ފިރިއެއްގެ މަޤާމު އޭގެ އެންމެ ފުރިހަމަ ގޮތުގައި އީވާންއަށް ދިނުމަށް އީކްގެ ހިތް އެދެއެވެ. މާކިންގެ ވަކިވުމަށްފަހު އިތުރު މީހަކުދެކެ ލޯބި ވެވިދާނެކަމަކަށް އޭނާ ދުވަހަކުވެސް ހިއެއްނުކުރެއެވެ. މުޅި އުމުރު މާކިންގެ ހަނދާނުގައި ހޭދަކޮށްލުމަށް އީކް ހުރީ ނިންމައިގެންނެވެ. އެހެނަސް ތަޤުދީރުގައި ލިޔެވިފައިވީ އޭނާއަށް އެއަށްވުރެ ފުރިހަމަ ދިރިއުޅުމެއް މިންވަރުކުރެއްވުމަށެވެ. ޝައްކެތް ނެތެވެ. އަހަރެމެންނަށްޓަކައި އެންމެ ހެޔޮގޮތް މޮޅަށް ދެނެވޮޑިގެންވަނީ އަހަރެމެން ހެއްދެވި މާތް ރަސްކަލާނގެއެވެ. ޙަޔާތުގެ ކަންކަން އަހަރެމެން ކިތަންމެ ވަރަކަށް ރޭވިއަސް، ހަގީގަތަކީ އަހަރެމެންގެ ހަޔާތުގެ ކަންކަން ކުރިއަށްދަނީ އެންމެ މޮޅު ފަރާތުން ރާއްވަވައި ނިންމައިވައިފައިވާ ގޮތަށް ކަމެވެ. ދިރިއުޅުމުގައި ދިމާވާ ކޮންމެ ކަމެއްވެސް މެދުވެރިވަނީ އަހަރެމެންނަށްޓަކައި ރަނގަޅަކަށެވެ. ކަންކަމާމެދުގައި ފުންކޮށް ވިސްނައިލައިފިނަމަ އެކަން ޚުދު އަހަރެމެންނަށްވެސް އިހުސާސުކުރެވޭނެކަން ގައިމެވެ. ކަންކަން ރާއްވަވައި ހިންގަވާ ފަރާތަށް ޙަމްދުހުއްޓެވެ. އަހަރެމެންގެ އަތުން އެއްޗެއް ބީވެއްޖެނަމަ، އެއަށްވުރެ މޮޅު އެއްޗެއް އެކަލާނގެ މިންވަރުކޮށްދެއްވައެވެ. މާތް ރަސްކަލާނގެއަށް ފުރިހަމައަށް އިތުބާރުކުރަންވީ އެހެންވެއެވެ. އެކަލާނގެއަށް އެންމެ ފުރިހަމަ ގޮތުގައި އިތުބާރުކުރާ އަޅަކު މާޔޫސްވުމެއް ނެތެވެ. ކޮންމެ ކަމެއްގައިވެސް ކޮންމެވެސް ހެވެއް ވާކަން ކަށަވަރެވެ. އަހަރެމެންނަށް އޮތީ އެކަން ގަބޫލުކުރާ ހާލު ﷲ އަށް ވަކީލުކޮށް ކުރިއަށް ދިއުމެވެ.\nއެކި ކަންކަމާ މެދުގައި ވިސްނެމުން ދިޔަވަރަކަށް އީކްގެ ތުންފަތުގައިވި ހިނިތުންވުން ފުންވެލިއެވެ. ކާރުގެ ބާރު ދުވެއްޔާއެކު ފަސްދީ ދަމުންދިތަ ގުދުރަތުގެ ޗާލުކަމަށް އީކްގެ މުޅި ހިތާއި ނަފުސު ދޫކޮށްލިއެވެ. މާކިން ނިޔާވުމަށްފަހު އޭނާގެ މުޅި ދިރިއުޅުންވަނީ ހީވެސްނުކުރާފަދަ ގޮތަކަށް ބަދަލުވެފައެވެ. އެހިތުން ދެވަނަ ފިރިހެނަކަށް އެފަދަ މަޤާމެއް ނުދެވޭނެކަމުގައި ހީކުރެވުނެވެ. އެހެނަސް މިއަދު އެހިތުގައި އީވާނަށްޓަކައި ޖަހަމުންދިޔައީ ލޯބީގެ ވިންދުކަން ގައިމެވެ. އީވާންގެ ފުށުން ލިބުނު އޯގާތެރިކަމާއި ނިމުމެއްނުވާ ލޯބި އޭނާގެ ހިތް ފަތަހަކޮށްފިއެވެ. އޭނާއާ މެދުގައި ބެހެއްޓި ގާތްކަމަކީ އެއްވެސް އިތުރު މީހެއްގެ ފަރާތުން އީކްއަށް ލިބުނުފަދަ ގާތްކަމެއްނޫނެވެ. މާކިންއަށް ވުރެވެސް އޭނާއާ މެދުގައި އީވާން ކަންތައްކޮށްދޭލެއް ފުރިހަމަކަން އީކްއަށް ވިސްނެއެވެ. އިހުސާސުކުރެވެއެވެ. އެހައި ފަސޭހައިން އީވާންގެ ނަން ހިތުގައި ފެވިގެންއައީ އެހެންވެއެވެ. "އެހާ އޯގާތެރި ފިރިއެއްދެކެ ލޯބިނުވެވޭނީ ކާކަށް.. ހެހެ.. އޯ އީވާން.. އައި ކާންޓް ހެލްޕް އިޓް.. އަހަންނަށް އީވާން ދެކެ ލޯބިވެވިއްޖެ.. ވަރަށް ބޮޑަށް ލޯބިވެވިއްޖެ.. މޯރ ދެން އައި ހެވް އެވަރ ލަވްޑް އެނީވަން.. އީވާން ގާތު މިވާހަކަ ބުނާހިތުން ކެތްނުވޭ.. އަހަރެންގެ ދުލުން މިލޯތްބަށް އިއުތިރާފުވާ އަޑު އިވުމުން އީވާން ވަރަށް އުފާވާނެކަން ޔަގީން.." ބޭރަށް ނަޒަރު ހުއްޓައިލައިގެން އިން އީކްގެ ހިތަށް އެހެން އެރުމާއެކު އެކުޑަ މޫނުކޮޅު ލަދުންގޮސް ރަތްވެގެން ދިޔައެވެ. މަޑުފިޔާތޮށިކުލައިގެ ތުންފަތުގައި ދަތްއަޅައިލުމާއެކު އޭނާއަށް އިސްޖަހައިލެވުނެވެ.\nފާޚާނާއަށް ދިއުމަށް އެނދުން ތެދުވުމާއެކު ޒާރާގެ ބޮލަށް އެނބުރުން އެރިއެވެ. އެހާލުންވެސް ހިތްވަރުކޮށްފައި އޭނާ މަސައްކަތް ކުރަމުންދިޔައީ ކުރިއަށް ދެވޭތޯއެވެ. ސޯފާގައި ލެޕްޓޮޕުން މުހިންމު ލިޔުންތަކެއް ބަލަންއިން ޝަމްއަލްގެ ނަޒަރު އެދިމާއަށް ހުއްޓުމާއެކު އޭނާއަށް ދެފަރާތަށް ބޯހޫރައިލެވުނެވެ.\n"ތިހާލުންވެސް ޑޮކްޓަރަށް ދައްކަން ދާން އެއްބަސް ނުވާތި.." ހިތްހަމަނުޖެހިފައި ޝަމްއަލް ބުނެލީ ޒާރާ ގޮތްދޫނުކުރަން އުޅޭތީ ބޮލަށް އުނދަގޫވެފައި އިނދެއެވެ. ބަލިގޮތަކަށް ޝަމްއަލްއާ ދިމާއަށް ބަލައިލިއެއްކަމަކު ޒާރާ އެއްވެސް އެއްޗެއް ނުބުންޏެވެ. ފާރުގައި އަތްޖައްސައިލައިގެން ހުރެ ކުރިއަށް ފިޔަވަޅެއް އަޅައިލިވަގުތު ވަށައިގެންވި މާހައުލު އަނދަރިވެގެން ދިޔަކަމުގެ އިހުސާސް ކުރެވުނެވެ. ގައިން ވަރުދޫވުމާއެކު އޭނާ އަރިއަޅައިލާގޮތް ވިއެވެ. އެތަންފެނި ހާސްވެފައި އިންތަނުން ޝަމްއަލް ތެދުވިއެވެ. އަދި ބާރު ހިނގުމެއްގައި އައިސް ޒާރާ ވެއްޓުމުގެ ކުރިން އޭނާގެ ހަށިގަނޑުގައި ހިފަހައްޓައިލިއެވެ. ޚަބަރު ހުސްވެފައި އޮތް ޒާރާ އަތްދަނޑި މައްޗަށް އުފުލައިލުމާއެކު އެނދުގައި ބާއްވަމުން ޝަމްއަލް އަވަސްވީ އެމްބިއުލޭންސްއަށް ގުޅުމަށެވެ.\nއެނބުރި ކޮލެޖަށް އައިސް ވަތް އީވާން ހުރީ ފުން ވިސްނުމެއްގައެވެ. ޖެހިގެން އޮތް ކްލާސް ނިންމުމަށްފަހު އޮތީ ބްރޭކް ގަޑިކަމުން އެވަގުތު ގެއަށް ދިއުމަށް އީވާން ނިންމިއެވެ. ފޯނަށް މެސެޖު އައީ އެވަގުތުއެވެ. އީވާންއާ ބައްދަލުކޮށްލަން އޭނާގެ ބްރޭކް ގަޑީގައި އަންނާނެ ވާހަކަ ބުނެފައި އީކް ފޮނުވައިފައިއޮތް މެސެޖެކެވެ. ވަގުތުން އީވާންގެ މޫނަށް ހިނިތުންވުމެއްގެ އަސަރު ވެރިވިއެވެ. ހިތްހަމަޖެހިފައިހުރެ ފޯނު ޖީބަށް ލަމުން އޭނާ ގޮސް ސްޓާފް ރޫމަށް ވަނެވެ. ލެޕްޓޮޕް ދަބަސް ނެގުމާއެކު އޭނާ މިސްރާބުޖެހީ ކްލާހާ ދިމާއަށެވެ.\nކްލާސް ރޫމްތެރަށް ވަދެގެންއައި އީވާން ފެނުމާއެކު މާހާގެ ދެލޯ ވިދައިގަތެވެ. އެތަންފެނި ގާތުގައިއިން މައިރާ ދެފަރާތަށް ބޯހޫރައިލިއެވެ. އީވާންގެ ކައިވެނީގެ ޚަބަރު ލިބުނީއްސުރެ މައިރާ އައީ މާހާއަށް ވިސްނައިދެން މަސައްކަތް ކުރަމުންނެވެ. އެހެނަސް މާހާ ހުރީ އޭނާގެ ވާހަކަތައް ގަބޫލުކުރާ ގޮތަކަށް ނޫނެވެ. އޭނާ ފައިވިއްދައިފައިހުރީ އީވާންގެ ދިރިއުޅުން ފުނޑުފުނޑު ކޮށްލައިގެންވިއަސް އެދިރިއުޅުމުން ޖާގައެއް ހޯދާށެވެ.\nއޭނާއަށް ބަލަން އިން މާހާ ފެނުމުން އީވާންގެ ސިކުނޑިއަށް ވެރިވެގަތީ ރާހިލްގެ ވާހަކަތަކެވެ. ފުންނަޒަރަކުން މާހާއަށް ބަލައިލުމަށްފަހު އަމިއްލަ ނަފުސު ހަމައަކަށް އަޅުވައިލަމުން އީވާން ކްލާސް ފެށިއެވެ. ދޭތެރަކުން އޭނާގެ ނަޒަރު މާހާގެ މޫނަށް ހުއްޓެއެވެ. އެއިން ކޮންމެ ފަހަރަކުވެސް އޭނާ އިންނަނީ މޮޔައެއްހެން ހެވިފައި އީވާނަށް ބަލާށެވެ. ހިތުގައި ފޫހިކަމެއް އުފެދުނީ މާހާގެ ދެލޮލުން ފެންނަންހުރި ކުލަވަރުންނެވެ.\nކްލާސް ގަޑި ނިމި ބެލްގެ އަޑާއެކު ކުދިންތައް އަވަސްއަރުވައިލައިފައި ކްލާހުން ނުކުންނަން ތެޅިގަތެވެ. ނަމަވެސް އިންތަނުން ގުޑިވެސްނުލައި މާހާ އިނީއެވެ. ދެތިންފަހަރު މައިރާ ގޮވައިލުމުންވެސް އޭނާ އަޅައެއްނުލިއެވެ. އީވާނަށް ބަލަހައްޓައިގެން މާހާ އިންގޮތްފެނި ލަދުގަތްވަރުން މައިރާ ކޮނޑުގައި ދަބަސް އަޅުވައިލަމުން ކްލާހުން ނުކުންނަން ހިނގައިތީ ހިސާބަކަށް ހިތްހަމަނުޖެހިފައި ހުރެއެވެ. އެއްގޮތަކަށްވެސް މާހާގެ އަމަލުތަކެއް މައިރާ އަކަށް ކަމަކުނުދިޔައެވެ.\nކްލާހުން ކުދިންތައް ނުކުތުމާއެކު ލެޕްޓޮޕް ދަބަހަށް ލުމަށްފަހު ކްލާހުން ނުކުންނަން އީވާން ހިނގައިގަތެވެ. ތެޅިގަނެފައި އިންތަނުން ތެދުވަމުން މާހާ އީވާނަށް ގޮވައިލިއެވެ. ހުއްޓިލަމުން އީވާން މާހާގެ މޫނަށް ބަލައިލީ ނުރުހިފައެވެ. އެހެނަސް އެއަސަރުތައް ފައުޅުނުކޮށް ވޭތޯ އޭނާ ހިތްވަރުކުރަމުން ދިޔައެވެ.\n"އަހަރެން ވާހަކަ ދައްކާލަން ބޭނުން.. ޕްލީޒް.." އާދޭހުގެ ރާގަކަށް މާހާ ބުނެލީ އީވާންގެ ކުރިމަތީގައި ހުއްޓެމުންނެވެ.\n"ކޮން ވާހަކައެއް؟ އަހަރެންނަށް ވަރަށް ލަސްވޭ އެބަ.." މާހާގެ ގާތްކަމުން އުނދަގޫވެފައިހުރެ އީވާން ބުނެލިއެވެ.\n"އީވާން ޕްލީޒް.. އަހަންނަށް.. އީވާން މަތިން ހަނދާން ނައްތައެއްނުލެވުނު.. އަހަރެން ވަރަށް މަސައްކަތް ކޮށްފިން.. އެކަމަކުވެސް އަހަންނަކަށް ކާމިޔާބެއްނުވި.. އާދޭސްކުރަން.. އަހަންނަށް އީވާންއާ ނުލާ ނޫޅެވޭނެ.. ތިހަޔާތުން އަހަންނަށް ޖާގައެއްދީ.. އާދޭސްކުރަން.." އީވާންއާ އިތުރަށް ގާތްވެލަމުން މާހާ ބުންޏެވެ. އެދެލޮން ފައުޅުވަމުންދިޔައީ އާދޭހެވެ. ރީތިގޮތުގައި އަދިވެސް އީވާންގެ ހިތް ކާމިޔާބު ކުރެވޭތޯ މަސައްކަތްކުރަން މާހާ ބޭނުންވެއެވެ.\n"މާހާ އަށް ތިހެން ބުނާއިރުވެސް އެނގޭނެ އަހަރެންމީ މީހެއްގެ ފިރިއެއްކަން.. މާހާގެ ތިއެދުން އަހަންނަށް ގަބޫލުކުރެވޭކަށް ނެތް.. ހެޔޮނުވާނެ.. ތިވިސްނުން ދޫކޮށްލާ.." މަޑުމައިތިރި ރާގަކަށް އީވާން ވާހަކަދެއްކިއެވެ.\n"އަހަންނަށް ނުވެގެނެއް ނޫންތަ މިބުނީ.. އަހަރެންގެ ހިތުގެ މައްޗަށް އަހަންނަށް އެއްވެސް ބާރެއް ނުފޯރުވޭ.. އަހަރެންގެ އިހުސާސުތަކާމެދުވެސް ވިސްނަބަލަ.. އެހެންނޫނަސް، އީވާންގެ ވާހަކަ ނުދެއްކޭ އެނުކުޅެދޭ އަންހެނުންނަށްވުރެ..."\n"އިނަފް މާހާ.. އީކްއޭ ކިޔައިގެން އެންމެ ލަފުޒެއްވެސް ތިދުލުން ބޭރުވާއަޑު އަހާކަށް އަހަރެން ބޭނުމެއްނޫން.."\n"ބޭނުން ނޫނަސް ހަގީގަތަކީ އެއީ.. އަނގައިން ނުބުނެވޭ މީހަކާހެދިތަ އީވާން މޮޔަވެގެން ތިއުޅެނީ.. ޕްލީޒް.. އީކް އީވާންދެކެ ލޯތްބެއްނުވޭ.. އަހަންނަށް އެކަން ޔަގީން.. އެކަމަކު އަހަރެން.. އީވާންދެކެ އިންތިހާއަށް ލޯބިވަން.. އަހަންނަށް އެންމެ ފުރުސަތެއް ދީބަލަ.." ނުވިސްނައި ހުއްޓައި އީވާންގެ ގައިގައި އޮޅުލައިގަންނަމުން މާހާ ބުނެލިއެވެ. ލިބުނު ސިހުމާއެކު އީވާނަށް ދެލޯ ބޮޑުކޮށްލެވުނެވެ. މާހާގެ ކޮނޑުގައި ހިފައި ގަޔާ ދުރުކޮށްލަން އުޅުނު ވަގުތު ކްލާސް ދޮރާއި ދިމާއަށް އީވާންގެ ދެލޯ އަމާޒުވެލިއެވެ. އެއާއެކު އޭނާއަށް ލިބުނީ އިތުރު ސިހުމެކެވެ. ފެންކަޅިވެފައި އީވާނަށް ބަލަންހުރި އީކް ފެނުމާއެކު އީވާނަށް ތެޅިގަނެވުނީ ހާސްވީވަރުންނެވެ.\n"އީކް.." ވައިއަޑުން އީވާނަށް ބުނެވުނެވެ. އެއަޑަށް އީވާންގެ މޭގައި ތަތްވެގެންހުރި މާހާވެސް އެދިމާއަށް ބަލައިލިއެވެ. އީކް ފެނުމާއެކު އޭނާގެ ތުންފަތަށް ވެރިވީ މަލާމާތުގެ ހިނިތުންވުމެކެވެ. ނުވިސްނައި ހުއްޓައި މާހާ އޭނާގެ ގަޔާއި ދުރުކޮށްލަމުން އީވާން ހިނގައިގަންނަން އުޅުނެވެ.\n"އީވާން ޕްލީޒް.. އޭނަ ގާތުބުނެބަލަ އީވާން ލޯބިވަނީ އަހަރެންދެކެއޭ.. އޭނަ އެއީ ނަމެއްގަހުރި އަނތްބެކޭ.. ކިހައި ދުވަހެއް ވަންދެން އަހަރެމެން މިގޮތަށް ސިއްރުން އުޅޭނީ.. ދެން އަހަންނަކަށް ކެތެއް ނުވާނެ.." އިވާންގެ އަތުގައި ހިފަމުން މާހާ ބަލައިލީ އީކްގެ މޫނަށެވެ. އެތުންފަތުގައިވި ހިނިތުންވުން އީކްގެ ހިތަށް ތަދުކުރިއެވެ. އިވުނު ބަސްތައް ގަބޫލުކުރަން ދަތިވެފައި އޭނާއަށް އީވާންއަށް ބަލައިލެވުނެވެ. މާހާގެ ކޮންމެ ޖުމުލައެއްހީވީ އީކްގެ ހިތަށް ހަރައިލި ފުން ޚަންޖަރެއް ހެންނެވެ. ހިތް ފޮތިފޮތިވެ ފިސްފިސްވެގެން ދިއުމާއެކު އެހިތުން ލޭކަރުނަ އޮހިގަތީ އެއްވެސް އިޚުތިޔާރެއް ނެތިއެވެ. ގަބޫލުކުރަން ދަތިވެފައި އޭނާއަށް ދެފަރާތަށް ބޯހޫރުވައިލެވުނެވެ. އެވަރުގެ ބޮޑު އޮޅުވައިލުމެއް އީވާން އޭނާއަށް އޮޅުވައިލައިފާނެ ހެއްޔެވެ؟ އެހައި ބޮޑު ކެއްސެއް އޭނާއަށް ދީފާނެ ހެއްޔެވެ؟ އެދެލޮލުން އީކް ދުށީ އޭނާއަށްޓަކައިވި ލޯތްބެވެ. އެހެނަސް އެއީ އެއްވެސް ހަގީގަތެއްނެތް އިހުސާސުތަކަކަށް ވެދާނެ ހެއްޔެވެ؟ އީކްގެ ފަސްފަހަތުން އެވަރުގެ ދެރައެއް ދިނުމަށް އީވާން ރާވައިފާނެ ބާއެވެ؟ އެއިން ކޮންމެ ސުވާލަކަށް ހިތް ދެކޮޅު ހަދަމުންދިއަސް އީކް ހުރީ ބުރަވާނެ ކޮޅެއް ނުވިސްނިފައެވެ.\nއީކް ފެނުމާއެކު ހުއްޓުންއަރައިފައި އީވާން ހުރީ ހިނދުކޮޅަކަށް ބުނާނެ އެއްޗެއް ނުވިސްނިފައެވެ. އީކްގެ ދެލޮލުން ފައިބަމުންދިޔަ ކަރުނަތަކާއެކު އޭނާ އިސްޖަހައިލުމުން އީވާންގެ ހިތުގެ އެންމެ ފުންމިނަށް އަސަރުކުރިއެވެ. ކުއްލިއަކަށް މާހާގެ އަތް ފޮޅުވައިލަމުން އޭނާ ކުރިއަށް ފިޔަވަޅެއް އަޅައިލިއެވެ. ވިސްނައިގެންހުރި މާހާ ފަހަތުން އީވާންގެ މެދުހަށީގައި ދެއަތް ވަށައިލަމުން ބުރަކަށީގައި މޫނު ޖައްސައިލިއެވެ. ދަތްކުނޑި ވިކައިލެވުމާއެކު އެތަނުން ދިއުމަށް އީކް ދުއްވައިގަތީ މާހާގެ އެގާތްކަމުން ހިތަށް ކުރެވުނު ތޫނު ތަދެއްގެ ސަބަބުންނެވެ. ރުޅިގަދަވެފައި ހުރި އީވާން ގަދަކަމުން މާހާގެ ދެއަތް ނައްޓައިލަމުން އޭނާ ކުޑަކޮށް ދުރަށް ކޮށްޕައިލިއެވެ. ފަހަތަށް އެއްލިގެންދިޔަ މާހާއަށް ބެލުމެއްނެތި އީވާންވެސް ހަލުވި ފިޔަވަޅުތަކެއްގައި މިސްރާބުޖެހީ ކްލާހުން ނުކުންނާށެވެ. މާހާއާ ދިމާއަށް އެއްޗެއް ބުނުމަށްވުރެ އޭނާއަށް މުހިންމުވީ އީކް އެވެ.\n"ހަހަހަ.. ދެޓް ވޮޒް ފަން.." ބާރު ހިނިގަނޑަކާއެކު މާހާއަށް ބުނެލެވުނީ އީކް ރޮވިފައިހުރިގޮތް ސިފަވުމާއެކު ލިބުނު ހިތްހަމަޖެހުމަކުންނެވެ. އޭނާގެ މަގުސަދު ކާމިޔާބު ވެއްޖެކަން އީކްގެ ކަރުނަތައް ހެކިދެއެވެ.\nކަރުނަތައް ފުހެމުން ބާރަށް ގޮސް ކޮލެޖުގެ ގޭޓްއިން ނުކުތް އީކްއަށް ބަލަން ގޯތިތެރޭގައިހުރި ބެންޗެއްގައި މައިރާ އިނީ ހައިރާންވެފައެވެ. އެއީ ދާދި ދެންމެއަކު އޭނާ ކުރެ އީވާންގެ ކްލާހާ ބެހޭގޮތުން މައުލޫމާތު އޮޅުންފިލުވި ކުއްޖާއެވެ. އީވާން ހުރި ކްލާސްރޫމް އިންތަން ކިޔައިދިނުމުން އެކުއްޖާ ދިޔައީ ނުހަނު އުފަލުން ހުރެއެވެ. ކުއްލިއަކަށް އެހައި އަވަހަށް އެނބުރި ރޮމުން ދާންވީ ސަބަބެއް މައިރާއަކަށް ނުވިސްނުނެވެ. ވިސްނަން އިންދައި "އީކް"ގެ ނަމުން ގޮވަމުން ދުވަމުންކަހަލަ ގޮތަކަށް އީވާން ދިޔައެވެ. ކަންބޮޑުވުން މައިރާގެ މޫނުން ފައުޅުވެލިއެވެ. ކްލާސްރޫމްގައި ކަމެއްވީބާވައޭ ހިތަށް އެރުމާއެކު އޭނާ ވަށައިގެން ހޯދައިލީ އަދިވެސް މާހާގެ ހަބަރެއްނުވާތީއެވެ. އިންތަނުން ތެދުވެ އަވަސް އަވަހަށް ކްލާސް ރޫމާ ދިމާއަށް މައިރާ ހިނގައިގަތެވެ.\nއެއްފަރާތުގައި ޕާރކް ކޮށްފައިއޮތް ކާރަށް އެރުމާއެކު ގެއަށް ދިއުމަށް އީކް އެދުނެވެ. ހައިރާންވެފައި ޑްރައިވަރ ފަހަތަށް ބަލައިލީ އީކްގެ އަޑު އިވިފައެވެ. ނަމަވެސް ސުވާލުކުރުމަކީ އޭނާގެ މަޤާމު ނޫންކަން ދަނެ އަވަހަށް ކާރު ދުއްވައިލީ ހިތުގައި ފުނިޖެހިފައިވި ސުވާލުތައް ހިންދައިލަމުންނެވެ. އީކްއަށް އަލުން ވާހަކަ ދައްކަން ފެށުނުކަން އޭނާ ނުދެނަހުއްޓެވެ. ހައިރާންވީ އެހެންވެއެވެ. ހޮސްޕިޓަލުން ނުކުމެ ކޮލެޖަށް އައި އިރުވެސް އެންމެ ފަހަރަކުވެސް އީކް ވާހަކައެއް ނުދައްކައެވެ. އީކްގެ ޚަބަރެއް ވަންދެން އެތަނުގައި މަޑުކޮށްލުމަށް އެދުނީވެސް ފޯނުގައި މެސެޖްލިޔެ ދެއްކުމަށްފަހުއެވެ.\nއިސްޖަހައިލަމުން ދެލޮލުން ފޭދުނު ކަރުނަތައް އީކް ފުހެލިއެވެ. މަޑުމަޑުން މޭގައި ފިރުމައިލީ ހިތަށް ތަދުވަމުންދިޔަ ވަރުންނެވެ. އީވާންގެ ނަން ހިތަށް އެރުމާއެކު މަޑު އާހެއް ދެތުންފަތް ފޫއަޅުވައިލަމުން ނުކުތެވެ. ސީޓުގައި ލެގިލުމާއެކު އޭނާ ދެލޯމަރައިލިއެވެ. އޭނާ އެތަނަށް އައީ ކިހައި ފޮނި އުއްމީދަކާއެކުގައި ހެއްޔެވެ؟ ހިތުގައިވި ލޯތްބަށް ދުލުން އިއުތިރާފުވުމަށް ނިންމަމުންނެވެ. ނަމަވެސް ކަންތައްމިވީ އޭނާ އުއްމީދުކުރިގޮތާ މުޅިން ޚިލާފަށެވެ. މެރިފައިވި އެސްފިޔަތަކު ތެރެއިން އީވާންގެ މޭގައި މާހާ ބޯއަޅައިލައިގެން ހުރި ގޮތް ސިފަވުމާއެކު އީކްގެ ދެބުމަ ގޮށްޖެހުނެވެ. ހިތަށް ކުރުވި ފުން އަސަރާއެކު ލޮލުން ވެއްޓުނު ކަރުނަތިކި އެކޯތާފަތުގައި ބޮސްދެމުން ތިރިއަށް ފައިބައިގެން އައީ އިތުރަށް ކެތްނުވުމުން ކަހަލައެވެ.\nތި އިންތިޒާރުގަ ދީވާނަ ވެއްޖޭ...\nދުށުން އެދި ލޯތްބަށްޓަކާ މިތުރާއޭ...\nބޭނުންއެހާ... ހިތް އިންތިހާ..


ޗެލްސީ އަށް ޕްރެޝަރު އެބައޮތް: ލަމްޕާޑު ޗެލްސީ އަށް ޕްރެޝަރު އެބައޮތް: ލަމްޕާޑު\nޗެލްސީ އަށް ޕްރެޝަރު އެބައޮތް: ލަމްޕާޑު\nއިނގިރޭސި އެފްއޭކަޕް ފުޓްބޯޅަ މުބާރާތުގެ ފައިނަލުގައި މިރޭ އާސެނަލްއާ ދެކޮޅަށް ކުޅޭއިރު ޗެލްސީއަށް ޕްރެޝަރު އެބައޮތް ކަމަށް ކޯޗު ފްރޭންކް ލަމްޕާޑު ބުނެފިއެވެ.\nއޭނާ ބުނީ އިނގިރޭސި ލީގުގެ ހަތަރު ވަނަ މަގާމާއެކު އަންނަ ސީޒަނުގެ ޗެމްޕިއަންސްލީގުން ފުރުސަތު ލިބިފައިވީ ނަމަވެސް ފައިނަލެއްގައި ޗެލްސީއަށް ތަށި ހޯދައިދިނުމަކީ ކިހާ މުހިންމުކަމެއްކަން މިހާރުގެ ކުޅުންތެރިންނަށް ވިސްނެންޖެހޭ ކަމަށެވެ.\nހަތަރު ފަހަރެއްގެ މަތީން ޗެލްސީއަށް އެފްއޭކަޕް ކާމިޔާބުކޮށްދީފައިވާ ލަމްޕާޑު ބުނީ އޭނާގެ ޓީމަށް، މެޗަކީ ވަރަށް މުހިންމު މެޗެއް ކަމަށެވެ.\nލަމްޕާޑްބުނީ މިސީޒަނަކީ ޗެލްސީއަށް ކާމިޔާބު ސީޒަނެއް ކަމަށާއި، ނަމަވެސް އަދިވެސް ފުރިހަމަކުރެވިދާނެކަމަށެވެ. އެހެންކަމުން މެޗު ކާމިޔާބުކޮށް ތައްޓަކުން ނިންމާލުމަކީ ކިހާ މުހިންމުކަމެއްކަން ކުޅުންތެރިންނަށް ވިސްނެންޖެހޭކަމަށެވެ.\nމިރޭގެ މެޗަކީ ކޯޗެއްގެ ގޮތުގައި ލަމްޕާޑް އާއި އާޓެޓާއަށްވެސް ޚާއްސަ މެޗެކެވެ. އެގޮތުން މި މެޗަކީ ކޯޗެއްގެ ގޮތުން ލަމްޕާޑު ޗެލްސީއާއެކު އެފްއޭކަޕް ފައިނަލަށް ނުކުންނަ ފުރަތަމަ މެޗެވެ. އަދި ކޯޗުކަމުގައި އާސެނަލްގެ ކޯޗު މައިކަލް އާޓެޓާގެ ވެސް ފުރަތަމަ ފައިނަލެވެ.


SunOnline: Coronavirus: Aguheyo Natheejaa avahah libey Test Kit thakeh ufahdhaifi\ndate_range ހޯމަ 30 މާޗް 2020\nކޮރޯނާވައިރަސް: އަގުހެޔޮ ނަތީޖާ އަވަހަށް ލިބޭ ޓެސްޓް ކިޓްތަކެއް އުފައްދައިފި\nމުހައްމަދު އައުޒަމް 25 Mar 2020, 09:01\nކޮވިޑަށް ލެބެއްގައި ޓެސްޓްކުރަނީ--\nދުނިޔޭގެ އެކި ކަންކޮޅުތަކުގައި ހަލުވިކަމާއެކު މިހާރު ފެތުރެމުންދާ ކޮރޯނާވައިރަސް ނުވަތަ ކޮވިޑް-19 އަށް ޓެސްޓްކުރެވޭ ކިޓްތަކެއް، އެންމެ ތިން އެމެރިކާ ޑޮލަރު ހަރަދުކޮށްގެން ބަންގްލަދޭޝްއިން އުފައްދައިފި އެވެ.\nއެ ކިޓުން ކޮރޯނާވައިރަހަށް 15 މިނެޓް ތެރޭ ޓެސްޓްކުރެވޭނެކަމަށްވެސް އެ ސައިންޓިސްޓުން ބުނެ އެވެ.\nބަންގްލަދޭޝްގެ ބޭސްތަކަށް ހުއްދަދޭ އެގައުމުގެ އިދާރާ ދަ ޑިރެކްޓާ ޖެނެރަލް އޮފް ޑްރަގް އެޑްމިނިސްޓްރޭޝަން އިން ވަނީ އެ ކިޓްތައް ގިނަ އަދަދަކަށް އުފެއްދުމަށް ފެހި ސިގްނަލް ދީފަ އެވެ.\nބަންގްލަދޭޝްއިން ތައްޔާރުކުރި ޓެސްޓްކިޓްތަކުން ކޮވިޑް ދެނެގަންނަނީ އެންޓިބޮޑީތަކުގެ މައްޗަށެވެ. ނަމަވެސް އާންމުކޮށް ސްޓޭންޑަޑް ޓެސްޓްތަކުގައި ކޮވިޑްއަށް ޓެސްޓްކުރަނީ ވައިރަސްގެ ޖީނޯމްއަށް ބަލައިގެންނެވެ. އެހެންކަމުން ބަނގުލަދޭޝްއިން ތައްޔާރުކުރި ކިޓްތަކުން އެންމެ ފުރިހަމަ ނަތީޖާ ނުލިބިދާނެކަމަށްވެސް ބައެއް ސައިންސްވެރިން ދަނީ ބުނަމުންނެވެ.\nބަންގްލަދޭޝްގެ އާބާދީ 180 މިލިއަނަށް އަރާއިރު އެގައުމުގައި މިހާތަނަށް ކޮވިޑްއަސް ޓެސްޓްކުރަން ހުރީ އެންމެ 1732 ކިޓްކަމަށް އެގައުމުގެ މަޝްހޫރު ދުވަހު ނޫހަކުން ވަނީ ދާދި ފަހުން ބުނެފައިވެ އެވެ.\nބިޒްނަސް ސްޓޭންޑާޑްއިން ދާދި ފަހުން ކުރި ރިޕޯޓްއެއްގައި ބުނީ ބަންގްލަދޭޝްގެ ސަރުކާރުގެ ފަސް ހޮސްޕިޓަލްގައި ކޮވިޑްއަށް ފަރުވާ ދޭން ތައްޔާރީ ހާލަތަށް ގެނެސްފައިވަނީ އެންމެ 29 އައިސީޔޫ އެނދު ކަމަށެވެ. އަދި ކޮވިޑްގެ ކިރިޔާ އަލާމާތެއް ފެނުނަސް އެގައުމުގެ ޕްރައިވެޓް ހޮސްޕިޓަލްތަކުން މީހުން އެޑްމިޓްނުކޮށްދޭ ކަމަށްވެސް ރިޕޯޓްގައިބުނެފައިވެ އެވެ.\nޚާލިދާ ޒިޔާ ހަ މަހަށް ޖަލުން މިނިވަންކޮށްފި\nއަގުހެޔޮ، ނަތީޖާ އަވަހަށް ލިބޭ ޓެސްޓް ކިޓްތަކެއް\nބަންގްލަދޭޝް މީހުންވެސް ރާއްޖެ އެތެރެވުން މަނާކޮށްފި


Kaamiyaabah 1 aharu: Zuvaan jealun negi challenge!\n18 ސެޕްޓެމްބަރ 2018: ސާފް ސުޒުކީ ކަޕުގެ ޗެމްޕިއަންކަން ހޯދި ދިވެހި ގައުމީ ޓީމު، މުބާރާތުގެ ތައްޓާއެކު ރާއްޖެއައުން: ގައުމީ ޓީމަށް މަރްހަބާ ކިޔުމަށް ގިނަ އަދަދެއްގެ މީހުން ވަނީ ސިނަމާލެ ބުރިޖް ސަރަހައްދައް އެއްވެފަ - މުހައްމަދު އަފްރާހް | އަވަސް\nމިދިޔަ އަހަރު ބަންގުލަދޭޝްގައި ބޭއްވި ސާފް ޗެމްޕިއަންޝިޕް ރާއްޖެއިން ކާމިޔާބު ކުރިތާ މިއަދަށް އެއް އަހަރު ފުރުނީ އެވެ. މީގެ 13 ވަރަކަށް މަސް ދުވަހުގެ ކުރިއަށް ޖެހިލާއިރު، ރާއްޖެއަށް މުބާރާތުގައި އޮތް ޗެލެންޖާއި ފާޑުކިޔުން ވެސް އެހާ ބޮޑެވެ.\nސާފް ޗެމްޕިއަންޝިޕް ފެށުމުގެ އެތައް މަސްތަކެއް ކުރިން، އެ މުބާރާތް ކާމިޔާބު ކުރުން ލާޒިމު ނޫން ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވުމުން، އެފްއޭއެމްއަށާއި ގައުމީ ޓީމަށް އޮތް ފާޑުކިޔުންތައް އިތުރުވެގެން ދިޔަ އެވެ.\nބައްސާމް އޭރު ވިދާޅުވެފައި ވަނީ އޭނާ ފެއްޓެވީ ގައުމީ ޓީމުތަކެއް ބިނާ ކުރުމުގެ މަސައްކަތް ކަމަށާއި ބިނާ ކުރުމުގެ މަސައްކަތް ފަށާއިރު ފުރަތަމަވެސް މުބާރާތް ކާމިޔާބު ކުރުމުގެ ވާހަކަ ދައްކަން އޭނާ ބޭނުން ނުވާ ކަމަށެވެ. ބައްސާމް ވިދާޅުވެފައި ވަނީ އޭގެ ކުރިން އެފްއޭއެމްގެ އެކި ދައުރުތަކުގައި އެކަމަށް މަސައްކަތް ކޮށްފައި އޮތްނަމަ އޭނާއަށް އެ މަސައްކަތް އަލުން ފަށަން ނުޖެހުނީސް ކަމަށެވެ. އެ ވާހަކައާއެކު ކުރިމަތިވި ފާޑު ކިޔުންތަކަށް ޖަވާބެއް ނުދީ ރާއްޖެއިން ނެގީ ވަރަށް ޒުވާން ޓީމެކެވެ.\nއެހިސާބާ ހަމައަށް ގައުމީ ޓީމުގެ އެންމެ މުހިންމު ކުޅުންތެރިންގެ ގޮތުގައި ތިބި ބައެއް ކުޅުންތެރިން ސްކޮޑުން ބާކީ ކުރި އެވެ. އަލީ އަޝްފާގް (ދަގަނޑޭ) އާއި މުހައްމަދު އުމޭރު، ޝާފިއު އަހްމަދު (ޝާފީ) މުހައްމަދު ރަޝީދު (ހޮކޭ) އަހްމަދު އަބްދުﷲ (ލިލީ) މެން ފަދަ ކުޅުންތެރިންނަކީ އެހާ ހިސާބާ ހަމައަށް ގައުމީ ޓީމުން ބާރަބަރަށް ޖާގަ ލިބެމުން ދިޔަ ކުޅުންތެރިންނެވެ.\nއިއްބެ (ކ) ސާފް ޗެމްޕިއަންޝިޕްގެ ކާމިޔާބުގެ މުހިންމު ކުޅުންތެރިޔެއް\nކުރިމަތިވި ފާޑު ކިޔުންތަކާއެކު ވެސް ރާއްޖެއިން ސްކޮޑު ފައިނަލު ކުރި އެވެ. އެއީ ސަރަހައްދީ ބޮޑު ފުޓްބޯޅަ މުބާރާތަށް ރާއްޖެއިން މިހާތަނަށް ގެންދިޔަ އެންމެ ޒުވާން ސްކޮޑެވެ. އޭގެ ކުރީގެ ޗެމްޕިއަން އަދި ސަރަހައްދުގެ އެންމެ ކާމިޔާބު ޓީމު އިންޑިއާއިން މުބާރާތުގައި ވާދަ ކުރުވީ 23 އަހަރުން ދަށުގެ ޓީމެވެ. އެހާ ހިސާބުން ވެސް ރާއްޖެއަށް ޗެލެންޖު ކުޑައެއް ނުވި އެވެ. ދެހާސް ނުވަ ވަނަ އަހަރުވެސް އިންޑިއާއިން ވާދަ ކުރުވީ 23 އަހަރުން ދަށުގެ ޓީމެވެ. ރާއްޖެއިން ވަރަށް ސީނިއާ ސްކޮޑެއް ވާދަ ކުރުމުން ވެސް އެފަހަރުގެ ޗެމްޕިއަންކަން އިންޑިއާ ހޯދި އެވެ.\nބަންގުލަދޭޝްގެ ޑާކާގެ ބަންދުބަންދު ސްޓޭޑިއަމްއަކީ، ރާއްޖޭގެ ޓީމަށް ނާކާމިޔާބު ދަނޑެކެވެ. އެ ދަނޑުގައި ރާއްޖެއިން ވަނީ ކުރިން ދެ ފަހަރެއްގެ މަތިން ފައިނަލުގައި ކުޅެފަ އެވެ. ބަންގުބަންދު ސްޓޭޑިއަމްގައި ބަންގުލަދޭޝް އާ ދެކޮޅަށް 2003 ވަނަ އަހަރު ރާއްޖެއިން ފައިނަލުގައި ބަލިވީ ޕެނަލްޓީ ޖަހައިގެންނެވެ. ހަމަ އެދަނޑުގައި އިންޑިއާގެ 23 އަހަރުން ދަށުގެ ޓީމު އަތުން ވެސް ރާއްޖެ ބަލިވީ ޕެނަލްޓީ ޖަހައިގެންނެވެ.\nއިންޑިއާގެ 23 އަހަރުން ދަށުގެ ޓީމު އަތުން މީގެ ކުރިން ވެސް ރާއްޖެ ބަލިވެފައި ވުމާއި އަދި ޑާކާގައި ކާމިޔާބު ހޯދުމަކީ ދިވެހި ޓީމަށް އުނދަގޫ ކަމެއްގެ ގޮތުގައި އޮތް ޗެލެންޖައި ސީނިއާ ބައެއް ކުޅުންތެރިން ސްކޮޑުން ބާކީ ކުރުމުން ކުރިމަތިވި ފާޑުކިޔުންތަކާއެކު ޒުވާން ޓީމު މުބާރާތާއި ކުރިމަތިލީ ވަރުގަދަ ޗެލެންޖެއް ނަގައިގެންނެވެ.\nސާފް ޗެމްޕިއަންޝިޕްގެ ކާމިޔާބަށް ފަހު\n"އަޅުގަނޑުމެން ހީ ނުކުރާހާ ފާޑު ކިޔުން އަޅުގަނޑުމެންނަށް އަމާޒުވި، ނަމަވެސް އެ ކީ ފާޑު ކިޔުންތަކުން އަޅުގަނޑުމެންގެ ކުޅުންތެރިން ނެގީ ހިތްވަރެއްގެ ގޮތުގައި، އެ މަސައްކަތް ފެނިގެން މިދިޔައީ." މުބާރާތުގެ ކާމިޔާބަށް ފަހު ބައްސާމް އޭރު ވިދާޅުވި އެވެ.\nމިހާރުގެ ޒުވާން ޖީލަށް ގައުމީ ޓީމުން ފުރުސަތު ދިނުމާ ހަމައަށް ދެމިއޮތް އެހެން ކަމެއް އޮތެވެ. ޓީމު އިއުލާން ކުރުމުގެ ކުރިން ޓީމުގައި ތިބޭނެ ކުޅުންތެރިން ލަފާ ކޮށްލާފައި ބުނަންން އެންމެންނަށް ވެސް އެނގެ އެވެ. ނުވަތަ ފުރަތަމަ 11 ގައި ގަވާއިދުން ކުޅޭނީ ކޮން ކުޅުންތެރިންނެއްކަން އެންމެންނަށް ވެސް ބުނަން އެނގިފައި އޮތެވެ. އެހާ ހިސާބަށް އެ ހާލަތު ބަދަލުވެގެން ދިޔަ އެވެ. ދެން އައީ އާ ޖީލެކެވެ،\nއިގަލްސްގެ މިހާރުގެ ކެޕްޓަން ހުސައިން ޝިފާއު (ކްރޯ) އާއި މާޒިޔާގެ މުޖުތާޒް މުހައްމަދު (މުޖޭ)، އިބްރާހިމް މަހްދީ ހުސައިން (ހަބޭސް އިއްބެ)، އިބްރާހިމް ވަހީދު ހަސަން (އިއްބެ) އަށް ގައުމީ ޓީމުގެ މެޗުތަކުން ޖާގަ ހޯދުމުގައި އޮތް ދަތިކަމަށް ނިމުން އައިސް ޓީމުގެ އެންމެ ނަގާ ކިޔާ ކުޅުންތެރިން ކަމުގައި އެ ކުޅުންތެރިން ވެގެން ދިޔަ އެވެ. އޭގެ ތެރެއަށް ހުސައިން ނިހާން (ނިޙާޓް) ވެސް އިތުރުވެ މުޅިން އާ ކުޅުންތެރިންތަކެއް ގައުމީ ޓީމުގައި ނަގާ ކިޔަން ފެށި އެވެ.\nކްރޯ އާއި ރިހާމް ބޮބީ\nއެ ޖީލު ގައުމީ ޓީމުގެ ޑޮމިނެންސް ފެށީ ވެސް އިންޑިއާ ބަލިކޮށް ސަރހައްދުގެ ޗެމްޕިއަނުންގެ ގޮތުގަ އެވެ. އެ ކުޅުންތެރިން ކުރި މަސައްކަތަށް ތައުރީފު ބަނޑުން ކޮށްލީ މީގެ 11 އަހަރު ކުރިން ރާއްޖެއަށް ފުރަތަމަ ފަހަރަށް ސާފް ޗެމްޕިއަންޝިޕް ކާމިޔާބު ކޮށްދޭން ލަނޑު ޖެހި މުހްތާރު ނަސީރު (ޓޫކިލޯ) އެވެ.\nއޭރު އަވަސް އަށް ދިން އިންޓަވިއުއެއްގައި ޓޫކިލޯ ބުނެފައިވާ ގޮތުގައި ފުރަތަމަ ފަހަރު ނޫން ނަަމަވެސް އެ ކާމިޔާބަކީ ވަރަށް ހައިބަވެތި ކާމިޔާބެކެވެ.\n"ސާފް ޗެމްޕިއަންޝިޕް ކާމިޔާބު ކުރަންޏާ އިންޑިއާއާ ބަލި ކުރަން ޖެހޭނީ،" ޓޫކިލޯ އޭރު ބުނެފައި ވެއެވެ. "މި ޒުވާން ކުޅުންތެރިން އެކަން ހާސިލު ކޮށްފި، 2009 ގައި އަޅުގަނޑުމެން ވެސް ފައިނަލުގައި ނިކުތީ އިންޑިއާގެ 23 އަހަރުން ދަށުގެ ޓީމާ ދެކޮޅަށް، އޭރު އަޅުގަނޑުމެންނަށް ކާމިޔާބެއް ނުވި، މިފަހަރު ވެސް އިންޑިއާއިން އެ ނެރުނީ ޒުވާން ޓީމެއް، ރާއްޖޭގެ މިހާރުގެ ޓީމުން އެކަން ހާސިލު ކޮށްފި،"\nއެ ކާމިޔާބަށް އެއް އަހަރު ފުރިގެން އަންނައިރު އަނެއްކާވެސް ޓީމަށް އާ ކުޅުންތެރިން ގެނައުމުގެ މަރުހަލާއެއް ވަނީ ފެށިފަ އެވެ. ޓީސީގެ އިބްރާހިމް އައިސަމް (ޓޯނީ) އާއި އީގަލްސްގެ ހައިޝަމް ހަސަން (ބިޑީ) އަދި އެޓީމުގެ މުހައްމަދު ނާއިމު އަދި ފޯކައިދޫގެ ހަސަން ނަޒީމު (ޗޯޓް) އަށް ގައުމީ ޓީމުން ފުރުސަތު ލިބި އެ ކުޅުންތެރިން ދަނީ، އެއް އަހަރު ކުރިން ފުރުސަތު ލިބުނު ގައުމީ ޓީމުގެ އާ ޖީލާއެކު ކުރިއެރުން ހޯދަމުންނެވެ.


COVID-19 : Rajje Gai Bali Jehey Meehun Ithuru Vumuge Furusathu Bodu - Vaguthu\nރާއްޖޭގައި ބަލި ޖެހޭ މީހުން އިތުރުވުމުގެ ފުރުސަތު ބޮޑު\nރާއްޖޭގައި ކޮވިޑް-19 ޖެހޭ މީހުން އިތުރުވުމުގެ ފުރުސަތު ބޮޑުކަމަށް ނެޝަނަލް އެމަޖެންސީ އޮޕަރޭޝަން ސެންޓަރުގެ ޓެކްނިކަލް އެޑްވައިޒަރީ ގްރޫޕް (ޓެގް) އިން ވިދާޅުވެއްޖެއެވެ.\nޓެގް އިން މިގޮތަށް ވިދާޅުވެފައި ވަނީ ރައީސް އޮފީހަށް ދެއްވި ލަފައެއްގައެވެ. ރައީސް އޮފީހުން ވިދާޅުވީ ސްކޫލްތަކާއި ކޮލެޖުތަކާއި އޮފީސްތައް ބަންދުކުރަން ނިންމީ ޓެގް އިން ދީފައިވާ ފަންނީ ލަފާ އަށް ބެލުމަށް ފަހުގައި ކަމަށެވެ.\n"ދުނިޔޭގައި މިހާރު ހަލުވިކަމާއެކު ފެތުރެމުންދާ ކޮވިޑް-19 ދިވެހިރާއްޖޭގައި ފެތުރުން ކުޑަކުރެއްވުމަށްޓަކައި މިހާރު އަޅުއްވާފައިވާ ފިޔަވަޅުތަކާގުޅޭގޮތުން މަޝްވަރާ ކުރައްވައި، ރާއްޖޭގައި މިބަލި ޖެހޭ މީހުންގެ އަދަދު އިތުރުވުމުގެ ފުރުޞަތު ބޮޑުކަމަށް ބެލެވޭކަމަށް ނޭޝަނަލް އިމަރޖެންސީ އޮޕަރޭޝަންސް ސެންޓަރުގެ ޓެކްނިކަލް އެޑްވައިޒަރީ ގްރޫޕް (ޓެގް) އިން ދެއްވާފައިވާ ފަންނީ ލަފަޔާއި އިރުޝާދަށް ރިޢާޔަތް ކުރެއްވުމަށްފަހު، މިބަލިން ރައްކާތެރިވުމުގެ ފިޔަވަޅުތައް އިތުރަށް ހަރުދަނާ ކުރެއްވުމާބެހޭގޮތުން މިއަދު މެންދުރުފަހު ރައީސުލްޖުމްހޫރިއްޔާގެ ރަސްމީގެ، މުލީއާގޭގައި ބޭއްވެވި އެ މަޖިލީހުގެ ޖަލްސާގައި މެންބަރުން މަޝްވަރާ ކުރެއްވުމަށްފަހުގައެވެ." ރައީސް އޮފީހުން މިއަދު ވިދާޅުވިއެވެ.\nއަންނަ ހަފްތާގައިވެސް، ސަރުކާރުގެ އޮފީސްތައް ނުހުޅުއްވާގޮތަށް ނިންމެވިކަމުގައިވިޔަސް، ކޮންމެހެން ކުރަންޖެހޭ މަސައްކަތްތައް ކަމާބެހޭ މުވައްޒަފުންނަށް ގޭގައި ތިބެގެން ކުރެވޭނެ އިންތިޒާމު އޮފީސްތަކުން ހަމަޖެއްސެވުމަށާއި، އަދި ކޮންމެހެން ދޭންޖެހޭ ޚިދުމަތެއް ނުވަތަ ކޮންމެހެން ކުރަންޖެހޭ މަސައްކަތެއް ކުރުމަށް އޮފީސް ހުޅުވަންޖެހިއްޖެ ހިނދެއްގައި، އޮފީސް ހުޅުވައިގެން، ވީހާވެސް މަދު މުވައްޒަފުން ނެރުއްވައިގެން އެ މަސައްކަތެއް ކުރެއްވުމަށްވެސް ވަޒީރުންގެ މަޖިލީހުން ނިންމެވި ކަމަށް ރައީސް އޮފީހުން ވިދާޅުވިއެވެ.\nމާޗް 31, 2020 20:17\nބޮޑުވާނެ ދޯ ބޭރުގަތިބި އެންމެން ގެނޭވިއްޔަ އެބަ.އެމީހުންވެސް ގައުމު ދެކެ ލޯބިނުވާތީދޯ ވައިރަސްގެ ހާއްޔެއްގަ ތިބެފަ އެއަންނަނީ.\nމާޗް 31, 2020 20:23\nމިވަގުތު އެއްރަށުން އަނެއް ރަށަށް މީހުންނައް ނުދެވޭގޮއް ހަދަންވީ. މިވަގުތު އެބަޔަކު ތިބިތާކު ތިބެންވީ ކެއްތެރިކަމާ އެކު. ފްލައިޓް ދަތުރުތައްވެސް މަޑުޖައްސާލަންވީ. މިވަގުތަކީ އެންމެ މީހެއްގެ ސަބަބުން އެތައްބަޔަކު ނުރައްކަލައް ހުށަހެޅިޔަ ނުދޭންވީ ވަގުތު. ރާއްޖެއިން ބޭރުގަ ތިބި މީހުން ގެނައުމުގެ ސަބަބުންވެސް އިތުރު ބިރުވެރިކަމާއި ކުރިމަތި ލާން ޖެހުނީ. މިހާރު ކޮވިޑް19ޔައް ފައްސިވެފަ ރާއްޖޭގަ ތިބި މީހުންނަކީވެސް އިނގިރޭސި ވިލާތުގަ ތިބެފަ ރާއްޖެ އއިމީހުން. ނިކަމެތި ރައްޔިތުން ރެޔާދުވާލު ކެނޑިނޭޅި ކުރި އާދޭސްތަކަށް ސަރުކާރުން އިޖާބަ ނުދިނުމުގެ ސަބަބުން މިހާލަތަ ދިޔައީވެސް. އިރާދަ ކުރެއްވީއްޔާ ކައިރި މުސްތަޤްބަލެއްގަ އަޅަމެން މިބަލިމަޑުކަމުން ސަލާމަތް ކުރައްވާށި އާމީން\nމާޗް 31, 2020 21:22\nދުޢާ އަކީ މިކަމުން ރާއްޖެ ސަލާމަތްވުން ވީހާވެސް އަވަހަކަށް\nއަދި ދުނިޔެ މިބިރުވެތި ކަމުން މިންޖުވުން\nރަނގަޅު ވާހަކައެއް މިދުވަސްކޮޅު ބޭރުގަ ތިބި މީހުން ގެނައުމަކީ ރަނގަޅުކަމެއް ނޫން\nސަރުކާރުން ކުރާ މަސައްކަތަށް 100\nބޭރުގަ ތިބި މީހުން ވެސް އާދޭސް ކުރަނީ އެމީހުންނަށް އެހީވާން\nކަރަންޓީން ކޮށްފަ މިހާރު ޓެސްޓް ކޮށްފަ މީހުންގެ ތެރެއަށް މިދެވެން އޮތީ\nސަރުކާރުން ވެސް އާދޭސް މިކުރަނީ ކޮންމެހެން ދާން ޖެހިގެން ނޫނީ ބޭރަށް ނުދިޔުމަށް\nއެ އަޑުއަހާ ބަޔަކު ތިބިހެނެއް ހިއެއް ނުވޭ\nމާޗް 31, 2020 20:30\nތިހެން ކިޔާނެ ކަމެއއނެއް .\nމީ މި ސަރުކާރުން އަމިއްލަ އަށް ބުއި ބޮނޑިއެއް.\nޢިޓަލީގަ އެވަރައް ފެތުރިފަ އޮތް އް އިރުވެސް ހަމަ ފޮނިވެެފަ ގެސްޓުން ގެނައީ .\nއއއއއއ އޭގެެފަހުން ޔޫކޭގަ އާ އެމެރިކާގަ އެވަރަށް އޮއ އްވާ ދެން އެ ގެންނަން ފެށީ ބޮޑެތި މީހުންގެ ދަރިން\nއަހަރެންގެ ދަރިވެސް އެބަހުރި ބޭރުގަ .\nމާތްﷲ އަށް ވަކީލް ކޮށްލައިގެން މިހުރީ\nމާޗް 31, 2020 20:31\nޢިޓަލީގަ އެވަރައް ފެތުރިފަ އޮތް އް އިރުވެސް ހަމަ ފޮނިވެެފަ ގެސްޓުން ގެނައީ . އޭގެެފަހުން ޔޫކޭގަ އާ އެމެރިކާގަ އެވަރަށް އޮއ އްވާ ދެން އެ ގެންނަން ފެށީ ބޮޑެތި މީހުންގެ ދަރިން\nމާޗް 31, 2020 20:47\nއބޭރުގަ ތިބި ހުރިހާ ދިވެހިން ގެންނަން ވީމާ ވާނީ ތިހެން..ދިވެހި ރާއްޖެ ބޮޑު ނުރައްކަލަކަށް ނުދަނީސް އެކަން ހުއްޓާލާ??\nމާޗް 31, 2020 20:50\nބޭރުގާ ތިބި އެންމެން ގެނަ އުން ހު އްޓާލަބަލަ ހެޔޮނުވާނެ??\nމާޗް 31, 2020 21:04\nއިންޑިޔާގައި ބޭސްފަރުވާއަށް ގޮސް ތިއްބައި ތާށިވި ދިވެހިން މިހާރުން މިހާރަށް ގެނެސް ރާއްޖޭގައި ކަރަންޓީން ކޮށް ދެއްވާ..އެމީހުން އެބަލި ފެތުރެން ދާއިރު އިންޑިޔާގައި ބަލީގެ ހާއްޔެއްގައި ބޭތިއްބުމަކީ ބުއްދިވެރި ކަމެއް ނޫން. ޢަމިއްލަ ފަސްގަނޑުގައި އާއިލާ މީހުން ކައިރީ ހުރެވޭ ކަމުގެ އިޙްސާސއ ކުރެވޭނެ ރާއްޖޭގައި ކަރަންޓީން ވީމައި ހެޔޮ ނުވާނެ ޗައިނާގެ އެންމެ ވަރުގަދައަށް ފެތުރުނު ސަރަހައްދު ބަންދުކޮށްފައި އޮއްވައި އިންޑިއަން އޭއަރލައިން ފުލައިޓަކުން އިންޑިޔާ މީހުންނާއި ދިވެހިން ގެނައީ. ކީއްވެތޯ އިންޑިޔާގައި ބޮޑުވަރު ނުވަނީސް ހުރިހާ ދިވެހިން ނުގެންނަން ތިޔަ އުޅުއްވަނީ. ސަރުކާރުން އެބަޖެހޭ މިކަމާއި ވިސްނަން.. .\nބޮޑުވާނެ ބޭރުން އަންނަ މީހުން އެންމެންނާ ބައްދަލުކޮށް ނިމުނީމަ ކަރަންޓީނު ކުރަންޏާ އެހެންވީމަތާ ކޮންމެ މީހަކު ތިރީސް ސާޅީސް މީހުންނާ ކޮންޓެކްޓްވެފަ އެތިބެނީ\nމާޗް 31, 2020 21:21\nހުރިހާ އެންމެން ގޭބަންދުގަ ބައިތިއްބަ ބަލަ 14 ދުވަސް ވަންދެން.. ދެން ރަންވޭމަތީކައި ކަޅުތެޔޮ ފީފާ ބަހައްޓާފަ މިތަނައް އެއްވެސް ފުލޭޓަކައް ނާދެވޭގޮަތައް ހަދާފަ.ކާޑު ގެތަކައް ބަހަން ސިފައިންނާއި ހަވާލުކޮއްބަލަ.. ނުފެނޭތަ މިގޮތައް ކަންތައް ނުކުރި ގައުމުތައް ބޮއްސުންލައިގެން ނޭވާހޮޅީގަ ތެޅޭމަންޒަރު.\nބަލި އިންޕޯޓް ކޮއްފަ ތިހެން ކިޔުމުގެ ބޭނުމެއް ނެތް.\nމާޗް 31, 2020 21:55\nނަޝީދު ޓެސްޓް ކުރޭ އެއައި އެހަށް ދުވަހު އިނގިރޭސި ވިލާތަށް ގޮސްފައި. ކީއްވެ ދެވެން ވި\nކީއްވެ. ކަރަންޓީން ނުކުރެވެންވީ. މަޖްލިސް ބޭފުޅުންވެސް އޭނާއާއި ކައިރިނުވޭ\nއޭޕްރީލް 1, 2020 00:28\nބޭރުގަތިބިމީހުން ނުގެނުމައްބުނާމީހެއްގެ ދަރިއެއްގެ ބޭރުގަ ހުރިނަމަ އެހެން ބުނާނެބާ ނުގެންނާށޭ\nއޭޕްރީލް 1, 2020 00:42\nހުރިހާކަމެއްގާ ވެސް ފިޔަވަޅުއެޅުން ވަނީ ލަސްވެފަ . ގޭގަ ކަރަންޓީނު ކުރުން ގޯސް .އިގިރޜޭސިވިލާތުން އިޓަލީން މަނާކުރުންލަސް ވަކިބަޔަކު ޓެސްޓް ނުކޮށް ދޫކުރީކަމަށް މިހާރު ސައްކުވޭ .ނޫންނަމަ ފެތުރުމާމެދު ސުވާލުމާކެއް އުފެދެންވީ ސަބަބެއްނެތް. ވައިގެތެރެއަކުން ވައިރޯޅިޔާއެކު ވައިރަސް ނަދޭ ހަމަ ޔަގީން މީހަކު އައިސްގެން އަނެއްމީހައަސް ވައިރަސް ޖެހިގެން އިތުރުވަނީ ހާލަތު ވަޒަންކުރެވެނީ މާލަހުން.\nއޭޕްރީލް 1, 2020 09:12\nރާއްޖެއިން ބޭރުގަ ތިބިމީހުން ނުގެއްނަން ގޮވާއިރު އެގޮމީހެއްގެ ދަރިއަކު ނޫނީ ފެމެލީ ކޮންމެވެސް މީހަކު ހުރިނަމަ ވަރަށް ބާރުލައިފަ ގޮވާނެ ގެންނަން، އެއްވެސް މީހަކު އަނެކާގެ އިހްސާސްތަކަށް އިހްތިރާމް ކުރުމެއްނެތް. ޗައިނާގަ ތިބީ އެންމެ7މީހުން އެތާގެ ހާލަތު އޭރު ވަރަށްގޯސް އެކަމަކުުުުު ގެނައީ ދޯ. މިހާރު އިންޑިއާގަ އެބަތިބި ބޭސްކުރަން ދިޔަމީހުުން އެތާ ނާދެވިފަ އެމީހުން އަތުުގަ ރުފިޔާ ހުސްވެ ހާލުގަ ޖެހެނީ އެކަމަކު އެމީހުުން ނުގެންނަން މިގޮވަނީ ދެން ލަންކާގަ އުޅޭ ދިވެހިންގެ ތެރެއިންވެސް އެންމެނަކީ ވިސާކާޑުުު ގެންގުޅޭ ބައެއްނޫން ކުއްޔަށްއުޅެނީ ފްލައިޓްތަށް މެދުކަނޑާލީމަ ރުފިޔާ ފޮނުވޭނެގޮތެއްނެތް ދެން ދަރިންނަށް ކާންނުދީ ގެކުލިނުދައްްކައިގެން ގެއިން ބޭރުކޮށް ހަދާއިރުވެސް ލަންްްކާގަ އެމީހުން ތިބެންވީއޭ މިގޮވަނީ. ތަންތާގެ ހާލަތު ދައްވެގެންްްްްްްދާއިރު އެތާގެ ރައްޔިތުންނަށް އެކަނި ހިދުމަތް ލިބެނީ ގިނަފަަރަށް ކޮބައިތޯ އިންސާނިއްޔަތު ކަމަކީ.


މީދޫ ސިއްސުވައިލި ހާދިސާތަކުގެ ތެރެއިން އީގަލްބޯޓު ބެހުން6| Meedhoo.com\nHome ވާހަކަ މީދޫ ސިއްސުވައިލި ހާދިސާތަކުގެ ތެރެއިން އީގަލްބޯޓު ބެހުން 6\nއުނިސާރު | 28 Jul 2017 | ވާހަކަ, ތާރީޚް | (0) ޚިޔާލު\nމީދޫ ސިއްސުވައިލި ހާދިސާތަކުގެ ތެރެއިން އީގަލްބޯޓު ބެހުން 6\nހުސައިން މަނިކުފާނުގެ ޝަކުވާ އަޑުއަހާން ހުރެފައި އުޅަނދުގައި ހުރި އިސްމީހާ ބުންޏެވެ. ގިނަދުވަސްތަކެއްނުވެ ކަލޭމެން ރާއްޖެ ފޮނުވައިލަން ހަމަޖެހިފައިވާކަން މަދެނަހުރީމެވެ. ލަސްވަނީ ދިވެހި ސަރުކާރުގެ ފަރާތުން ލިބޭންޖެހޭ ޖަވާބު ނުލިބިގެންނެވެ. މަނިކުފާނު ބުންޏެވެ. އެހެންވިއްޔާ ދިވެހި ސަރުކާރުގެ ފަރާތުން މީހަކު އައިސް އަހަރެމެންނާއި ބައްދަލު ނުކުރަނީސް މިތަނުން ފުރައިގެން ދިޔުމެއްނެތެވެ. އެންމެން މަރައި ކަނޑަށް އަޅައިލިޔަސް ނުފުރާނަމެވެ. މިރަށު މީހުން އަހަރެމެން ވަގަށް ނަގައިގެން އުޅެނީހެން ހީވާން ފަށައިފިއެވެ. ދިވެހި ސަރުކާރުގެ ފަރާތުން މީހަކު ޖެހޭނީ އަންނާށެވެ.\nމިދުވަހަށް ހަފުތާއެއް ފަހުން ހެނދުނުގެ ވަގުތެއްގައި ކޮންމެވެސް ބަޔަކު އަތުވެއްޖެއެވެ. އެބަޔަކު އީގަލްބޯޓު ކަފުޖަހައިގެން ގޮސް އެރަށު ކަނޑުގެ ސިފައިންގެ ބޮޑުފާރު ކައިރީގައި ހައްޔަރުކޮށްފިއެވެ. އެއީީ ފަރުބަދައެއްގެ ކައިރިއެވެ. އެތާގައި ކަސްޓަމުގެ ޔުނިފޯމުގައްޔާއި ނޭވީންގެ ޔުނިފޯމުގައި ބަޔަކު ތިއްބެވެ. އެމީހުން އަންގައިފިއެވެ. ބޯޓުގެ ވެރިޔާ އިބްރާހިމް މަނިކުފާނާއި ސަރަނގު މޫސާމަނިކުފާނާއި މާލިމީ އާދަންބެ އާއި އިންޖިނޭރު މުހަދު މަނިކުފާނު ބޯޓުން ފައިބާށެވެ. އެމީހުން ފޭބީމާ ކޮއްތާއި ފެނާއި ތެލާއި އެހެނިހެން ސާމާނު ހަވާލުކޮށްފައި ފުރައިގެން ދާށޭ ބުނެފިއެވެ. ބޯޓުގެ ވެރިން ޖަވާބުދިނެވެ. ދިވެހި ސަރުކާރުގެ ފަރާތުން މީހަކު ނާންނަނީސް ފުރަން ބޭނުމެއް ނޫނެވެ. ދިވެހި ސަރުކާރަށް އަންގާނުލައި ފުރައިފިނަމަ ކުށްވެރިވާނެއެވެ.\nބޯޓުގެ ވެރިންގެ ދެކޮޅުހެދުމާއި ގުޅިގެން އެމީހުން ގޮވައިގެން ދިޔައީ ކަސްޓަމަށެވެ. ދެން އެންގިއެވެ. ކަނޑުމަތިން ހޮވައިގެން ނަގައިގެން ގެނެވޭ ތަކެއްޗާއި މީހުންނާއިމެދު އަމަލުކުރާ ގަވައިދުން ކަލޭމެންނާއިމެދުވެސް އަމަލު ކުރުމަށް ދިވެހި ސަރުކާރުން ވަނީ އަންގާފައެވެ. މިހިސާބަށް ވާހަކަ ދިޔަތަނާ ފޯނު ރަނގަބީލުވާން ފަށައިފިއެވެ. ފޯނުގެ އަތްގަނޑު ނަގައި ވާހަކަ ދެއްކުމަށްފަހު އެންގީ މާދަމާ ހެނދުނު އަށެއްޖަހާއިރު ދިވެހި ސަރުކާރުގެ ފަރާތުން ދެ މީހަކު އީގަލްބޯޓަށް އަންނާނެ ކަމަށެވެ. އޭނާ ބުނާގޮތަކަށް އަމަލުކުރާށެވެ. މިއެންގުން އަންގާފައި ބޯޓަށް ލައިދީފިއެވެ.\nހެނދުނު އަށެއްޖެހިތަނުން ދެމީހަކު އީގަލްބޯޓަށް އަތުވެއްޖެއެވެ. އެކަކީ ދިވެއްސެކެވެ. ނަމަކީ އަބްދުލް ޣަނީއެވެ. ސިލޯނުގެ މީހާގެ ނަމެއް ނޭގެއެވެ. އަބްދުލް ޢަނީ ބުންޏެވެ. މިއަދު ދިހައެއްޖަހާއިރު އެންމެން ތިބެންވާނީ ދަތުރަށް ތައްޔާރުވެގެންނެވެ. ފޮށި ތަންމަތި ހުންނަންވާނީ ތައްޔާރު ކުރެވިފައެވެ. ދެން އެންމެންވެސް ފޮށި ތަންމަތި ބަނދެ ތައްޔާރު ކޮށްފިއެވެ. ފޮށްޓެއް ނެތިއްޔާ ނައިލޯނު ގޯންޏަކަށް މުދާކޮޅު އަޅައި ތައްޔާރު ކޮށްފިއެވެ. ދިހައެއްޖެހުމާއެކު ބޮޑު ލޯރިއެއް އަތުވެއްޖެއެވެ. ލޯރީގެ ކުރީބައިގައި ތިބީ ދުއްވާ ކަލޭގެޔާއި އަބްދުލް ޢަނީއާއި ސިލޯނު އެހެން މީހެކެވެ. ސިލޯނު މީހާއަކީ ލޯރީގެ އާރުކާޓީއެވެ.\nއަބްދުލް ޢަނީ އެންގިއެވެ. ދިވެހި ސަރުކާރުގެ ޚަރަދުގައި ދިވެހިރާއްޖެ ދާން ބޭނުން މީހުން މިލޯރިއަށް އަރާށެވެ. ދެން އެންމެން ތެޅިފޮޅިގެންފައި ފޮށި ތަންމަތި ގެނެސް ލޯރިޔަށް އަރުވާން ފެށުމުން ޢަނީ ބުންޏެވެ. މާބޮޑެތި ފޮށިތައް ނުގެންދެވޭނެއެވެ. ކޮންމެ މީހަކަށް ގެންދެވޭނީ އަތްމަތީ ދަބަހެކެވެ. މިއަޑުއަހާފައި އިބްރާހިމް މަނިކުފާނު ބުންޏެވެ. ބޯޓު ދޫކޮށްފައި ނުދާނަމެވެ. ތިމަންނާ ރާއްޖެ ދާނީ ބޯޓު މަރާމާތުކުރުމަށްފަހު ހަމަ މި ބޯޓުންނެވެ. އިބްރާހިމް މަނިކުފާނު މިހެން ބުނުމުން ފަޅުވެރިންގެ ތެރެއިން ބައެއްމީހުންވެސް ބޯޓުގައި މަޑުކުރާން ނިންމައިފިއެވެ. އެއީ އިބްރާހިމް މަނިކުފާނާއެކު ދޮޅޮހަކަށްް މީހުންނެވެ. ދެން ތިބި ބަޔަކު ބޭނުންވީ ސަރުކާރުގެ ޚަރަދުގައި ރާއްޖެ ދިއުމަށެވެ.\nސަރުކާރުގެ ޚަރަދުގައި ރާއްޖެ ދާން ބޭނުންވި މީހުން ލޯރިޔަށް އަރައިފިއެވެ. ދެން ދުއްވާފައިގޮސް މަޑުކުރީ ކަސްޓަމުގެ އޮފީހަކަށެވެ. އެ އޮފީހުން ކޮންމެ މީހެއްގެ ނަމުގައި ތިންފޯމު ފުރައި ސޮއި ކުރުވިއެވެ. ފޯމު ފުރައި ނިމުމުން އަނެއްކާވެސް ލޯރި ދުއްވާލައިފިއެވެ. ލޯރީގައި ތިބީ ޖުމްލަ ތެއްތިރީސް މީހުންނެވެ. ދެން މިގޮތަށް ދަތުރުކުރަމުން ގޮސް ރޭގަނޑު އަށެއްވެސް ޖެހިފަހުން މަޑުކުރީ ހަބަރަނާ ސިޓީގެ ރެސްޓޯރެންޓެއްގެ ކައިރިޔަށެވެ. ހަބަރަނާ ސިޓީއަކީ ސިލޯނުގެ އަނުރާދަޕޫރާ ޑިސްޓްރިކްޓްގައި އޮންނަ ކުޑަ ރަށެކެވެ.\nރޭގަނޑުގެ ކެއުން އޮތީ އެ ރެސްޓޯރަންޓުގައެވެ. ރެސްޓޯރަންޓްގެ އަނެއްފަރާތުގައި ބްރިސްޓޯލް ސިގިރޭޓު އުފައްދާ ކާރުޚާނާއެއް ހުއްޓެވެ. ރެސްޓޯރަންޓަށް މީހުން ވަނީ ތިން ގުރޫޕަކަށް ބަހާލައިގެންނެވެ. ފުރަތަމަ ދިހަ މީހުންނެވެ. އެމީހުން ނިމުމުން އަނެއްކާވެސް ދިހަ މީހުންނެވެ. އެމީހުން ކައިނިމުމުން ބާކީ ތިބި ތޭރަ މީހުންނެވެ. ކެއުމަކަށް ހުރީ ޕާނާއި ކުކުޅު ރިހަޔާއި ކަޅުސައެވެ. ކައި ނިމުމުން ދަތުރު ފަށައިފިއެވެ. ލޯރި ދުއްވަމުންގޮސް ވަކި ސަރަހައްދުތަކާއި ހަމަވުމުން ޓްރެފިކް ފުލުހުން ލޯރި މަޑު ކުރުވައި ސުވާލު ކުރެއެވެ. ކަސްޓަމުން ދީފައިވާ ލިޔުން ދެއްކީމާ ދޫކޮށްލައެވެ.\nވަރުބަލިވެފައި ތިބިވަރުން އެންމެންނަށް ނިދިއްޖެއެވެ. ހޭލެވުނުއިރު ލޯރި އޮތީ ފެހިކުލައިގެ އިމާރާތެއްގެ ކައިރީގައެވެ. އިރުކޮޅަކު މަޑުކޮށްގެން ތިބުމަށްފަހު ދެންދިޔައީ ކޮންމެވެސް ބަނދަރަކަށެވެ. އެބަނދަރުން ގެންދިޔައީ ދިވެހި ބޯޓަކަށެވެ. ބޯޓުގެ ނަމަކީ މަގުއްދޫބޯޓެވެ. މި ބޯޓަކީ ދިވެހިރާއްޖެއިން ހިކިމަސްހިފައިގެން ސިލޯނަށް ދިޔަ ބޯޓެކެވެ. ބޯޓުގެ ވެރިޔަކީ އަދި އިންޖިނޭރަކީ ގާފަރު ނަސީމެވެ. އެންމެންވެސް މި ބޯޓަށް އަރައިފިއެވެ. ދެން ބޯޓު ކައިރީގައި ދެ ފުލުހަކު ފޯރިމަރާން ފަށައިފިއެވެ. އޭރުވެސް ބޯޓުގައި ހިކި ކަނޑުމަސް ހުއްޓެވެ.\nބޯޓު ހުސްކުރެވުނީ ހަ ދުވަސް ފަހުންނެވެ. ބޯޓު ހުސްކުރުމަށްފަހު ބޯޓުޔާޑަކަށް ގެންގޮސް ބޯޓު އެހެލައި ބޭރުގައި ހުރި ގާތައް ތަޅައި ސާފުކޮށް ދަވާދު އާކޮށްފިއެވެ. މިމަސައްކަތް ނިމުމުން ބޯޓު ބާލައި ކުރުވާޓަރުން ބޭރުގައި އަޅައިފިއެވެ. މިހުރިހާ މަސައްކަތެއް ކުރަމުން ދިޔައިރުވެސް ދިވެހިން ތިބީ ބޯޓުގައެވެ.\nމަގުއްދޫބޯޓުގައި މިގޮތަށް ތިބޭތާ ދުވަސްތަކެއް ފަހުން އިންޑިޔާއިން މުދާ ހިފައިގެން މެރިނަރުބޯޓު އައިސް ސިލޯނުގައި ބަނދަރު ކޮށްފިއެވެ. މަގުއްދޫބޯޓުގައި ތިބި މީހުންގެ ތެރެއިން ފަނަރަ މީހަކު މެރިނަރުބޯޓުން ފުރަން އަންގައިފިއެވެ. މެރިނަރުބޯޓުން ފުރަން ހަމަޖެހުނު މީހުންގެ ތެރޭގައި މީދޫ ތިން މީހުންވެސް ހިމެނުނެވެ. އެބޯޓުން ގެންދަންވާ ހުރިހާ ސާމާނެއް ހުރީ ބަނދަރުގައި އޮތް ބާޖެއްގައެވެ. އެންމެ ގިނައިން ހުރީ ފޯކެވެ. އެތަކެތި ހުރީ ވަރަށް ރަނގަޅަށް ބަންދުކޮށްފައެވެ. ބާޖުގައި މުދާ ބެހެއްޓުމުގެ ސިއްރަކީ ޑިއުޓީން ސަލާމަތް ކުރުމެވެ. ތިން ދުވަސް ފަހުން މެރިނަރުބޯޓާއި މަގުއްދޫބޯޓު ސިލޯނުން ފުރައިފިއެވެ. (ނުނިމޭ)


Mi kiyaidhenee Sonakshi ge reethi kamuge sirruthah! – Iru\nޝާޝާ·4ނޮވެމްބަރ 2020\nބޮލީވުޑް އެކްޓްރެސް ސޮނާކްޝީ ސިންހާއަކީ އެ އިންޑަސްޓްރީގައި މިވަގުތު ތިބި އެންމެ ރީތި ބަތަލާއިންގެ ތެރެއިން އެކެކެވެ. ފިލްމީ ދާއިރާއަށް ނުކުތުމުގެ ކުރިން ފަލަކޮށް ހުރެފައި، ސޮނާކްޝީ ވަނީ ބަރުދަން ލުއިކޮށްލައި ގިނަ ބަޔަކު ހައިރާންކޮށްލައިފައެވެ.\nނަމަވެސް މިފަހަރު ދައްކަން މިއުޅެނީ ސޮނާކްޝީގެ ބަރުދަނުގެ ވާހަކައެއް ނޫނެވެ. މިފަހަރު މި ހިއްސާކޮށްލަނީ، ސޮނާކްޝީ ރީތިވުމަށް ގެންގުޅޭ ބައެއް އާދަތަކެވެ.\n1. މޭވާއާއި ތަރުކާރީގެ މުހިއްމުކަން\nސޮނާކްޝީގެ ހަށިގަނޑަށް ބަލައިލުމުން، ލޫޅާފަތިކޮށް ހުންނަން އޭނާ ކުރާ މަސައްކަތް ހާމަވަގެންދެއެވެ. ނަމަވެސް އޭނާ މޭވާއާއި ތަރުކާރީ ކަނީ ހަމައެކަނި ހަށިގަނޑުގެ ބައްޓަން ރީތިކުރާކަށް ނޫނެވެ. ސޮނާކްޝީ ބުނާ ގޮތުގައި، ގިނަގިނައިން މޭވާއާއި ތަރުކާރީގެ ބާވަތްތައް ކާނަމަ ހަންގަނޑު ސާފުވެ، އޮމާންވެގެން ދެއެވެ. އަދި ޑައިޓުކުރި އެކޭ ކިޔާފައި އެއްގޮތަކަށްވެސް ތިމާއަށް މީރު އެއްޗިއްސާ މުޅިން ދުރުވާނެ ކަމެއް ނެތް ކަމަށް އޭނާ އަންގައެވެ. އޭގެ ބަދަލުގައި މަދުމަދުން އެ އެއްޗެހި ވެސް ކައި، އުފަލުގައި ހުރުމަށް އިސްކަންދޭން ވާނެ ކަމަށް ބުނެއެވެ. ސަބަބަކީ މީހާގެ ނަފްސާނީ ދުޅަހެޔޮ ކަމަކީ ވެސް މުޅި ސިއްޙަތަށް އަސަރުކުރާ ކަމަކަށް ވާތީއެވެ.\n2. އިސްތަށިގަނޑުގައި ބޭނުންކުރަނީ ކޯއްޗެއް؟\nސޮނާކްޝީ މީގެކުރިން އިންޓަވިއުއެއްގައި ހިއްސާކުރި ގޮތުގައި، އޭނާ އިސްތަށިގަނޑު ރީތިކޮށް ބޭއްވުމަށް ދޭތެރެ ދޭތެރެއިން ތެޔޮ މަސާޖު ކޮށް އުޅެއެވެ. އެގޮތުން މަސާޖު ކުރާއިރު ބޭނުންކުރަނީ ޒައިތޫނި ތެލާއި ކާށިތެޔޮ ކަމަށް ބުންޏެވެ. މީގެ އިތުރުން، ބައެއް ޝޫޓްތަކަށް ބޮލުގައި ކުލަ ޖައްސަން ޖެހޭތީ، އޭގެ ސަބަބުން އިސްތަށިގަނޑަށް ދިމާވާ ގެއްލުމުން ސަލާމަތްކުރުމަށް ގޭގައި ޓްރީޓްމެންޓު ނަގާ ކަމަށްވެސް ބުންޏެވެ. އެއީ ހެއާ މާސްކު ބޭނުންކޮށްގެން ޑީޕް-ކޮންޑިޝަނިން ކޮށް، ތެޔޮލުމެވެ.\n3. އެލޯ ވޭރާ ވަރެއް ނެތް!\nސޮނާކްޝީ ބޭނުންކުރާ ސްކިން ރޫޓީން އަކީ އެލޯ ވޭރާ ކަމަށް އޭނާ ބުންޏެވެ. އެގޮތުން ޤުދުރަތީ އެލޯ ވޭރާ ޖެލް މޫނުގައި ހޭކުމުން، ފާރުތަކާއި ލަކުނުތައް ވަރަށް ފަސޭހައިން ފިލައިގެންދާ ކަމަށް ބުންޏެވެ. މީގެ އިތުރުން ސޮނާކްޝީ އޭނާގެ މޫނު މޮއިސްޗަރައިޒް ކުރުމަށް ކާށިތެޔޮ އުނގުޅައެވެ.


ބައެއް މައިން ބަފައިން ދަރިންނަށް ކަންކަން ކޮށްދެނީ އެއްވެސް އިމެއް ނެތިއެވެ. އެފަދަ މައިން ބަފައިން ދެކޭ ގޮތުގައި ދަރިން ދެކެ ލޯބިވުމަކީ ދަރިންނަށް ބޭނުންވާ ހުރިހާ ކަންކަން ކޮށްދިނުމެވެ. އަދި ކޮށްދޭން ޖެހޭނީވެސް އެންމެ ރަނގަޅު ފެންވަރުގައެވެ. ނަތީޖާއަކީ އަބަދުވެސް އެންމެފަހުން ނުކުންނަ އެންމެ އަގުބޮޑު ފޯނު ގަނެދިނުމެވެ. އިންތިހާއަށް ޚަރަދުކޮށްގެން ބޮޑެތި ޕާޓީތައް ބޭއްވުމެވެ. 18 އަހަރު ފުރޭ ދުވަހު ބީއެމްޑަބްލިޔޫ ކާރެއް ގަނެދިނުމެވެ.\nކިތަންމެ ބޮޑު ތަނަަވސްކަމެއް ލިބިފައިވީނަމަވެސް އެގޮތަށް ކަންތައްތައް ނުކުރާށެވެ! ދަރިންނަށް ބޭނުންވާ ހުރިހާ ކޮށްދީ ކުދިން ހަލާކު ނުކުރާށެވެ! އެއީ ދަރިންނަށް ހެޔޮ އެދުމެއް ނޫނެވެ. ދަރިން ހަލާކުކުރުމެވެ. ދަރިން މަގު ފުރެއްދުމެވެ.\nއެއްވެސް މީހެއްގެ ތަނަވަސްކަމަކީ އެއްވެސް ގަރަންޓީއެއް އޮތް ކަމެއް ނޫނެވެ. މާދަމާ އުޅެންޖެހޭނެ ހާލު ހަމަ އެކަކަށްވެސް ނުއެނގޭނެއެވެ. ވީމާ މިއަދު ތަނަވަސްކަން ލިބިފައިވީނަމަވެސް މާދަމާގެ ޙާލު ހަމައެކަކަށްވެސް ނުއެނގޭނެއެވެ. އަދި މިކަމުގައި ހުރި ބިރުވެރިކަމުގެ ބޮޑުކަން އެނގޭ ހެއްޔެވެ؟ ދިމާވާ ސަބަބެއްގެ ސަބަބުން ނިކަމެތި ހާލެއްގައި އުޅެން ޖެހިއްޖެ ނަމަ އެކަމުގެ އަސަރު އެންމެ ފުރަތަމަ ފޯރާ އަދި އެންމެ އަވަހަށް މާޔޫސްވެ ގޮތް ހުސްވާ ބައަކީ ކުޑަކުދިންނެވެ. މިފަދަ ހާލަތްތަކުގައި ކުދިންނަށް ކެތް ނުކުރެވިގެން އަމިއްލައަށް ދަންޖެހުމުހެ މައްސަލަތައްވެސް ދަނީ ކުރިމަތިވަމުންނެވެ.\nކިތަންމެ ތަނަވަސް ޢާއިލާއެއް ނަމަވެސް ދަރިން ތަރުބިއްޔަތު ކުރަންވާނީ މެދުމިނުގައެވެ. ކަންކަން ކޮށްދޭން ޖެހޭނީ މެދުމިނަށެވެ. ކުދިން ބޮޑެތިވާވަރަކުން އެދޭ ކަންތައްތައް ގިނަވާނެއެވެ! އެއި ހަމަ އެކަންތައް މެދުވެރިވާނެ ގޮތެވެ. އެހެންކަމާއިއެކުވެސް ކޮށްދޭން ޖެހޭނީ އެދޭ ކަންކަމުގެ ތެރެއިން ކިރިޔަ ފުދޭވަރަށެވެ.\nއަހަރެންނަށް ރަނގަޅަށް ދަންނަ ޢާއިލާއަކަށް މެދުވެރިވި ކަމެކެވެ. އެކަނި ބޭރަށް ގޮސް އުޅެވޭވަރު ވީންސުރެ ބޭނުންތާކަށް ފޮނުވައެވެ. ޚަރަދުކުރާނެ ފައިސާދެއެވެ. ދަރިފުޅަށް 18 އަހަރު ފުރުމާއިއެކު ކާރެއް ގަނެދިނެވެ. ބޭނުން ވަރަކަށް ޚަރަދުކުރާނެ ފައިސާ ހުރި ކޭޝްގާދެއް ދީފައި އޮވެއެވެ.\nނަތީޖާ އެނގޭ ހެއްޔެވެ؟ އާދީއްތަ ދުވަހަކު ޑެއިލީ މިރަރ ބަލައިލިއިރު ބޭރުގަނޑުގައި އިނީ ދަރިފުޅުގެ ފޮޓޯއެކެވެ. ގަދަކަމުން އަންހެން ކުއްޖަކަށް ޖިންސީނީ ގޯނާކުރި ބައަކާއިއެކުގައެވެ. ޚަބަރުގައި އޮތީ ޖަލުގައި ބަންދުކޮށްފައިވާ ކަމަށެވެ.\nދެން ނިކަން ބުނެބަލާށެވެ! ކުށްވެރިއަކީ ދަރިފުޅު ހެއްޔެވެ؟ މައިންބަފައިން ހެއްޔެވެ؟ ޝަކުވާ ކުރަންވީ ދަރިފުޅާއި ހެއްޔެވެ؟ އަމިއްލަ ނަފުސަށް ހެއްޔެވެ؟ ދަރިންނަށް ވެސް ދެވޭނެ އެންމެ އަގު ބޮޑު ހަދިޔާއަކީ ނަރކައިން ސަލާމަތް ވެވޭނެ ގޮތަށް ތަރުބިއްޔަތުކުރުން ކަމުގައި ބުނެވެނި މިފަދަ ސަބަބުތައް ފެންމަތިވަމުން އަނާތީއެވެ.\nމިފަދަ މައްސަލަތައް ކުރިމަތިވަނީ ހަމަ އެކަނި ތަނަވަސް މީހުންގެ ދަރިންނަކަށް ނޫނެވެ. އެންމެ އާދައިގެ ފެންވަރުގެ މީހުންގެ ދަރިންނަށްވެސް މިފަދަ މައްސަލަތައް ދަނީ ކުރިމަތިވަމުންނެވެ. އެކުދިން ގުޅިގެން އުޅޭ މީހުންގެ ސަބަބުންވެސް މިފަދަ މައްސަލަތައް ދަނީ ކުރިމަތިވަމުންނެވެ. ތަނަވަސްކަން ލިބިގެން ތިބޭ އެކުވެރިންގެ ސަބަބުންނެވެ. އަދި ރަނގަޅު ނޫން މަގުތަކުން ކުރިއަށްދާ މީހުންނާއި ގުޅިގެން އުޅޭތީއެވެ.\nދަރިން ރަނގަޅު ގޮތުގައި ތަރުބިއްޔަތުކުރުމަކީ ކޮންމެ ބެލެނިވެރިއެއްގެ ވެސް އެންމެ ބޮޑު ޒިންމާ އެވެ. އެ ޒިންމާއަކީ ﷲ ތަޢާލާގެ ޙަޟްރަތުގައި ހަމަ ޖަވާބުދާރީވާންޖެހޭނެ ޒިންމާއެކެވެ. ވީމާ ހުރިހާ މައިން ބަފައިން ވެސް މިފަދަ މައްސަލަތަކަށް ސަމާލުވާން ޖެހޭނެއެވެ!\n6 މާޗް 2019


Umaru: Raees Yameen ge vafaatheri vaadhaveriya!\nއުމަރު: ރައީސް ޔާމީންގެ ވަފާތެރި ވާދަވެރިޔާ!\nރައީސް އާއި އުމަރާ ދެމެދު މައްސަލައެއް ނެތް\nމަގާމު ގެއްލުނަސް އިދިކޮޅު ފަރާތްތަކާ ނުގުޅޭނަން\nރައީސްއަށް ގައްދާރުވުމަކީ ކުރައްވާނެ ކަމެއް ނޫން\nރައީސް ޔާމީނަށް ވެރިކަން ލިބުމުން އުފާފާޅުކުރުމުގެ ތެރެއިން - ފޮޓޯ: ހަވީރު\nމިއީ ވަފާތެރި ވާދަވެރިއެއްގެ ވާހަކަ އެވެ. ވަފާތެރި ކެހިވެރިން ގިނަ ވެދާނެ އެވެ. ނަމަވެސް ވަފާތެރި ވާދަވެރިންނަކީ މަދު ބަޔެކެވެ. އޭގެ ތެެރެއިން އެއް ބޭފުޅަކީ މިހާރުގެ ހޯމް މިނިސްޓަރު އުމަރު ނަސީރެވެ. ހަނދާން ހުންނާނެ އެވެ. ދެހާސް ތޭރަވަނަ އަހަރަށް ޕީޕީއެމްގެ ރިޔާސީ ޓިކެޓް ހޯދަން މިހާރުގެ ރައީސް އަބްދުﷲ ޔާމީންއާ ވާދަކުރެއްވީ މިނިސްޓަރު އުމަރެވެ. އަދި ޕާޓީގެ ތެރެއިން އެންމެ ފާޅުގައި ރައީސް ޔާމިންއަށް ފާޑު ވިދާޅުވީ ވެސް އެބޭފުޅާ އެވެ. ނަމަވެސް މިހާރު އުމަރު އިންނެވީ މި ސަރުކާރުގެ އެންމެ މުހިންމު އެއް މިނިސްޓަރު، ހޯމް މިނިސްޓަރު ކަމުގެ މަގާމުގަ އެވެ. ސަރުކާރަށް ކުރިމަތިވާ ހަމަލާތައް ދިފާއު ކުރެއްވުމަށް އެންމެ ކުރިން ތެދުވެ ވަޑައިގަންނަވާ ބޭފުޅަކީ ވެސް އުމަރެވެ. ސުވާލަކީ މި ދެ ބޭފުޅުންގެ ވާދަވެރިކަން ނެތި ދިޔައީ ހެއްޔެވެ؟\nއެހެނެއް ނޫނެވެ. އަދިވެސް ވާދަވެރި އެވެ. އުމަރަކީ ސިޔާސީ މައިދާނުގައި ރައީސްއާ އެންމެ ވާދަވެރި ބޭފުޅާގެ ގޮތުގައި ގިނަ ބަޔަކު ސިފަކުރެ އެވެ.\n"އަޅުގަނޑާއި ރައީސްއަކީ ވާދަވެރިން ސިޔާސީ މާހައުލުގައި، އަޅުގަނޑު ކަހަލަ ރައީސްގެ ވާދަވަރިއެއް އެމަނިކުފާނުގެ ކެބިނެޓްގައި އިށީދެ އިނުމަކީ ރައީސްގެ ސޮފްޓްކަން އަސްލު، އެހުންނޫން ނަމަ، އަޅުގަނޑު ކަހަލަ މީހަކު ނުބައިންދާނެ ނޫންތޯ، އަޅުގަނޑު މިއީ ރައީސްގެ ވާދަވެރިއެއްވިޔާ، އެއީ ރައީސްގެ ސޮފްޓްކަން ހަމަ،" އުމަރު ވިދާޅުވި އެވެ.\nއިދިކޮޅު ފަރާތްތަކުން ތުހުމަތުކޮށްފައިވާ ގޮތުގައި ރައީސް އާއި އުމަރުގެ ގުޅުން ވަރަށް ގޯހެވެ. ހިޔާލު ތަފާތެވެ. މަޝްވަރާއެއް ވާހަކައެއް ވެސް ނުދައްކަވަ އެވެ. ދޭތެރެ ދޭތެރެއިން މައްސަލަގަނޑު ހޫނުވެ، އިސްތިއުފާދެއްވަން ވެސް އުމަރު މަސައްކަތް ކުރައްވާ ކަމަށް އޮންނަނީ އަޑުއަރައިފަ އެވެ. މިއީ ކިހާވަރެއްގެ ހަގީގަތެއް ހެއްޔެވެ؟ "އަވަސް"އަށް ދެއްވި ހާއްސަ އިންޓަވިއުގައި އުމަރު ވިދާޅުވީ، މިހާތަނަށް ރައީސްއާ އެއްވެސް މައްސަލައެއް ޖެހިފައި ނެތް ކަމަށެވެ. އަދި އަޑުހަރުކޮށް ވެސް ދުވަހަކު ވެސް ރައީސް، ވާހަކަ ދައްކަވާފައިނުވާ ކަމަށް ވެސް އުމަރު ވިދާޅުވި އެވެ.\nއުމަރާއި ރައީސް ޔާމީން --\n"ދުވަހަކު ވެސް ރައީސް ނެތް އަޅުގަނޑަކާ ހަޑިކޮށް އެއްޗެއް ވިދާޅުވެފައެއް، ބަރުކޮށް ވެސް އެއްޗެއް އަޅުގަނޑާ ދިމާލަށް ވިދާޅުވެފައެއް ނެތް، އިނގޭތޯ، މިއީ ހަމަ ރައީސްއަށް ކްރެޑިޓް ދޭން ޖެހޭ ކަމެއް، ދުވަހަކުވެސް ނެތް ބަރުކޮށް ހަޑިކޮށް އެއްޗެއް ވިދާޅުވެފައެއް، އަދި އެހެން މީހެއްގެ ކައިރީ ވެސް އަޅުގަނޑާ މެދު އެކަހަލަ ވާހަކައެއް ދައްކާފައެއް ނުވޭ،" އުމަރު ވިދާޅުވި އެވެ.\nއުމަރު ވިދާޅުވީ، ރައީސްއާ ދެމެދު ހިނގާ ހުރިހާ މުއާމަލާތެއް ހިނގަނީ އިހުތިރާމާއެކުގައި ކަމަށެވެ.\nރައީސް ޔާމީން އަކީ ބޮސް! ކިޔަމަންވާނަން\nއުމަރު ވިދާޅުވީ މިހެނެވެ. ރައީސްއަކީ ބޮސް ކަމަށް ގަބޫލުކުރައްވާ ކަމަށެވެ. އަދި ރައީސް ވިދާޅުވާ ކަންކަން ކުރައްވާނެ ކަމަށް ވެސް އުމަރު ވިދާޅުވި އެވެ. ސަބަބަކަށް ވަނީ އުމަރު ވިދާޅުވި ގޮތުގައި ކެބިނެޓް މިނިސްޓަރަކަށް ގާނޫނުން މަތިކުރާ ޒިންމާ އަކީ އެއީ އެވެ. އުމަރު ވިދާޅުވީ ގާނޫނާ ހިލާފަށް ވަކި ކަމެއް ކުރުމަށް ރައީސް ނާންގަވާހާ ހިނދަކު އަމަލު ކުރައްވާނީ ރައީސްކަމެއް ކުރައްވަން އިރުޝާދު ދެއްވާ ގޮތަށްކަމަށެވެ. އަދި އަމިއްލަ އިންޓަރެސްޓްގައި އެއްވެސް ނިންމުމެއް ނުނިންމަވާނެ ކަމަށް ވެސް ވިދާޅުވި އެވެ.\n"އަޅުގަނޑު ގަބޫލުކުރަން ރައީސްއަކީ އަޅުގަނޑު ބޮސް ކަމަށް، އެހެންވީމަ ހަމަ ރައީސް ވިދާޅުވާ ގޮތަށް އަޅުގަނޑުގެ މަސައްކަތްތައް ހިނގާނީ، ރައީސް ވަކި ގޮތަކަށް އިންސްޓްރަކްޝަން ދީފިނަމަ އެގޮތަކަށް އަޅުގަނޑު ދާނީ، އެގޮތަކީ ގާނޫނާ ހިލާފު ގޮތެއް ނޫންނަމަ އެގޮތަކަށް ކުރިއަށް ދާނީ،" އުމަރު ވިދާޅުވި އެވެ.\nރައީސް ޔާމީނާއި އުމަރު: ރައީސްއަކީ ބޮސް ކަމަށް އުމަރު ވިދާޅުވި\nއުމަރު ވިދާޅުވީ، ރައިސުލްޖުމްހޫރިއްޔާއަކާއެކު މަސައްކަތް ކުރައްވާނެ ގޮތް އެނގޭ ކަމަށެވެ. ރައިސުލްޖުމްހޫރިއްޔާއަށް ހިދުމަތްކޮށްދޭން ކޮންމެ ކެބިނެޓް މިނިސްޓަރަކު ވެސް ހުވައެއް ކޮށްގެން ރައިސުލްޖުމްހޫރިއްޔާއަށް ވަފާތެރިވުމަށް ކަމަށް އުމަރު ވިދާޅުވި އެވެ.\n"އަޅުގަނޑު މިތާ ހުރިހާ ދުވަހަކު ހުންނާނަން ރައީސްއަށް ވަފާތެރިއެއްގެ ގޮތުގައި،" އުމަރު ވިދާޅުވި އެވެ.\nއުމަރު ވިދާޅުވީ، އިދިކޮޅު ފަރާތްތައް ހާއްސަކޮށް އެމްޑީޕީއިން އުމަރާއި ރައީސްއާ ދެމެދު މައްސަލަ ޖެހިފައިވާ ކަމަށް ބުނެ އަޑުތައް އަރުވަނީ ނުވަތަ އެގޮތަށް އެ ފަރާތްތަކަށް ހީވަނީ މިނިސްޓަރަކީ އަބަދުވެސް އެއްގޮތެއްގައި ސާބިތުކަމާ އެކު ހުންނަވައި ހަވާލު ކުރައްވާ މަސައްކަތްތައް ބަރާބަރަށް ކުރައްވާތީ އެވެ. އަދި އެއީ އިދިކޮޅު ފަރާތްތަކަށް ބަލަން ކެތްވާވަރުގެ ކަމަކަށް ނުވާ ކަމަށް ހޯމް މިނިސްޓަރު ވިދާޅުވި އެވެ.\n"އެމްޑީޕީއިން މީހުންނަށް އެހެން ހީވަނީ އަޅުގަނޑަކީ އަމިއްލަ ހިޔާލު ހުންނަ މީހަކަށް ވާތީ، އެކަމަކު ރައީސް ވަކި ގޮތެއް ނިންމެވުމުން އަޅުގަނޑުގެ ހިޔާލު ހުއްޓޭނެ، އެކަމަކު ރައީސް ވަކި ގޮތެއް ނުނިންމަންޏާ އަޅުގަނޑުގެ ހިޔާލު އޮންނާނީ، އޭރަށް އެގޮތަކަށް ދާނީ، ރައީސް ވަކި ގޮތެއް ނިންމެވީމާ ރައީސް އަންގަވާ ގޮތަކަށް ކަންތައްތައް ކުރާނީ،" އުމަރު ވިދާޅުވި އެވެ. "ވަޒީރުކަމުގައި އަޅުގަނޑު ހުރިހާ ދުވަހަކު އެގޮތަށް ކަންތައްތައް އޮންނާނީ، ރައީސްއާއި އަޅުގަނޑާ ދެމެދު އެއްވެސް މައްސަލައެއް ނެތް،"\nމަގާމު ގެއްލުނަސް އިދިކޮޅެއް ނުވާނަން!\nމަގާމުން ވަކިވާން ރައީސް އަންގަވައިފިނަމަ އެއްވެސް ހިތްބުރަކަމެއް ނެތި ރައީސްގެ ނިންމެވެމުމަށް އިހުތިރާމްކުރާނެ ކަމަށް އުމަރު ވިދާޅުވި އެވެ. މިނިސްޓަރުގެ ހިދުމަތް ބޭނުންނުވާ ކަމަށް ރައީސްއަށް ފެނިއްޖެނަމަ ސުލްހަވެރިކަމާއެކު މަގާމުން އިސްތިއުފާ ދެއްވާނެ ކަމަށް އުމަރު ވިދާޅުވި އެވެ.\n"ރައީސްއަށް އަޅުގަނޑު ދަންނަވާފައި އޮންނާނީ އަޅުގަނޑުގެ ހިދުމަތް ރައީސްއަށް ބޭނުންފުޅު ނުވާ ހިސާބަށް އައިސްފިނަމަ ނުވަތަ އަޅުގަނޑާ މެދު ހިތްހަމަ ނުޖެހިއްޖެޔާ ރައީސް ވިދާޅުވީމަ އަޅުގަނޑު ހަމަ އިސްތިއުފާ ދީފަ ދާނަމޭ، ހިތްހަމަ ނުޖެހުމަކުން ނޫން ދާނީ ވެސް، ވަރަށް ޕީސްފުލްކޮށް އެކަން ހިނގާނީ ވެސް،" އުމަރު ވިދާޅުވި އެވެ.\nސަރުކާރުން ނިކުމެގެން ދާން ޖެހުނަސް ރައީސްއާ އިދިކޮޅު ފަރާތްތަކާ ނުގުޅޭނެ ކަމަށް އުމަރު ވިދާޅުވި އެވެ. ކުރީގެ ރައީސް މުހައްމަދު ނަޝީދާ އެކު މަސައްކަތް ކުރުމަކީ، 100 ޕަސެންޓް ނުވާނެ ކަމެއް ކަމަށް އުމަރު ވިދާޅުވި އެވެ. ޖަލުގައި އޮންނަން ޖެހުނަސް ގައުމުގައި ހައްގުގައި އެއީ ކުރެވެން ނެތް ކަމެއް ކަމަށް އުމަރު ވިދާޅުވި އެވެ.\n"ގަބޫލުކުރައްވާ، ދުވަހަކު ވެސް އަޅުގަނޑު ނިއިށީންނާނަން ނަޝީދު އަރިހުގައެއް، މި ސަރުކާރުން އަޅުގަނޑު ކާޑާލިޔަސް ޖަލަށް ލިޔަސް ކޮންމެ ކަމެއް ކުރިޔަސް އަޅުގަނޑު ނަޝީދާއެކު ނިއިށީންނާނަން، ދެޓްސް އަ ނޯ ނޯ ފޯ މީ،" އުމަރު ވިދާޅުވި އެވެ.\nއުމަރު ވިދާޅުވީ، އެމްޑީޕީގެ ސަފުގައި މިހާރު ޖަމީލާއި މަހުލޫފް ހުރި ފަދައިން މިނިސްޓަރު ހުރެދާނެ ކަމަށް އެމްޑީޕީ އިން އުންމީދު ވެސް ކޮށްގެން ނުވާނެ އެވެ. އަދި އެއީ މުޅިން މޮޔަ ހިޔާލެކެވެ.\nސަރުކާރުގެ ބައެއް ވަޒީރުންނާ ރައީސް ސަލާމްކުރައްވަނީ --\nރައީސްއަށް ގައްދާރެއް ނުވާނަން!\nއުމަރު ވިދާޅުވީ ދެ ދައުރު ނިމެންދެން ރައީސް ޔާމީންއާ އެކު ސާބިތުވެ އޭނާ ހުންނަވާނެ އެވެ. އަދި ކުރިއަށް އޮތް ދައުރުގައި ރައީސް ޔާމީން ވެރިކަމަށް ގެންނަން އުމަރު ހުންނެވީ ސާބިތު މަސައްކަތްތަކެއް ކުރެއްވުމުގެ ވަރުގަދަ އަޒުމެއްގަ އެވެ. އުމަރުގެ އަމާޒަކީ 2023 އެވެ. އެކަމަކު އުމަރު ވިދާޅުވީ ގޮތުގައި މިނިސްޓަރަކަށް ހުރެ، ރައީސް ކަމަށް ކެމްޕޭނު ކުރެއްވުމަކީ ކުރާނެ ކަމެއް ނޫނެވެ. އަދި މިއީ ކެމްޕޭނެއް ފަށަން މާ އަވަސް ކަމަށް މިނިސްޓަރު ދެކެވަޑައިގަންނަވަ އެވެ.\n"ރައީސް ކަމަށް ކުރިމަތިލެއްވުމަކީ އަޅުގަނޑު ޝައުގުވެރިވާ ކަމެއް ކަމަށް އަޅުގަނޑު މި ބުނަނީ. އެއީ އެކަމަކު 2023. އަޅުގަނޑު ކޭމްޕޭނު ކުރަން ވީމާ، 2023 އަށް އަޅުގަނޑު ތައްޔާރުވާންވީމަ އޭރަކު ހުންނަވާ ރައިސުލްޖުމްހޫރިއްޔާއަށް ދަންނަވާފައި ވަކިވެގެން ގޮސް އަޅުގަނޑު ތައްޔާރީތައް ފަށާނީ، އަޅުގަނޑު ސަރުކާރުގެ ވަޒީރަކަށްހުރެ ކެމްޕޭނެއް ނުފަށާނަން. އެއީ އަޅުގަނޑު ކުރާނެ ކަމެއް ނޫން،" އުމަރު ވިދާޅުވި އެވެ.\nއުމަރު ވިދާޅުވީ، ރައިސުލްޖުމްހޫރިއްޔާއަކަށް ހުންނަވާ ބޭފުޅެއްގެ މެޔަށް ވަޅި ހެރުމަކީ ކުރައްވާނެ ކަމެއް ނޫން ކަމަށެވެ. ހިޔާލު ތަފާތުވެއްޖެ ނަމަވެސް އެ ވާހަކަ ދަންނަވާފައި ސުލްހަވެރި ގޮތުގައި ސަރުކާރުން ނިކުންނަވާނީ ކަމަށް ވެސް މިނިސްޓަރު އުމަރު ވިދާޅުވި އެވެ.\n"މިތާ ތެރޭ [ސަރުކާރުގައި] ހުރެގެން އަޅުގަނޑު ގޯސް ކަމެއް ނުކުރާނަން، މިތާ ތެރޭ [ސަރުކާރުގައި] ހުންނައިރު އަޅުގަނޑު ހުންނާނީ ފާމްކޮށް،" އުމަރު އޭނާގެ ސްޓޭންޑް ހާމަ ކުރެއްވި އެވެ.


MMPRC Khiyaanathuge report: Sangu TV ah vesefaisaa dhiya\nއެމްއެމްޕީއާރްސީ ޚިޔާނާތުގެ ރިޕޯޓް: ސަންގުޓީވީއަށް 1 ލައްކައަށްވުރެގިނަ ޑޮލަރު!\n-3months ago 10 - މުއައްލިމް އިބްރާހިމް\nއެެމްއެމްޕީއާރްސީގެ ބޮޮޑު ޚިޔާނާތުގައި އެންމެ ގިނަ އަދަދެއްގެ ފައިސާ ލިބުނު އެސްއޯއެފް ޕްރައިވެޓް ލިމިޓެޑްގެ އެކައުންޓަކުން ސަންގުޓީވީ ހިންގާ ދިވެހި މީޑިޔާ ގްރޫޕް ޕްރައިވެޓް ލިމިޓެޑަށް ފައިސާ ދީފައިވާކަން ފަޅާއަރައިފިއެވެ.\nމިކަން ހާމަވެފައިވަނީ އޭސީސީގެ ފަރާތުން މިއަދު އާންމުކުރި އެމްއެމްޕީއާރްސީގެ ބޮޑު ޚިޔާނާތުގެ ރިޕޯޓުންނެވެ.\nއެ ރިޕޯޓްގައި ވާގޮތުގައި އެމްއެމްޕީއާރްސީގެ ޚިޔާނާތުގެ ފައިސާ އެސް.އޯ.އެފް ޕްރައިވެޓް ލިމިޓެޑްގެ ނަމުގައި ބޭންކް އޮފް މޯލްޑިވްސް ޕަބްލިކް ލިމިޓެޑްގައި ހުޅުވާފައިވާ ނަންބަރު 002-700925-7701 އެމެރިކާ ޑޮލަރު އެކައުންޓަށް ޖަމާކުރުމަށްފަހު، އެ ފައިސާތައް ފޮނުވާފައިވާ ފަރާތްތަކުގެ ތެރޭގައި ސަންގު ޓީވީ ހިންގާ ދިވެހި މީޑިޔާ ގްރޫޕްވެސް ހިމެނެއެވެ.\nއެގޮތުން އެ ކުންފުންޏަށް އެސްއޯއެފްގެ ޑޮލަރ އެކައުންޓުން 130،000 ޑޮލަރ ލިބުނުކަމަށް ތަހުގީގު ރިޕޯޓްގައިވަނީ ބުނެފައެވެ.\nއެމްއެމްޕީއާސީ މައްސަލައާއި ގުޅުންހުރި އެކައުންޓުތައް ފްރީޒް ކުރުމުން ސަންގު ޓީވީއަށް ކުރިމަތިވި މާލީ ދަތިތަކާ ހެދި މިހާރު އެ ޓީވީ ހިންގަމުން އަންނަނީ ކޮކޯނާ އިންޓަނޭޝަނަލް ޕްރައިވެޓް ލިމިޓެޑްއިންކަން ފާހަގަކޮށްލަންޖެހެއެވެ.\nމިހާރު ސަންގު ޓީވީއަކީ ނޫސްވެރިޔާ އިބްރާހިމް ވަހީދް (އަސްވާޑް) ގެ 99% ހިއްސާ ވާ ޓީވީއެކެވެ.\nމި ފައިސާ އެ ކުންފުންޏަށް ދީފައިވަނީ ކީއްވެތޯ އެ ރިޕޯޓްގައި ފާހަގަކޮށްފައެއް ނުވެއެވެ.\nކެޔޮ ކޭވަރު އެއޮތީ އެގިފައި\nކެޔޮ ކޭވަރު އިނގޭނީ ބިތުފަންގި ނެގީމައޭ ބުނޭނު. އަސްވާޑަށް ވަރަށް ކެވިއްޖެ. ދެން އަނގަ ހިމޭނުންލާގެން ހުރޭ %99 ހިއްސާ ގަތީ މާވަރު ވިއްކާގެން ކަން ރިޕޯޓުން އެގިއްޖެ ހާ ހާ ހައް\nއަސްވާޑޫ ކަލޭ ގުދޯ ގުދޯ ގޮވާއިރު ކަލޭގެ7ގުދު އެބައޮތް\nފޮޓޯއިން ފެންނަނީ ރާއްޖެ ޓީވީ\nމި ނޫސް ހިންގާ މީހުންވެސް ހުންނާނީ އެ ލާރީގަ ޖެހިފަ.\nއަތުގަ ކޮފީއެއް ބޯލާނެ ލާރި ނެތްއިރު ކުއްލިއަކަށް ޓީވީ ޗެނަލް ހަދައިގެން އުޅުނުތަން ފެނުނީ މިހެންވެދޯ؟\nއަސްވާޑޫޑޫ މި ދޯ މާ ބުރޯ ވާކަމަކީ\nއަސްވާޑު ވަގަށް މިގޮވީ ވަގު ލާރި ކައިގެން ހުރެ!\nމޯދީއާއި ކައިރި މުސްތަގްބަލެއްގައި ބައްދަލުވާާން އެދެން: ރައީސް ޞާލިހު030 minutes ago\nގާޒީން ހޯދަން އިއުލާންކޮށްފި034 minutes ago


Addu City Councilun inthizaamukohegen baahvaa 'Addu Quran Mubaaraaiy 1439' feshumuge rasmiyyathu mirey\nއައްޑޫސިޓީ ކައުންސިލުން އިންތިޒާމުކޮށްގެން ބާއްވާ 'އައްޑޫ ޤުރުއާން މުބާރާތް 1439' ފެށުމުގެ ރަސްމިއްޔާތު މިރޭ\n21 ޖޫން 2018 8 months ago\nއައްޑޫސިޓީ ކައުންސިލުން އިންތިޒާމުކޮށްގެން އައްޑޫގެ ސްކޫލުތަކުގެ ދަރިވަރުންގެ މެދުގައި ބާއްވާ 'އައްޑޫ ޤުރުއާން މުބާރާތް 1439'ގެ ފެށުން މިރޭ އޮންނާނެއެވެ.\nޝައުގުވެރިކަމާއެކު ފަރިތަކަންމަތީ ތަރުތީލުކޮށް ޤުރުއާން ކިޔަވަން އެނގޭ މުޖުތަމަޢުއެއް ބިނާކުރުމުގެ މަޤްސަދުގައި ކައުންސިލުން ފަށާ މިމުބާރާތް އޮންނާނީ މިމަހުގެ 21 ން 23 ވަނަ ދުވަހާ ހަމަޔަށެވެ. މުބާރާތް ކުރިއަށް ދާނީ ނޫރާނީ ސްކޫލުގެ ހޯލުގައެވެ.\nމިމުބާރާތުގައި އައްޑޫސިޓީގެ 11 ސްކޫލަކުން ބައިވެރިވާއިރު، މުޅިއެކު 212 ކުދިން މުބާރާތުގައި ވާދަކުރުމަށް ވަނީ ނަން ހުށަހަޅާފައެވެ. މުބާރާތް އަމާޒުކުރެވިފައިވަނީ އުމުރުން 7، 9، 11، 13، 16 އަދި 21 އަހަރުން ދަށުގެ އުމުރުފުރާތަކަށެވެ. ކޮންމެ އުމުރުފުރާއަކުންވެސް ސްކޫލުތަކަށް ބައިވެރި ކުރެވެނީ 8 ދަރިވަރުންނެވެ. އެއީ ބަލައިގެން ކިޔެވުމުގެ ގޮފިން އަންހެން2ދަރިވަރުންނާއި ފިރިހެން2ދަރިވަރުން، އަދި ނުބަލައި ކިޔެވުމުގެ ގޮފިން އަންހެން2ދަރިވަރުންނާއި ފިރިހެން2ދަރިވަރުންނެވެ.\nއައްޑޫ ޤުރުއާން މުބާރާތުގައި ބައިވެރިވާ ކުދިންގެ ތެރެއިން ބަލައިގެން އަދި ނުބަލައި ކިޔެވުމުގެ ގޮފިން އަންހެން ފިރިހެން ވަކިން އެއްވަނަ، ދެވަނަ އަދި ތިންވަނަ ހޮވުމަށް ވަނީ ހަމަޖެހިފައެވެ. އަދި މުޅި މުބާރާތުން އަންހެން ފިރިހެން ވަކިން އެއްވަނަ، ދެވަނަ، ތިންވަނައަށްދާ ދަރިވަރުން ހޮވުމަށް ހަމަޖެހިފައިވެއެވެ. މީގެ އިތުރުން މުބާރާތުގައި ބައިވެރިވާ ސްކޫލްތަކުގެ ތެރެއިން ރަން މެޑަލް އަދި ރިހި މެޑަލް ހާސިލުކުރާ ސްކޫލުތައް ހޮވުމަށްވެސް ވަނީ ހަމަޖެހިފެއެވެ.\nއައްޑޫ ޤުރުއާން މުބާރާތް ބޭއްވުމަށް ހަމަޖެހިފައިވަނީ ކޮންމެ އަހަރަކު އެއްފަހަރުއެވެ. މުބާރާތުގައި ބައިވެރިވެވޭނީ އައްޑޫސިޓީއަށް ނިސްބަތްވާ ސްކޫލުތަކަށެވެ.


Gamuge3avashuge engine ge bandhu koh eh network akun karantu dhenee | Mihaaru\nޚަބަރު / އަހުމަދު ސައީދު މުހައްމަދު، އެމްޑީ (ފެނަކަ)\nގަމުގެ ތިން އަވަށުގެ އިންޖީނުގެ ބަންދުކޮށް އެއް ނެޓްވޯކަކުން ކަރަންޓު ދެނީ\nލ. ގަމު މާހިންނަ އިންޖީނުގެ: ގަމުގެ ހުރިހާ އަވަށަކަށް ދެން ކަރަންޓު ދޭނީ މި އިންޖީނުގެއިން.-- ފޮޓޯ: ފެނަކަ ކޯޕަރޭޝަން\n11 ނޮވެމްބަރ 2020 - 16:46\nރާއްޖޭގެ އެންމެ ބޮޑު ރަށް، ލ. ގަމުގެ ތިން އަވަށުގައި ހުރި އިންޖީނުގެތައް ބަންދުކޮށް އެއް ނެޓްވޯކަކުން ކަރަންޓު ދޭން ފެނަކަ ކޯޕަރޭޝަނުން ތައްޔާރުވެއްޖެ އެވެ.\nއެ ކުންފުނީގެ މެނޭޖިން ޑިރެކްޓަރު އަހުމަދު ސައީދު "މިހާރު" އަށް އިއްޔެ ވިދާޅުވީ މުކުރިމަގާއި މަތިމަރަދޫ އަދި ތުނޑިއަވަށުގައި ހުރި އިންޖީނުގެތައް ބަންދުކޮށް، މީހުން އަލަށް އާބާދުވި މާހިންނަ ސަރަހައްދުގައި ހުންނަ ސެންޓްރަލް އިންޖީނުގެއިން ކަރަންޓު ދޭން ނިންމާފައިވާ ކަމަށެވެ. އެކަމާ ގުޅިގެން ކުރަންޖެހޭ މަސައްކަތްތައް ނިންމައި މިހާރު އަންނަނީ ޓެސްޓުކުރަމުންނެވެ. މި މަހުގެ ތެރޭގައި އެ އިންޖީނުގެއިން ކަރަންޓު ދެވޭނެ ކަމަށް ވިދާޅުވި އެވެ.\nގަމުގައި 5،000 މީހުން ދިރިއުޅޭއިރު އެ ރަށުގައި 750 އެއްހާ ގެ ހުރެ އެވެ.\nސައީދު ވިދާޅުވީ އެއް ނެޓްވޯކަކުން ކަރަންޓު ދޭން ފެށުމުގެ ނަތީޖާއަކީ ޖައްވަށް ދޫކުރާ ވިހަ ދުމުގެ އުނދަގުލުން، އެ ތިން ސަރަހައްދުގައި އުޅޭ މީހުން ސަލާމަތްވުމެވެ. އެ އިންޖީނުގެތައް ހުންނަނީ މީހުން ދިރިއުޅޭ ސަރަހައްދާ ވަރަށް ކައިރީގައި ކަމަށް ވުމުން އެކަމުގެ އުނދަގޫ ގިނަ ބަޔަކަށް ފޯރާ ކަން އޭނާ ފާހަގަކުރެއްވި އެވެ.\nލ. ގަމު މާހިންނަ އިންޖީނުގެ.-- ފޮޓޯ: ފެނަކަ ކޯޕަރޭޝަން\n"[އިންޖީނުގެއާ] ކައިރީގައި އުޅޭ ގެތަކުގެ މީހުންނަށް ރަނގަޅަށް ނިދާލެވުން، އަޑުފަށްގަނޑު މަޑުވެގެން ދިޔުން. އެ ދެ އިންޖީނުގެ ވެސް ހުންނަނީ ރަށުގައި މީހުން އުޅޭ ސަރަހައްދުގައި. ކުރީގައި ކަރަންޓުން މަހުރޫމްވެފައި ތިބި ވިޔަފާރިވެރިންނަށް އަދި ބޮޑެތި ބިންތައް ނަގާފައި ތިބޭ އެތައް ބަޔަކަށް ކަރަންޓު ލިބިގެންދިއުން. ހިންގުމުގައި ދިމާވަމުން އައި ބައިވަރު ގޮންޖެހުންތަކުން އަރައިގަނެވޭނެ، އެފިޝިއެންސީ ރަނގަޅުވާނެ[އާ އިންޖީނުގެއިން ހިދުމަތް ދޭން ފެށުމުން]،" ސައީދު ވިދާޅުވި އެވެ.\nއޭނާ ވިދާޅުވީ އެއް ނެޓްވޯކަކުން ގުޅާލުމުގެ މަސައްކަތް ނިމޭއިރު 4.5 މެގަވޮޓްގެ ކަރަންޓު ލިބޭނެ ކަމަށެވެ. އެ ހިދުމަތް ދިނުމަށް 11،000 މީޓަރުގެ ކޭބަލް ވަޅުލައި ނިމޭނެ ކަމަށެވެ.\n"ކުރިއަށް ވުރެ ރަނގަޅުވާނީ އިނގޭތޯ. މައްސަލަ ޖެހުން ކުޑަވެ ހިންގުމުގެ މުޅި ނިޒާމަށް ވަރަށް ބޮޑު ބަދަލެއް އަންނާނެ ގިނަ ގޮތްގޮތުން. ހިންގުމުގެ ހަރަދު ވެސް ކުޑަވެގެން ދާނެ ވަރަށް ބޮޑު ކުޑަވެގެންދާނެ. ތެލަށް ކުރާ ހަރަދު ވެސް ވަރަށް ކުޑަވެގެންދާނެ،" ސައީދު ވިދާޅުވި އެވެ.\nއެ މަސައްކަތް ފެނަކައިން ކުރަނީ ދެ ފިޔަވައްސަކަށް ބަހާލައިގެންނެވެ. ފުރަތަމަ ފިޔަވަހީގައި ގަމު އެއްކޮށް ގުޅާލާއިރު ދެ ވަނަ ފިޔަވަހީގައި ހިމެނެނީ އެ އަތޮޅު ފޮނަދޫއާ ގުޅާލުމެވެ. އެ ރަށާ ގުޅާލުމުގެ މަސައްކަތް އަންނަ އަހަރު ނިމުމުގެ ކުރިން ފަށާނެ ކަމަށް ސައީދު ވިދާޅުވި އެވެ.\nލ. ގަން ފެނަކަ ކޯޕަރޭޝަން އަހުމަދު ސައީދު މުހައްމަދު، އެމްޑީ (ފެނަކަ)\n12 ކޮމެންޓް, 27 ރިއެކްޝަންސް\nޝުކުރިއްޔާ ރައީސް ޔާމީން! މަނިކުފާނު ޔޫ.އެން.ޑީ.ޕީ ތެރެއިން ސެކިއަރ ކުރި ފަންޑުގެ ތެރެއިން ލ.ގަން ފޮނަދޫ ސެންޓްރަލް ޕަވަރ ހައުސްގެ ކުޑަ މިންވަރެއް އަދި މި ސަރުކާރަށް މި ނިންމާލެވުނީ!!!\nރާއްޖޭގެ ހުރިހާ ރަށަކަށްވެސް މާލޭ އިންޖީނުގެއިން ކަރަންޓުދޭ ނިޒާމެއް ރާއްޖޭގެ ސަގާފަތާ ބޮޑަށް ގުޅެނީ. ލޯޑު ބޮޑުވެގެންދާއިރު މާލެއަށްދީފަ ރަށްރަށުން ކަނޑާލީމަ އޭރުން ހަރަދުވެސް ކުޑަވާނެ.\nމިއީރައީސް ޔާމީންސަރުކާރުން ފަށަފައިވާ މަސްރޫއުއެއް މިކަމަށް ބޭނުނަވާ ފޯމަރުތަކާއި ކޭބަލް އިންޖީނު މިހުރިހާތަކެއްޗެއް ވަނީހޯދާފަ ހުރިހާ މަސައްކަތެއް ކުރީ ފެނަކަ މުވައްޒަފުން ދެއަހަރުން މިތަކެތި އަތުރާލުން އެއީ ވީވަރު 2019 2020 2021 މީން އެއްވެސް އަހަރެއްގެ ބަޖެޓްގައިވެސް މިކަމަށް އެއްވެސް ޚަރަދެއް ހިމަނާފަ ނުވާނެ މީފެނަކަ ލ.ގަމު މުވައްޒަފުންގެ ހީވާގި މަސައްކަތް.\nރަ އީސްޔާމީން ސަރުކާރުން ފެށިކަމެ އް ނޫނޭ ބަޔަކު ކިޔަ އިފިތަ؟ ނޫނީ ކުރީގެ ސަރުކާރުން ފެށިކަމެ އްވީމާ ހު އްޓާފަ ބަހަ އްޓަންވީތަ؟ ކޮން އިރަކުންތަ ތިނޫންގޮތަކަށް ވިސްނޭނީ؟\nމިސަރުކާރަށް އޮތީ ރައީސް ޔާމީނުގެ ޕްރޮޖެކްޓުތައް ރެބަން ކެނޑުން. ސުކުރިއްޔާ ރައީސް ޔާމީނު.\nވަރަށް މުހިންމު އަދި ދުރުމުސްތަޤުބަލަކަށް ބަލާއިރު ކޮންމެހެން ކުރާންޖެހޭ ކުންފުންޏަށްވެސް ބޮޑުތަނުން ޙަރަދު ކުޑަވެފައި ފައިދާވާނެ ކަމެއް. # ފެނަކައިން ކަރަންޓް ދެމުންގެންދާ އެންމެ ބޮޑު އަބާދީއޮތް އައްޑޫސިޓީގެ ވަކިން އޮތް ހުޅުމީދޫ އަވަށަށްވެސް މެރިންކޭބަލް މެދުވެރިކޮށް ސެންޓްރަލް ޕަވަރ ހައުސްއިން ކަރަންޓް ދެވޭގޮތް ހަދާންޖެހޭ. # މިފަދަ ބަދަލުތައް ގެނެސް ޙަރަދު ކުޑަކޮށްގެން މެނުވީ ކަރަންޓްގެ އަގު ތިރިކުރުމަށް އުދަގޫވާނެ.\nތިޔަ ބުނާ ކަންކަމަކީ ރައީސް ޔާމީންގެ ވެރިކަމުގައި ޕްލޭންކޮށް ފައިސާ ހޯދާފައިވާ ކަންކަން. އިންތިޙާބުގައި އައްޑޫސިޓީ ރައްޔިތުން ރައީސް ޔާމީނަށް ވޯޓް ދިންނަމަ އިންތިޙާބު ކާމިޔާބުކޮށް ޙުޅުމީދޫ ހިތަދޫ ބްރިޖް ވެސް އޮންނާނީ މިހާރު ނިމުމަކަށް ގޮސްފަ. އަދި އައްޑޫ ގަމަށް މިހާރު އޭ 380 ގެ ބޯޓް ތައް ޖައްސާނެ. ދެން ތިވާހަކަ ނުދައްކާ ވޯޓް ދެވުނު މޮޔަ ހިތަށް އަރައި ޖަޒީރާ ވެފަ ތިބޭ.\nޙުޅުމީދޫ އަވަށުގެ އިތުރުން ޝަންގްރިލާޒް ، ހެރެތެރެ، ޕާލްމް ބީޗް ރިސޯޓަށް ވެސް މެރިންކޭބަލް އަޅައިގެން ކަރަންޓް ދީފިނަމަ ޑޮލަރުން ބިލަށް ފައިސާ ލިބޭނެ.\nމިކަން ކުރަންވީ ޤައުމީ ފެންވަރުގައި. އޭރުން އެތައްތަނެއް ސަރުކާރަށް ލުއިވެގެންދާނެ. ކޮންމެ ރަށަކު ހަސްފަތާލެއް، ކޮންމެ ރަށަކު ރަށުކައުންސިލެއް، ސްކޫލެއް، ޕޮލިސް ސްޓޭޝަނެއް، ކޯޓެއް. މިއީ ސަރުކާރަށް ކުޅަދާނަކަމަށް ނުވާނެ. އެކަމަކު ސަރުކާރުން ނޫޅޭ އެކަންކަން ހައްލުކުރާކަށް. ހައްލަކީ އެއްފަސްކުރުން. ހައްލަކީ މާލެ ސަރަހައްދުގެ އިތުރުން، އިތުރު 02 ސަރަހައްދެއް ތަރައްޤީކުރުން.\nއެކަން އެގިތިބެ ޖަޒީރާ ރާއްޖެއަށް މިވަނީ ދިވެހީން އާއެކޭ ބުނެފަ ދެން ޖަޒީރާގަ މަރުފަލިޖަހަން ތިބޭ.\nޝުކުރިއްޔާ ރައިސް ޔާމިން


ކުޅިވަރުތަކުން ހޯދާފައިވާ ރަންވަނަތައް ޤައުމީ ފެންވަރެއްގައި ފާހަގަކުރުމަށް މިނިސްޓްރީ އޮފް އެޑިޔުކޭޝަނުން ތަޢާރަފުކޮށްފައިވާ "ކަލާސް އެވޯޑް"ގެ މިނިސްޓަރުގެ ހާއްސަ އެވޯޑް ދީމާ އަލީ އަަށް ލިބިއްޖެ އެވެ.\nހުޅުމާލޭ ހުރަވީ ސްކޫލް ގައި ރޭ ބޭއްވި ރަސްމިއްޔާތުގައި، މިފަހަރު މުޅިން އަލަށް ހޮވި އެޑިއުކޭޝަން މިނިސްޓަރުގެ އެވޯޑް ހާސިލްކޮށްފައި ވަނީ ސްރީ ލަންކާގައި ކިޔަވަމުން އަންނަ ޓީޓީ ތަރި ފާތިމަތު ދީމާ އަލީ އެވެ.\nމިނިސްޓަރގެ ޚާއްސަ އެވޯޑް: ފާތިމަތު ދީމާ އަލީ، ޓޭބަލްޓެނިސް. މިއީ ކަލަރސް އެވޯޑްގައި މިއަހަރު އަލަށް ހިމެނުނު ކެޓަގަރީއެއް. @aisthly #ColoursAward2018 pic.twitter.com/KOKlos2Bii\nމިއެވޯޑް ޚާއްސަ ކޮށްފައި ވަނީ، ރާއްޖޭގައި ކިޔެވުން ކުރިއަށް ނުގެންދިޔަ ކަމަށް ވިޔަސް ގައުމަށް ރީތި ނަން ހޯދައިދޭ، ސްކޫލެއްގައި ކިޔަވާ އުމުރުގެ ދަރިވަރަކަށެވެ. އުމުރުން 11 އަހަރުގެ ދީމާ ކިޔަވަމުން އަންނަނީ ސްރީ ލަންކާގަ އެވެ.\nދީމާ ވަނީ މިދިޔަ ޖުލައި މަހު މޮރިޝަސްގައި ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގައި ތިން ރަން މެޑަލް ހޯދައި އެ މުބާރާތުގައި އެންމެ ގިނަ ރަން މެޑަލް ހޯދި އެތްލީޓްގެ ޝަރަފު ހޯދައިފަ އެވެ.\nމީގެއިތުރުން "ކަލާސް އެވޯޑް"ގެ އައުޓްސްޓޭންޑިންގް ދަރިވަރުންނަށް ހޮވުނީ އެތުލެޓިކްސްއިން ރާއްޖެއަށް ރީތި ނަންތަކެއް ހޯދައިދީ، އައްޑޫ ހައި ސްކޫލުގައި ކިޔަވަމުން އަންނަ އިޝާތު ހިމްނާ ހަސަން އާއި އައިއޯއައިޖީގައި ބެޑްމިންޓަނުން ރާއްޖެއަށް މެޑަލް ހޯދައިދިން އިމާދުއްދީން ސްކޫލުގެ ދަރިވަރު ނިބާލް އަހްމަދުގެ އިތުރުން ޓީޓީއިން ރަން މެޑަލް ހޯދައިދިން އިސްކަންދަރު ސްކޫލުގެ އައިޝަތު ރަފާ ނާޒިމް އެވެ.\n14 ކެޓަގަރީއަކުން ކަލާސް އެވޯޑު ދީފައިވާއިރު 224 ދަރިވަރުން ވަނީ ކަލާސް އެވޯޑް ހޯދައިފައެވެ.\nމިރަސްމިއްޔާތު ޝަރަފުވެރި ކޮށްދެއްވާފައިވަނީ ސްޕޯޓްސް ކޯޕަރޭޝަންގެ މެނޭޖިން ޑިރެކްޓަރު އަދި ރާއްޖޭގެ ކުރީގެ މަޝްހޫރު ކީޕަރު، ކޯޗު މައުރޫފް އަހުމަދު (މާއްޓޭ) އެވެ.


ވައިރަހާއެކު ސަލާމް ކުރާ ގޮތް ބަދަލުކޮށްފި – Dhen.mv\nވައިރަހާއެކު ސަލާމް ކުރާ ގޮތް ބަދަލުކޮށްފި\nދުނިޔޭގެ އެކި ކަންކޮޅުތަކުގައި ހަލުވިކަމާއެކު ފެތުރެމުންދާ ކޮރޯނާ ވައިރަހުގެ ބިރުވެރިކަން ވަނީ އިންތިހާއަށް ބޮޑުވެފައެވެ. ވައިރަހަށް އަދި ފަރުވާއެއް ހޯދިފައިނުވާއިރު ވައިރަހުން ރައްކާތެރިވުމަށް ކުރެވެން އޮތް އެންމެ ރައްކާތެރިކަމަކީ ސައިބޯނިލައިގެން އަތް ދޮވުމެވެ. ވައިރަސް ހުރި ތަނެއްގައި އަތް ލެވުމުން ވެސް ވައިރަސް ފެތުރޭތީއެވެ.\nމިފަދަ ސަބަބުތަކާއި ހެދި ޔޫރަޕުގެ ސިއްހަތާއި ބެހޭ އިސް ފަރާތްތަކުން ބޭއްވި ބައްދަލުވުމުގައި މިވަނީ އާ ގޮތަކަށް ސަލާން ކުރަން ފަށާފައެވެ. ކުރިން އަތް ތިލަ ބޭނުން ކޮށްގެން ކުރި ސަލާން މިހާރު ކުރަނީ ދެ މީހުންގެ ދެ އުޅަނބޮށި ކައިރިކޮށްލައި އަތް ތިލަ މެއާއި ގާތް ކޮށްލައިގެންނެވެ. އޮފިޝަލުން ބުނާ ގޮތުގައި މިއީ ކޮރޯނާ ވައިރަހުން ރައްްކާތެރިވެ ތިބުމަށް އެޅި ފިޔަވަޅެކެވެ.\nބުރަސެލްސް ގައި ބޭއްވި މި ކުއްލި ބައްދަލުވުމުގައި ޔޫރަޕުގެ ގިނަ ގައުމުތަކުގެ ސިއްހަތާއި ބެހޭ މިނިސްޓަރުން ބައިވެރިވިއެވެ. އެގޮތުން ކްރޮއޭޝިއާ، ސްލޮވޭނިއާ އަދި ހަންގޭރީގެ މިނިސްޓަރުން ހިމެނެއެވެ. މި ބައްދަލުވުމަކީ ޔޫރަޕުގައި ކޮރޯނާ ވައިރަސް ފެތުރެމުން އަންނާތީ އެކަމާއި ގުޅިގެން އަޅަންޖެހޭ ފިޔަވަޅުތައް ވަރުގަދަކުރުމަށް ،މަޝްވަރާ ކުރުމަށް ބޭއްވި ކުއްލި ބައްދަލުވުމެކެވެ.\nޔޫރަޕުގެ އެކި ގައުމުތަކުން ކޮރޯނާ ވައިރަހުގެ 6000 ވުރެ ގިނަ ކޭސް ފެނިފައިވާއިރު 160 އަށް ވުރެ ގިނަ މީހުންވަނީ މަރުވެފައެވެ.\nދުނިޔޭގެ އެކި ހިސާބުތަކުން މިހާތަނަށް 114544 ކޭސް ރިޕޯޓުކުރެވިފައިވާއިރު ބަލި ޖެހުނު 64031 މީހުން ވަނީ ރަނގަޅުވެފައެވެ. ވައިރަސް ޖެހިގެން 4026 މީހުން ވަނި މަރުވެފައެވެ.


ބޮލީވުޑްގެ ލަވަތަކުން ރާއްޖޭގެ ހިތްގައިމު މަންޒަރުތައް\nބޮލީވުޑްގެ ލަވަތަކުން ރާއްޖޭގެ މަންޒަރުތައް\nމިފަދަ ލަވަތަކާއެކުވެސް ރާއްޖެ އިޝްތިހާރުކުރުމަށް މަގުފަހިވެގެންދޭ\nބޮލީވުޑްގެ ދެ ލަވައެއް މިފަހަކުން ރާއްޖޭގައި ވަނީ ޝޫޓްކޮށްފައި\n28 މާރޗް 2021 | އާދީއްތަ 07:07\nއެމްޖޭ5ން ރާއްޖޭގައި ކުޅެފައިވާ ލަވައިގެ ޕޯސްޓަރެއް\nރާއްޖެއަކީ ފަތުރުވެރިންގެ މެދުގައި މަގުބޫލު މަންޒިލެކެވެ. ރާއްޖޭގެ ރީތި ގޮނޑުދޮށްތަކާއި މޫދާއި ކަނޑުއަޑީގެ ރީތި މަންޒަރުތަކަކީ ބަލައި ފޫހިނުވާ މަންޒަރުތަކެކެވެ. ރާއްޖޭގެ މިރީތި ގުދުރަތީ މަންޒަރުތައް ހޮލީވުޑްގެ އިތުރުން ބޮލީވުޑުން ވެސް އަންނަނީ ފެންނަމުންނެވެ. ކޮވިޑް-19 އާ ގުޅިގެން ރާއްޖޭގެ ފަތުރުވެރިކަމަށް ވެސް އެކަމުގެ ހީނަރުކަން ވަނީ ވަރަށް ބޮޑަށްކޮށްފައެވެ. ރާއްޖޭގެ ބޯޑަރުތައް ބަންދުކޮށްފައި ބޭއްވުމަށްފަހު އަލުން ހުޅުވާލައި ކުރިން އޮތް ހިސާބަށް ފަތުރުވެރިކަން ގެންދިޔުމަށް އަންނަނީ ގިނަ މަސައްކަތްތަކެއް ކުރަމުންނެވެ. އޭގެ އެއް ކަމަކީ ބޮލީވުޑްގެ ގިނަ އަދަދެއްގެ ފަންނާނުން މިފަހުން ރާއްޖޭގައި ޗުއްޓީ ހޭދަކުރަމުންދިޔުމެވެ.\nރާއްޖޭގައި ޗުއްޓީ ހޭދަކުރުމަށް އަންނަ މިފަދަ މަޝްހޫރު ބައެއް ފަންނާނުން ވަނީ ރާއްޖޭގައި ލަވަތައް ވެސް ޝޫޓްކޮށްފައެވެ. މަރޗް މަހަށް ބަލައިލާއިރު ރާއްޖޭގައި ޝޫޓްކޮށްފައިވާ ދެ ލަވައެއް މިހާތަނަށް ވަނީ ރިލީޒްކޮށްފައެވެ.\nއެގޮތުން މަރޗް މަހުގެ 12 ވަނަ ދުވަހު ވަނީ އިންޑިޔާގެ މަޝްހޫރު ޑާންސް ގްރޫޕެއް ކަމުގައިވާ އެމްޖޭ5 ން ރާއްޖޭގައި ޝޫޓްކުރި ލަވަ ރިލީޒްކޮށްފައެވެ. މި ލަވަ ޝޫޓްކޮށްފައި ވަނީ ’ކިހާ މޯލްޑިވްސް‘ ރިސޯޓްގައެވެ. އެމްޖޭ5 ކިހާ މޯލްޑިވްސްގައި ތިބިއިރުވެސް އެމީހުންގެ ވީޑިއޯތައް ވަނީ ކިހާ މޯލްޑިވްސްގެ ސޯޝަލް މީޑިޔާ އެކައުންޓްތަކުން ޕޯސްޓްކޮށްފައެވެ. އެގޮތުން ކިހާ މޯލްޑިވްސްގެޓިކްޓޮކްއެކައުންޓުންވަނީ އެމްޖޭ5 ނަށާ ވީޑިއޯތަކެއް ޕޯސްޓްކޮށްފައެވެ.\nއެމްޖޭ5ން ނެރެފައިވާ ލަވައަކީ "ބަވާލް"ގެ ނަން ދީފައިވާ ވީޑިއޯ ލަވައެކެވެ. ފަސް މެމްބަރުންގެ މައްޗަށް އެކުލެވޭ މި ޑާންސް ގްރޫޕްގެ މެމްބަރުންތައް މިލަވައިން ފެންނައިރު ކިހާ މޯލްޑިވްސްގެ ހިތްގައިމު މަންޒަރުތައް ވެސް މިލަވައިން ފެނެއެވެ. މިއީ މި ގްރޫޕުން މިގޮތަށް ކުޅުނު ފުރަތަމަ ވީޑިއޯ ލަވައެވެ. ބީ ކިޝް ޓީ ޑައިރެކްޓްކޮށްފައިވާ ލަވަ "ބަވާލް" އަކީ ކާތިކް، ރޯހިތު އަދި ޑެނިސް ކިޔާފައިވާ ލަވައެކެވެ. މިލަވަ ކިޔުންތެރިންނަކީ މިގްރޫޕްގެ މެމްބަރުން ވެސް މެއެވެ. މިލަވައަށް މިހާތަނަށް7މިލިއަނަށްވުރެ ގިނަ ވިއުސް ލިބިފައިވެއެވެ.\nއެމްޖޭ5 އަކީ އިންޑިޔާގެ ޓީވީ ޗެނަލްތަކުން ގެނެސްދީފައިވާ ޑާންސް ޝޯވތަކުން ބެލުންތެރިންގެ މެދުގައި މަގުބޫލުކަން ހޯދާފައިވާ ޑާންސް ގްރޫޕެކެވެ. ފަސް މެމްބަރުން ސިންކްވާ ގޮތަށް ގެނެސްދޭ ޑާންސްތަކަކީ ގިނަ ބަޔެއްގެ ސަމާލުކަން ލިބިފައިވާ ނެށުންތަކަށްވާއިރު އެމެރިކާ ކުރީގެ ޕޮޕް އައިކަން މައިކަލް ޖެކްސަން އަކީ މިގްރޫޕްގެ މެންޓޯއެއްގެ ގޮތުގައި ދެކެމުން އަންނަ ފަރާތެވެ. އަދި މަޝްހޫރު މޫން ވޯރކް ސްޓެޕަކީ މި ގްރޫޕްގެ ޑާންސްތަކުގައި އެންމެ އާންމުކޮށް ފެންނަ ސްޓެޕެވެ.\nދެން ރާއްޖެ ފެންނަ ލަވައެއް ރިލީޒްކޮށްފައި މިވަނީ ބޮލީވުޑްގެ އެންމެ ބޮޑު އެއް މިޔުޒިކް ޕްރޮޑަކްޝަން ކުންފުނި، "ސޮނީ މިއުޒިކް" އާއި "ރީޕްލޭ މިއުޒިކް އިންޑިއާ" އާ ގުޅިގެންނެވެ.\nމިލަވައިގެ ވަކި ހިސާބަކުން ފެންނަނީ ރާއްޖޭގެ ރިސޯޓެއް ކަމުގައިވާ ކަނޑިންމަ ރިސޯޓެވެ. "ކޭސޭ ޖުދާ ރަހޭ" ގެ ނަމުގައި ކުޅެފައިވާ މިލަވަ ރިލީޒްކޮށްފައިވަނީ މަރޗް މަހުގެ 26 ވަނަ ދުވަހުއެވެ. މި ލަވަ ކުޅެފައިވަނީ ސިދާތު ގުޕްތާ އާއި ޔޫޖީނާ ބެލޮސޯވާއެވެ.\nމިހާތަނަށް ހަތަރު މިލިއަނަށްވުރެ ގިނަ ވިއުސް މިލަވައަށް ލިބިފައިވާއިރު މިލަވައިގައި ކަނޑިންމައިގެ ވޯޓާ ވިލާތަކާއި ރީތި ގޮނޑުދޮށުގެ އިތުރުން އެ ރިސޯޓުގައި ހިންގާ ބައެއް ހަރަކާތްތައް ވެސް ފެނިގެންދެއެވެ.\nމިފަދަ ލަވަތަކާއެކު އިންޑިޔާ އާއި ދުނިޔޭގެ އެކި ހިސާބުތަކުގައި ރާއްޖޭގެ މަގބޫލުކަން އިތުރުވެގެންދާނެއެވެ. އަދި ރާއްޖެ އިޝްތިހާރުކުރުމަށް އިތުރަށް މަގުފަހި ވެގެންދާނެއެވެ.


SunOnline: 1000 ah vure gina vazeefaa ge furusathuthakaa eku Youth Career Expo maadhamaa\nއެކްސްޕޯގެ އެންމެ ފަހުގެ ތައްޔާރީތައް މިނިސްޓަރު ސައީދު ބައްލަވައިލައްވަނީ ----\nއެއްހާހަށްވުރެ ގިނަ ވަޒީފާގެ ފުރުސަތުތަކާ އެކު ޔޫތް ކެރިއާ އެކްސްޕޯ މާދަމާ\nހާހަކަށްވުރެ ގިނަ ވަޒީފާގެ ފުރުސަތުތަކާ އެކު ޔޫތް ކެރިއާ އެކްސްޕޯ މާދަމާ ފެށުމަށް ހަމަޖެހިއްޖެ އެވެ.\nއެ އެކްސްޕޯއަކީ އިކޮނަމިކް މިނިސްޓްރީ އާއި ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) ގުޅިގެން ބާއްވާ އިވެންޓެކެވެ.\nއެޗްޑީސީގެ އެސްސްޓެންޓް ޑިރެކްޓަރު މުހައްމަދު ސިރާޖު ވިދާޅުވީ އެ ފެއާގައި ސަރުކާރުގެ މުވައްސަސާތަކުންނާއި ރާއްޖޭގެ ބޮޑެތި ކުންފުނިތަކުން ބައިވެރިވާ ކަމަށެވެ. އަދި ޓިވެޓްއާއި ނޭޝަނަލް ކެރިއާ ގައިޑެންސްއިން ވެސް އެ ފެއާގައި ބައިވެރިވާ ކަމަށް އޭނާ ވިދާޅުވި އެވެ.\n"މި ކެރިއާ އެކްސްޕޯ ރާއްޖޭގައި މިހާތަނަށް ބޭއްވި މިފަދަ އެހެން އެކްސްޕޯތަކާ ވަރަށް ތަފާތުވާނެ. އެކި ފީލްޑްތަކުގެ މަޝްހޫރު މީހުން ކުރިއަރައިގެން އައި ގޮތާއި އިންޑަސްޓްރީތަކުގެ ބޮޑެތި މީހުން ކުރިއަރައިގެން އައި ގޮތުގެ ސުޕީޗުތައް ގެނެސްދޭނެ،" ސިރާޖު ވިދާޅުވި އެވެ.\nމީގެ އިތުރުން ވަޒީފާ އިންޓަވިއުގައި ދޭނެ ޖަވާބުތަކާއި، ބޮޑެތި ކުންފުނިތަކުގައި ހުރި ވަޒީފާގެ ފުރުސަތުތަކާ ގުޅޭ ގޮތުން މައުލޫމާތު ދިނުމަށް ވެސް ހަމަޖައްސާފައިވާ ކަމަށް އޭނާ ވިދާޅުވި އެވެ.\nސިރާޖު ވިދާޅުވި ގޮތުގައި އެ ފެއާގައި ފަސް ރިސޯޓަކާއި ސަރުކާރު މުވައްސަސާތައް އަދި ކުންފުނިތައް ހިމެނޭ ގޮތަށް ޖުމްލަ 26 ސްޓޯލް ހިމެނޭނެ އެވެ. ސްޓޯލްތަކަށް ޒިޔާރަތްކުރާ ފަރާތްތަކަށް ޚާއްސަކޮށްގެން "ވިޒިޓް އެންޑް ވިން" ޕްރޮމޯޝަނެއް ވެސް ކުރިއަށް ގެންދަން ހަމަޖައްސާފައިވާ ކަމަށް އޭނާ ވިދާޅުވި އެވެ.\nސިރާޖް ވިދާޅުވި ގޮތުގައި ވާޒީފާގެ ދާއިރާ އިން ޒުވާނުންނަށް ހުރި ފުރުސަތްތަކުގެ މައުލޫމާތު ދީ ފަތުރުވެރިކަމުގެ ދާއިރާ އިން ރާއްޖޭގައި ހުރި ވަޒީފާގެ ފުރުސަތުތަކާ ގުޅޭ ގޮތުން ޒުވާނުން ހޭލުންތެރި ކުރުވުމެވެ.\nއިކޮނޮމިކް މިނިސްޓްރީން ބުނީ، އެ އެކްސްޕޯގައި 1000 ޒުވާނަކަށް ވަޒީފާގެ ފުރުސަތު ކަށަވަރުވާނެ ކަމަށާއި، އެކްސްޕޯއަށް ވަޑައިގަންނަވާ އިރު ސީވީ ގެނައުމަށް އެދޭ ކަމަށެވެ.\nމި ފެއާ މާދަމާ ހަވީރު 4:00ގައި ހުޅުމާލޭގައި ހުންނަ ރެހެނދި ސްކޫލުގައި ފަށާނެ އެވެ. ފެއާ ހުޅުއްވައިދެއްވާނީ ރައީސުލްޖުމްހޫރިއްޔާގެ އަނބިކަނބަލުން ފާތުމަތު އިބްރާހިމް އެވެ. އެ މިނިސްޓްރީން ބުނި ގޮތުގައި ފެއާ ކުރިއަށްދާނީ މާދަމާ ރޭ 10:00 އާ ހަމައަށެވެ.\nވިޔަފާރި ހުޅުމާލެ ޒުވާނުން އެޗްޑީސީ ރެހެންދި ސްކޫލް


vnews - Kurendhoo dhandu dhuniyey ge samaalu kamah.\nކުރެންދޫ ދަނޑު ދުނިޔޭގެ ސަމާލުކަމަށް\nޅ.ކުރެންދޫގެ ރަސްމީ ފުޓްބޯޅަ: މިއީ ރާއްޖޭގައި އޮތް އެންމެ ރީތި ދަނޑު\nޅ.ކުރެންދޫގެ ރަސްމީ ފުޓްބޯޅަ ދަނޑުގެ ވާހަކަ ދުނިޔޭގެ ސަމާލުކަށް މިއަދު އައިސްފި އެވެ.\nއެގޮތުން ބައިނަލްއަގްވާމީ ކުޅިވަރު ހަބަރުތައް ގެނެސްދޭ ނޫސްތަކުގައި މިއަދު ކުރެންދޫ ފުޓްބޯޅަ ދަނޑުގެ ވާހަކަ ވަނީ ޝާއިއުކޮށްފައެވެ. އެ ޚަބަރުތަކާއިއެކު ސޯޝަލް މީޑިއާގައި ގިނަ ދިވެހިން ދަނީ މިއީ ކުރެންދޫން ދިވެހި ފުޓްބޯޅައަށް ގެނެސްދިން ކުރިއެރުމެއްގެ ގޮތުގައި ފާހަގަކޮށް ކުރެންދޫ ރައްޔިތުން ކުރަމުންދާ މަސައްކަތް ނަމޫނާއެއްގެ ގޮތުގައި ފާހަގަކޮށްފައެވެ.\nކުރެންދޫ ރަސްމީ ފުޓްބޯޅަ ދަނޑުގެ ވާހަކަ އިނގިރޭސި ވިލާތުގެ އަނިލަޑް ނަމަކަށް ކިޔާ އޮންލައިން ނޫހެއްގައި މިއަދު ވަނީ ޝާއިއުކޮށްފައެވެ. އަދި އެނޫހުގެ ރަސްމީ ޓްވިޓާ އެކައުންޓުން ކުރެންދޫ ދަނޑުގެ ފޮޓޯއަކާއެކު ކޮށްފައިވާ ޓްވީޓްގައި ބުނެފައި ވަނީ މިއީ ފުޓްބޯޅަ ކުޅެން އެންމެ ރަނގަޅު ދަނޑެއް ކަމަށެވެ. މިޓްވިޓާ އެކައުންޓް އެއްލަކަ ނުވަދިހަ ހަތަރުހާހަށް ވުރެ ގިނަ މީހުން ފޮލޯކުރެއެވެ.\nމީގެ އިތުރުން ފުޓްބޯޅައިގެ ހަބަރުތަށް ގެެނެސްދޭ ފޭސްބްކް ޕޭޖެއް ކަމަށްވާ ދަ ފުޓްބޯލް އެރިނާ ކިޔާ ޕޭޖެއްގައި ވެސް ކުރެންދޫގެ ދަނޑުގެ ވާހަކަ ވަނީ ޖަހާފައެވެ. އެ އެފްބީ ޕޭޖަށް 1.3 މިލިއަނަށް ވުރެ ގިނަ މީހުން ލައިކް ކޮށްފައި ވާއިރު، އެޕޭޖްގައި ޝާއިއުކޮށްފައިވާ ކުރެންދޫ ދަނޑުގެ ފޮޓޯއަށް އައްލަކަށް އަށް ވުރެ ގިނަ މީހުން ވަނީ ލައިކް ކޮށްފައެވެ. އަދި ނުވަ ސަތޭކައަށް ވުރެ ގިނަ މީހުން މިހާރުވެސް ވަނީ އެފޮޓޯ ސެއާކޮށްފައެވެ.\nދުނިޔޭގެ ސަމާލުކަން ކުރެންދޫ ފުޓްބޯޅަ ދަނޑުގެ ފޮޓޯ އައިސްފައިވާއިރު، ރާއްޖޭގެ ނޫސްތަކުގައިވެސް ކުރެންދޫ ދަނޑުގެ ވާހަކަ ދަނީ ޝާއިއުކުރަމުންނެވެ. އަދި ގިނަ ބަޔަކު ދަނީ ކުރެންދޫ ފުޓްބޯޅަ ދަނޑުގެ ފޮޓޯވެސް އެފްބީއާއި ޓްވިޓާގެ އިތުރުން އިންސްޓަގްރާމްގައި ވެސް ޕޯސްޓު ކުރަމުންނެވެ.\nކުރެންދޫ ފުޓްބޯޅަ ދަނޑު މިހާ މަޝޫރުވެގެން މިދިޔައީ އެރަށު ޒުވާނުންތަކެއް އިސް ނަގައިގެން މިދިޔަ އަހަރުގެ މާޗް މަހު އެރަށު ފުޓްބޯޅަ ދަނޑުގައި އެންމެ ޒަމާނީ ފެންވަރަށް ޓާފް އެޅުންނެވެ.\nކުރެންދޫ ރަސްމީ ފުޓްބޯޅަ ދަނޑުގައި ޓާފް އަޅައި ޒަމާނީ ފެންވަރަށް ހެދުމުގެ މަސައްކަތް ފެށުމަށްޓަކައި އެރަށުގެ ޒުވާނުންތަކެއް މަސައްކަތް ފެށީ މިދިޔަ އަހަރު މާޗް މަހުގެ 17 ވަނަ ދުވަހުގެ ރޭ ހުޅުމާލެ ޣާޒީ ސުކޫލްގައި މިކަމާ ބެހޭ ގޮތުން ބޭއްވި ބައްދަލުވުމެއްގައެވެ. އެބައްދަލުވުމުގައި ކުރެންދޫގެ ތިރީހަކަށް ޒުވާނުން ބައިވެރިވިއެވެ.\nމިއަދު ކުރެންދޫގެ ރަސްމީ ފުޓްބޯޅަ ދަނޑު ފެނިގެން ދަނީ މިވަގުތު ރާއްޖޭގައި އޮތް އެންމެ ރީތި އެއް ދަނޑުގެ ގޮތުގައެވެ.\nޅ ކުރެންދޫ ދަނޑު ދުނިޔޭގެ ސަމާލުކަމަށް ވަނީ އައިސްފައި\nކުރެންދޫ ފުޓްބޯޅަ ދަނޑުގައި ޓާފް އެޅުމުގެ މަސައްކަތުގައި އިސްކޮށް ހަރަކާތްތެރިވާ ޒުވާނުން ބުނީ، މިކަމަކީ ޒުވާނުންތަކެއް އިސްނަގައިގެން ކުރެންދޫ ކައުންސިލާ ގުޅިގެން ކުރަން ނިންމި ކަމެއް ކަމަށާއި މިއަދު މިކަން ހަގީގަތަކަށް ހެދިފައި ވުމަކީ ވަރަށްބޮޑު އުފަލެއް ލިބޭ ކަމެއް ކަމަށެވެ. އަދި މިކަން ކުރުމަށް ޒުވާނުން އިސްނެގީ ކުރެންދޫގައި ފުޓްބޯޅަ ކުރިއެރުވުމަށް ކުރާ މަސައްކަތުގެ ތެރެއިން، ޒުވާން މޮޅެތި ފުޓްބޯޅަ ކުޅުންތެރިން ނެރުމުގެ އުންމީދާ އެކު ކަމަށް ވެސް ޒުވާނުން ބުނެއެވެ.\nކުރެންދޫ ދަނޑުގައި ޓާފް އަޅައި އެދަނ ޑުތައްޔާރުކޮށްފައި ވަނީ، ފުޓުބޯޅައިގެ ދުނިޔޭގެ މައި އިދާރާ ފީފާގެ ބައިނަލްއަގުވާމީ މިންގަނޑަށެވެ.\nކުރެންދޫގެ ދަނޑުގައި ޓާފް އެޅުމަށް މިހާތަނަށް ދެ މިލިއަނާ ގާތް ކުރާ އަދަދަށް ފައިސާ ހަރަދު ކޮށްފައި ވާއިރު އެފައިސާ ހޯދާފައި ވަނީ ކުރެންދޫގެ ޒުވާނުންގެ ބައިވެރިވުމާއި އެކުއެވެ.